Lush magazine ၂နှဈပွညျ့ မှာ အလနျးစားဖကျရှငျနဲ့တှရေ့တဲ့ခမျြးမငျးရဲထှဋျ – Media9\nနိုငျငံတောအကြိုးပွုဇာတျကား အခုမှစရိုကျဖူးတာပါ။ နိုငျငံတျောအကြိုးပွု ရဲတပျဖှဲ့ဂုဏျပွုကားမို့လို့ကနြျောလကျခံလိုကျတာပါ။\nမိဘက သရုပ်ဆောင်လုပ်ဖို့ ဖိအားပေးတာမျိုးမရှိပါဘူး\nနိုင်ငံတောအကျိုးပြုဇာတ်ကား အခုမှစရိုက်ဖူးတာပါ။ နိုင်ငံတော်အကျိုးပြု ရဲတပ်ဖွဲ့ ဂုဏ်ပြုကားမို့ လို့ ကျနော်လက်ခံလိုက်တာပါ။\nမောဒြယပြေါကစြ background dancer ကကတညြးက ကိုစိုငြးကိုသဘောကတွယြ….\nJanuary 23, 2020 media9\n[Unicode] “ကိုစိုငြးကလူတှရေဲ့အာရုံကိုအပှည့အြဝသူ့ဆီရောကအြောငလြုပနြိုငစြှမြးရှိတဲ့တကယ့အြနုပညာဂုရုကှီးတဈယောကဆြိုတော့ ဒီလိုကာလအရှညအြကှာရိုကရြမယ့အြခါမွိုးမှာ သူ့ဆီကအမွားကှီးသငယြူခှင့ရြမယလြို့အမွားကှီးမွှောလြငထြားတယလြို့”ပှောပှခဲ့တဲ့ ‘အေးမှတသြူ’. [Zawgyi] “ကိုစိုငျးကလူတှရေဲ့အာရုံကိုအပွညျ့အဝသူ့ဆီရောကျအောငျလုပျနိုငျစှမျးရှိတဲ့တကယျ့အနုပညာဂုရုကွီးတဈယောကျဆိုတော့ ဒီလိုကာလအရှညျအကွာရိုကျရမယျ့အခါမြိုးမှာ သူ့ဆီကအမြားကွီးသငျယူခှငျ့ရမယျလို့အမြားကွီးမြှျောလငျထားတယျလို့”ပွောပွခဲ့တဲ့ ‘အေးမွတျသူ’…\nဒါရိုကျတာ မိုကျတီးရဲ့အမှုကို Eleven Media Group က ကအြေေးပေး\nJanuary 22, 2019 media9\n[Zawgyi] ဒါရိုက်တာ မိုက်တီးကို စွဲဆိုထားတဲ့ ဆက်သွယ်ရေး ဥပဒေပုဒ်မ ၆၆ (ဃ) အမှုကို Eleven Media Group က ကျေးအေးလိုက်ပါတယ်။ ဒါရိုက်တာ မိုက်တီးကို ဆက်သွယ်ရေး ဥပဒေပုဒ်မ ၆၆ (ဃ) နဲ့ တာမွေမြို့နယ် တရားရုံးမှာ Eleven Media Group က အမှုဖွင့်ခဲ့တာ ဖြစ်ပါတယ်။ လက်ရှိမှာ ဒါရိုက်တာ မိုက်တီးဟာ ထောင်ဒဏ် ငါး နှစ်ကနေ ၁၀ နှစ်အထိ ချမှတ်နိုင်တဲ့ မူးယစ်ပုဒ်မ ဖြစ်တဲ့ မူးယစ်ဆေးဝါးနှင့် စိတ်ကို ပြောင်းလဲစေတတ်သော ဆေးဝါးများဆိုင်ရာ ဥပဒေပုဒ်မ ၁၆ (ဂ) နဲ့ တာမွေမြို့နယ် တရားရုံးမှာ တရားရင်ဆိုင်နေရပါတယ်။ [Unicode] ဒါရိုကျတာ […]\nStar Awards ဆုပေးပှဲမှ ရနျသူရုပျရှငျဇာတျကား နှုတျထှကျ\nJanuary 17, 2019 media9\n[Zawgyi] မြန်မာ့ရုပ်ရှင်ထူးချွန်ဆု အကယ်ဒမီဆုပေးပွဲလိုမျိုး အနုပညာရှင်တွေရဲ့ ပန်းတိုင်တစ်ခုဖြစ်လာမယ့် Star Awards ဆုပေးပွဲကို ၂၀၁၉ ခုနှစ် ဒီနှစ်အတွင်းမှာ အထူးခြားဆုံးနဲ့ ပထမဆုံးကျင်းပသွားမှာဖြစ်ပါတယ်။ ၂၀၁၉ ခုနှစ် ဧပြီလ ၅ ရက်နေ့မှာ ကျင်းပသွားမှာဖြစ်ပြီးတော့ ရုပ်ရှင်ဇာတ်ကားပေါင်း ၈၃ ကားမှ ဇကာတင် ဇာတ်ကား ၂၁ ကားကိုရွေးချယ်ပြီးတော့ ထူးချွန်ဆု ၁၈ ဆုပေးအပ်သွားမှာဖြစ်ပါတယ်။ ရွှေစင်ဦးရုပ်ရှင်ထုတ်လုပ်ရေးက ရိုက်ကူးထားတဲ့ ရန်သူရုပ်ရှင်ဇာတ်ကားကြီးမှာ နေမင်း၊ ဝတ်မှုန်ရွှေရည်နဲ့ နေခြည်ဦးတို့ အဓိက ပါဝင်သရုပ်ဆောင်ထားတာဖြစ်ပြီး ထိုရုပ်ရှင်ကားကြီးဟာ ၂၀၁၈ ခုနှစ်ထဲမှာရုံတင်ပြသခဲ့တဲ့ ရုပ်ရှင်ကားကြီးဖြစ်ပါတယ်။ ရန်သူရုပ်ရှင်ကားကိုတော့ Star Awards ဆုပေးပွဲကနေပြီး နှုတ်ထွက်ပါတယ်လို့ ယနေ့ ဇန်နဝါရီလ ၁၆ ရက်နေ့ က ရွှေစင်ဦးရုပ်ရှင်ထုတ်လုပ်ရေးဖေ့ဘုတ်စာမျက်နှာကနေ ကြေငြာလိုက်တာဖြစ်ပါတယ်။ ကြေငြာချက်ထဲမှာတော့ “Star […]\nဇာတျလမျးတှဲတှေ ဆကျတိုကျရိုကျကူးနတေဲ့ ခါရာ


သင့်ကို လုံးဝ အံ့အားသင့်သွားစေမယ့် ဒူဘိုင်းက သူတောင်းစားတွေရဲ့ တစ်လဝင်ငွေ - Nanmalgyi\nအာရပ် နိုင်ငံ တွေထဲက တစ်ခုဖြစ်တဲ့ ဒူဘိုင်းနိုင်ငံဟာ ချမ်းသာ တဲ့ နိုင်ငံဖြစ်တယ်ဆိုတာ အားလုံးသိထားပြီးဖြစ်ပါလိမ့်မယ်။ ဘယ်လောက်တောင်ချမ်းသာလဲ ဆိုရင် သူတို့နိုင်ငံမှာတောင်းစားတဲ့ သူတောင်းစားတွေရဲ့ တစ်လ ဝင်ငွေ ဟာ နိုင်ငံ အများစုမှာ ပညာရှင် အဖြစ်လုပ်ကိုင်နေသူတွေရဲ့ တစ်နှစ်ဝင်ငွေထက်တောင် များတယ်ဆိုရင် သင်ယုံနိုင်ပါ့မလား..?\nတောင်းစားတဲ့သူတွေဟာ ဒူဘိုင်း ကို တရားဝင် ခရီးသွားဗီဇာနဲ့ ဝင်ရောက်လာကြပြီး အချိန်သုံးလအတွင်းမှာပဲ အကျိုးအမြတ်အများကြီးရှိနေကြပါတယ်။ တောင်စားတဲ့နေရာမှာ ပရော်ဖက်ရှင်နယ်ဖြစ်နေတဲ့ သူတောင်းစားတစ်ယောက်ရဲ့ တစ်လဝင်ငွေဟာ ဒူဘိုင်းငွေကြေး ၂၇၀,၀၀ (အမေရိကန်ဒေါ်လာ ၇၃,၅၀၀) မြန်မာကျပ်ငွေ သိန်းတစ်ထောင်နီးပါး ဝင်ငွေရှိနေပါတယ်။ မြန်မာပြည်မှာ တစ်နှစ် သိန်းတစ်ထောင် ဝင်တဲ့ဝန်ထမ်း ရှိရင်တောင် အရမ်းရှားမယ်ထင်ပါတယ်။\nတောင်းစားသူတွေဟာ လူတွေရဲ့ သနားကြင်နာ၊ ဂရုဏာသက်မှုတွေအပေါ် အခွင့်ကောင်းယူပြီး ဒူဘိုင်း နိုင်ငံသား တွေအပေါ် လုပ်စားနေတယ်လို့ အွန်လိုင်းမှာ ဖော်ပြမှုတွေရှိခဲ့ပြီး ရဲတွေအနေနဲ့ ဒါတွေကိုရှင်းလင်းဖို့ ပြောဆိုတာတွေရှိခဲ့ပါတယ်။\nဒူဘိုင်း မှာ တရားဝင်တောင်းစားခွင့်မရှိပါဘူး၊ ဒါပေမယ့် လိုက်လံတောင်းစားနေသူတွေက သာမန်မြင်တွေ့နေကျ သူတောင်းစားတွေမျိုးမဟုတ်ပဲ ပရော်ဖက်ရှင်နယ်လို့ ခေါ်ရမယ့်သူမျိုးတွေ ဖြစ်ပါတယ်။ သူတို့တွေဟာ တစ်ခါတောင်းရင် တစ်ဆယ် တစ်ရာမျိုးတောင်းတာမဟုတ်ပဲ အနည်းဆုံး ဒူဘိုင်းငွေ တစ်ထောင် (ဒေါ်လာ ၂၇၀) လောက်က စတောင်းပါတယ်၊ သနားပြီး အမှန်တစ်ကယ် ပေးသွားတာတွေ ရှိနေတဲ့အတွက် သူတို့တွေရဲ့ ဝင်ငွေဟာ အလုံးရင်းနဲ့ ဖြစ်နေတာဖြစ်ပါတယ်။\nရဲတွေအနနဲ့ သူတောင်းစား နှိမ်နင်းရေးကို လှုပ်ရှားမှုတစ်ခုအသွင် ခပ်စိပ်စိပ်လုပ်ဆောင်လာပြီး ပြီးခဲ့နှစ်က ပထမဆုံးတစ်ရက်ထဲမှာတင် ၆၅ ယောက်ဖမ်းဆီးနိုင်ခဲ့ပြီး အများစုမှာ ခရီးသွားဗီဇာ သုံးလဖြင့် တရားဝင် ဝင်ရောက်လာသူများဖြစ်ကြောင်း သိရှိရသည်။\nအာရပျ နိုငျငံ တှထေဲက တဈခုဖွဈတဲ့ ဒူဘိုငျးနိုငျငံဟာ ခမျြးသာ တဲ့ နိုငျငံဖွဈတယျဆိုတာ အားလုံးသိထားပွီးဖွဈပါလိမျ့မယျ။ ဘယျလောကျတောငျခမျြးသာလဲ ဆိုရငျ သူတို့နိုငျငံမှာတောငျးစားတဲ့ သူတောငျးစားတှရေဲ့ တဈလ ဝငျငှေ ဟာ နိုငျငံ အမြားစုမှာ ပညာရှငျ အဖွဈလုပျကိုငျနသေူတှရေဲ့ တဈနှဈဝငျငှထေကျတောငျ မြားတယျဆိုရငျ သငျယုံနိုငျပါ့မလား..?\nတောငျးစားတဲ့သူတှဟော ဒူဘိုငျး ကို တရားဝငျ ခရီးသှားဗီဇာနဲ့ ဝငျရောကျလာကွပွီး အခြိနျသုံးလအတှငျးမှာပဲ အကြိုးအမွတျအမြားကွီးရှိနကွေပါတယျ။ တောငျစားတဲ့နရောမှာ ပရျောဖကျရှငျနယျဖွဈနတေဲ့ သူတောငျးစားတဈယောကျရဲ့ တဈလဝငျငှဟော ဒူဘိုငျးငှကွေေး ၂၇၀,၀၀ (အမရေိကနျဒျေါလာ ၇၃,၅၀၀) မွနျမာကပျြငှေ သိနျးတဈထောငျနီးပါး ဝငျငှရှေိနပေါတယျ။ မွနျမာပွညျမှာ တဈနှဈ သိနျးတဈထောငျ ဝငျတဲ့ဝနျထမျး ရှိရငျတောငျ အရမျးရှားမယျထငျပါတယျ။\nတောငျးစားသူတှဟော လူတှရေဲ့ သနားကွငျနာ၊ ဂရုဏာသကျမှုတှအေပျေါ အခှငျ့ကောငျးယူပွီး ဒူဘိုငျး နိုငျငံသား တှအေပျေါ လုပျစားနတေယျလို့ အှနျလိုငျးမှာ ဖျောပွမှုတှရှေိခဲ့ပွီး ရဲတှအေနနေဲ့ ဒါတှကေိုရှငျးလငျးဖို့ ပွောဆိုတာတှရှေိခဲ့ပါတယျ။\nအခုဆိုရငျ အာရပျနဲ့ အာရှဂိုဏျးအဖှဲ့တှကေ နိုငျငံထဲကို လူတှခေျေါသှငျးလာပွီး တောငျးစားခိုငျးကာ ပွနျလညျခေါငျးပုံဖွတျမှုတှရှေိနကွေောငျး သတငျးရငျးမွဈအခြို့က ရေးသားကွပါတယျ။\nဒူဘိုငျး မှာ တရားဝငျတောငျးစားခှငျ့မရှိပါဘူး၊ ဒါပမေယျ့ လိုကျလံတောငျးစားနသေူတှကေ သာမနျမွငျတှနေ့ကြေ သူတောငျးစားတှမြေိုးမဟုတျပဲ ပရျောဖကျရှငျနယျလို့ ချေါရမယျ့သူမြိုးတှေ ဖွဈပါတယျ။ သူတို့တှဟော တဈခါတောငျးရငျ တဈဆယျ တဈရာမြိုးတောငျးတာမဟုတျပဲ အနညျးဆုံး ဒူဘိုငျးငှေ တဈထောငျ (ဒျေါလာ ၂၇၀) လောကျက စတောငျးပါတယျ၊ သနားပွီး အမှနျတဈကယျ ပေးသှားတာတှေ ရှိနတေဲ့အတှကျ သူတို့တှရေဲ့ ဝငျငှဟော အလုံးရငျးနဲ့ ဖွဈနတောဖွဈပါတယျ။\nရဲတှအေနနဲ့ သူတောငျးစား နှိမျနငျးရေးကို လှုပျရှားမှုတဈခုအသှငျ ခပျစိပျစိပျလုပျဆောငျလာပွီး ပွီးခဲ့နှဈက ပထမဆုံးတဈရကျထဲမှာတငျ ၆၅ ယောကျဖမျးဆီးနိုငျခဲ့ပွီး အမြားစုမှာ ခရီးသှားဗီဇာ သုံးလဖွငျ့ တရားဝငျ ဝငျရောကျလာသူမြားဖွဈကွောငျး သိရှိရသညျ။\nသူ့စကားကြားလိုက်ရတော့ ကျွန်တော့်ရင်ထဲဆို့နစ်သွားတယ် သားက အမေစားလို့မကုန်တာမှစားပါတယ် တဲ့ 😞 သိတတ်လိုက်တာ


Skins Editor for Minecraft PE (3D) 3.9.7 Android အတြက္ Aptoide APK အား ေဒါင္းလုပ္ ျပဳလုပ္ပါ\nဗားရွင္း 3.9.7 လြန္ခဲ့ေသာ2လက\nApplication မ်ား ကိရိယာမ်ား Skins Editor for Minecraft PE (3D)\nSkins Editor for Minecraft PE (3D) ၏ ေဖာ္ျပခ်က္\nအလှဆုံးအရေခွံ ဖန်တီး. Minecraft အတွက်သူတို့နှင့်အတူဆော့ကစား!\nအရေပြားကိုဖန်တီးဒီအခမဲ့လျှောက်လွှာနှင့်အတူအများကြီးပိုလွယ်သည်။ လွယ်ကူသောတည်းဖြတ်ရေးအတွက်အဆုံးစွန်အဘို့, သင်ချင်တယ်အဖြစ်မည်သည့်အစိတ်အပိုင်းစကေးနှင့်လည်ပတ်နိုင်ပါတယ်။\nသင်တည်းဖြတ်ချင်သောအသားအရေ၏အစိတ်အပိုင်းကိုရွေးချယ်ပါ။ ထို့အပြင်အယ်ဒီတာသင်သည်သင်၏အရေပြား၏ကယ်ဆယ်ရေးစခန်းများ၏အသေးစိတ်အချက်အလက်များကိုထည့်သွင်းဖို့ခွင့်ပြုတော်မူသော Minecraft ၏အရေခွံဗားရှင်း 1.8, နှစ်ယောက်အလွှာထောက်ခံပါတယ်။\nသင့်အနေဖြင့်ပြခန်းနှင့်ပြင်ဆင်ရန်ကနေမဆိုအရေပြားကို select လုပ်ပါသို့မဟုတ်ရိုးရိုးမကျြစိကိုပြောင်းလဲနိုင်သည် :)\n- 3D Editor ကို\n- အပေါငျးတို့သအစိတ်အပိုင်းများကိုတစ်ဦးချင်းစီ edited နိုင်ပါတယ်\n- Tool ကို "Cancel"\n- အရေခွံ၏ပုဂ္ဂလိကအစုအဝေး (အရေခွံရိုးရှင်းစွာသိမ်းဆည်းခြင်းသို့မဟုတ်နောက်ပိုင်းတည်းဖြတ်ရန်ပလီကေးရှင်းကိုသိမ်းဆည်းထားပါ)\n- 3D အမြင်တည်းဖြတ်သည့်အခါ\nဒီ Minecraft Pocket Edition ကိုများအတွက်တရားဝင်မဟုတ်သော application ဖြစ်ပါတယ်။ ဒီ application ကို Mojang AB နှင့်အတူမည်သည့်လမ်းအတွက်ချိတ်ဆက်မထားပါ။ အဆိုပါ Minecraft အမည်, အ Minecraft အမှတ်တံဆိပ်နှင့် Minecraft ပိုင်ဆိုင်မှုများ Mojang AB သို့မဟုတ်၎င်းတို့၏လေးစားမှုပိုင်ရှင်၏အားလုံးပိုင်ဆိုင်မှုဖြစ်ကြသည်။ မူပိုင်ခွင့်များရယူပြီး။ http://account.mojang.com/documents/brand_guidelines နှင့်အညီ\nSkins Editor for Minecraft PE (3D) အတြက္ အသံုးျပဳသူ အဆင့္သတ္မွတ္ခ်က္မ်ား\nSkins Editor for Minecraft PE (3D) အေပၚ ျပန္လည္စစ္ေဆးမႈမ်ား\nSkins Editor for Minecraft PE (3D) အေပၚတြင္ ျပန္လည္ စစ္ေဆးမႈ မရွိပါ။ ပထမဆံုး ျပဳလုပ္လိုက္ပါ!\ndwiko-lukito စတိုး 158.68k 64.98M\nSkins Editor for Minecraft PE (3D) ႏွင့္ အလားတူေသာ အက္ပ္မ်ားကို ေဒါင္းလုဒ္ဆြဲပါ\nAPK အေၾကာင္း Skins Editor for Minecraft PE (3D) အခ်က္အလက္\nAPK ဗားရွင္း 3.9.7\nကိုယ်ရေးလုံခြုံမှု မူဝါဒ https://www.worldofskins.org/pp/index.html\nလက်မှတ် SHA1: 8E:22:36:0F:F9:6C:48:2A:2A:6C:81:E3:4F:86:23:E2:90:A8:64:AE\nထုတ်လုပ်သူ (CN): Evgeniy Osipov\nအဖွဲ့အစည်း (O): Crone Games\nနယ်မြေ (L): Togliatti\nပြည်နယ်/မြို့တော် (ST): Samara\nSkins Editor for Minecraft PE (3D) APK ကိုေဒါင္းလုဒ္ဆြဲပါ


August 2009 | အရှင်ဇ၀န\n“အင်္ဂလိပ် စာသင်ခန်းမှ ဟာသများ (အပိုင်း ၂)”\nအကျွန်ုပ်တို့ သာသနတက္ကသိုလ်မှ ဆရာတော်တစ်ပါးသည် ကျန်းမာရေးအတွက် မန္တလေးတောင်ပေါ်တက်၍ လမ်းလျှောက်လေ့ရှိသည်၊ တစ်နေ့သူသည် ဒါယကာတစ်ယောက်နှင့် မန္တလေးတောင်ပေါ်တွင် တွေ့ရှိလေသည်၊ ထိုဒါယကာကပင် ဆရာတော်ကို\n“အရှင်ဘုရား, ဘယ်ကျောင်းတိုက်ကပါလဲဘုရား” ဟု စတင်နှုတ်ဆက်လေသည်၊ ထိုအခါ ဆရာတော်က\n“ဦးဇင်းက သာသနတက္ကသိုလ်ကပါ ဒကာကြီး” ဟု ဖြေကြားလေသည်၊ ထိုအခါ ဒါယကာကြီးက\n“သာသနတက္ကသိုလ်က ကိုယ်တော်လေးတွေ တပည့်တော်တို့ မန္တလေးတောင်ပေါ်ကို တက်ပြီး နိုင်ငံခြားသားတွေနဲ့ အင်္ဂလိပ်စကားပြောနေတာ တော်တော်တွေ့နေရတယ်ဘုရား” ဟု လျှောက်ထားလေသည်၊ ဤတွင်ဆရာတော်က\n“ဒကာကြီးရေ! အဲဒါ ဦးဇင်းရဲ့ တပည့်လေးတွေပေါ့ ဒကာကြီးရဲ့” ဟု အားရ၀မ်းသာဖြေကြားလိုက်လေသည်၊ ထိုအခါ ဒါယကာကြီးက\n“အင်္ဂလိပ်စကားကောင်းကောင်းတော့ မပြောတတ်ကြပါဘူးဘုရား”ဟု ဆက်၍ လျှောက်ထားလိုက်ရာ ဤတွင်\n“အော် ဒကာကြီးရေ! ကျောင်းထိုင်ဘုန်းကြီးသင်တန်းကျောင်းက ကိုယ်တော်တွေလဲပါသေးတယ် ဒကာကြီးရ” ဟု ပါးနပ်စွာဖြေကြားလိုက်လေသတည်း။\nPosted by AShin Javana at 10:20 PM0comments\n“အင်္ဂလိပ် စာသင်ခန်းအတွင်းမှ ဟာသများ”\nမိမိတို့၏ သာသနတက္ကသိုလ်မှ အဖြစ်ပျက်ကလေးတစ်ခုဖြစ်ပါသည်၊ သာသနတက္ကသိုလ်၌ ဘာသာ(ရ)ရပ်ပြဌာန်းထားသည်၊ ထိုအထဲတွင် အင်္ဂလိပ်စာဘာသာလည်းပါဝင်လေသည်၊ တစ်နေ့ အင်္ဂလိပ်စာပြသော ဆရာတော်သည် အသံထွက်များပြောင်းလဲသွားပုံကို ရှင်းပြလေသည်၊ ထိုအထဲတွင် ဆရာတော်သည် (T)၏ အသံထွက်ပြောင်းသွားပုံကို အောက်ပါအတိုင်း အာဘောင်အာရင်း သံသံနှင့် ရှင်းပြလေသည်၊\n“အရှင်ဘုရားတို့ အင်္ဂလိပ်စာက မိမစစ် ဖမစစ်ဘာသာ ဆိုတော့ အသံထွက်က မတည်ငြိမ်ဘူးဘုရား၊ အမြဲတမ်းပြောင်းလဲနေတယ်၊ ဥပမာ (T) ကိုပြောကြပါစို့ဘုရား၊ T ကို အရင်က (တီ) ဟူ၍ အသံထွက်တယ်၊ ယခုပြောင်းသွားပြီ ဘုရား၊ ယခု T ကို (ထီ) လို့အသံထွက်ပါတယ်ဘုရား၊”ဟု ဆရာတော်က အားကြိုးမာန်တက်ရှင်းပြနေလေသည်၊\nထိုအခါ အင်္ဂလိပ်စာကို လုံးဝမသင်ဖူးသေးသော စာသင်သားရဟန်းတစ်ပါးက\n“ဆရာတော်ဘုရား, အကယ်၍ (T) ကို (ထီ)လို့ အသံပြောင်းထွက်ရမယ်ဆိုလျှင် “တက်တိုးအဘိဓာန်”ကို “ထက်ထိုး အဘိဓာန်” လို့ အသံပြောင်းထွက်ရမှာလားဘုရား”ဟု မေးလျှောက်သောအခါ ဆရာတော်က “အဲဒီလိုလဲ တရားသေ မမှတ်နဲ့လေ၊ ဒီက အင်္ဂလိပ်စာကို ပြောနေတာ၊ မြန်မာစာကို ပြောနေတာမဟုတ်ဘူးလေ”ဟူ၍ ဖြေသွားလေသည်၊ ထို့နောက် ဆရာတော်သည် အသံထွက်အသစ်နှင့် ပတ်သက်၍ အောက်ပါအတိုင်းဆက်လက် သင်ကြားလေသည်၊\n“ နောက်ပုံစံတစ်ခု သွားကြအုံးစို့၊ ဥပမာ Table ကို ဆိုကြပါစို့ဘုရား၊ ယခင် Table ကို (တေးဘယ်) လို့ အသံထွက်ပါတယ်၊ အေး ယခု ပြောင်းသွားပြီဘုရား၊ အသံထွက်အသစ်က (ထေးဘား)တဲ့ဘုရား ဟူ၍ သင်ကြားပေနေလေသည်၊ ထိုအခါ ကိုယ်တော်တစ်ပါးက\n“ဘုန်းကြီးဘုရား, (ဌေးပေါ) လို့ကော အသံထွက်လို့ မရဘူးလားဘုရား၊” ဟူ၍ ထမေးလေသည်၊ ထိုအခါ ဆရာတော်က\n“စာသင်နေတာ မနောက်နဲ့ မနောက်နဲ့၊” ဟူ၍ မိန့်ကြားလေသည်။ ကိုထေပေါဟူသည်ကား သာသနတက္ကသိုလ်၌ ဓာတ်ဆီ ဒီဇယ်ဆီများကို ပေးဝေရာတွင် ဦးစီးဦးကိုင် လုပ်ဆောင်နေသော အရာရှိတစ်ယောက်ပင်ဖြစ်လေသတည်း။\nနောက် အင်္ဂလိပ်စာဆရာတော်တစ်ပါးသည်ကား အင်္ဂလိပ်စာသင်ကြားမှုနှင့် ပတ်သက်လို့ အောက်ပါအတိုင်းရှင်းပြသွားလေသည်၊\n“အရှင်းဘုရားများ, အင်္ဂလိပ်စာသင်ရာမှာတော့ ကျောက်မီးသွေးရထားလို သဘောထားပြီး သင်ရပါမယ်ဘုရား၊ ကျောက်မီးသွေးရထားကြီးဟာ မမြန်ပါဘူး၊ တအိအိနဲ့ခုတ်မောင်းနေတာပါဘဲ ၊ 'ဟုတ် ဟုတ် မဟုတ်ဟုတ်၊ ဟုတ်ဟုတ် မဟုတ်ဟုတ်' ဆိုပြီး အသံထွက်ပြီး ခုတ်မောင်းလာလိုက်တာ နောက်ဆုံးတော့ အဲဒီရထားကြီး ဘူတာကို ဆိုက်သွားတာပါဘဲ၊ အေး အရှင်ဘုရားတို့ အင်္ဂလိပ်စာလေ့လာရာမှာလဲ ကျောက်မီးသွေးရထားကြီးလိုပါဘဲ “ဟုတ်ဟုတ် မဟုတ်ဟုတ် ဟုတ်ဟုတ် မဟုတ်ဟုတ်” လေ့လာကြပါ၊ ကြိုးစားကြပါ၊ တစ်ချိန်ချိန်မှာတော့ ကျောက်မီးသွေးရထားကြီးဟာ ဘူတာကြီးကို ဆိုက်သွားသလို အရှင်ဘုရားတို့လဲ အလိုရှိတဲ့ ပန်းတိုင်ကို ရောက်သွားကြမှာပါဘဲ၊” တဲ့\nPosted by AShin Javana at 9:50 PM0comments\n”အကျွန်ုပ်နှင့် အကျွန်ုပ်ဘကြီး (အပိုင်း ၃)”\nတစ်နေ့ အကျွန်ုပ်သည် ဘကြီးအိမ်သို့ အလ္လာပသလ္လာပစကားပြောရန် ရောက်ရှိသွားလေသည်၊ အိမ်ရောက်သွား သောအခါ ဘကြီးသည် အကျွန်ုပ်အား စတုမဓူကပ်လေသည်၊ ဟိုရောက်သည်ရောက်နှင့် စကားပြောရင်း ကူမဲမြို့မှ သူ၏ သူငယ်ချင်းသူဌေးတစ်ဦး၏ အကြောင်းဆီသို့ရောက်သွားလေသည်၊ ထိုသူဌေးသည် ယခုအခါ မုဆိုးဘိုကြီးဖြစ်နေလေသည်၊ ဇနီးမယားဆုံးသွားသည်မှာလည်း ကြာပြီဖြစ်သည်၊ သားသမီးများကလည်း အိမ်ထောင်ကျသွားကြ၍ ထိုသူဌေးကြီးသည် တစ်ယောက်တည်း အထီးကျန်ဖြစ်နေလေသည်၊ သို့ဖြစ်သည့်အတွက် သားသမီးများက ဖခင်ဖြစ်သူကို အရွယ်ငယ်ငယ် ချောမောလှပသော မိန်းခလေး တစ်ယောက်နှင့် လက်ထပ်ပေး လိုက်လေသည်၊ မိမိ၏ ဘကြီးဖြစ်သူသည် သူ၏ သူငယ်ချင်းကို အားကျနေလေသည်၊ သူလဲ အိမ်ထောင်ပြုချင်ဟန်ရှိ၏၊ သို့ဖြစ်၍ ဘကြီးဖြစ်သူက မိမိအား\n“ဦးဇင်းရေ, ကူမဲက တပည့်တော်သူငယ်ချင်းကတော့ ကံကောင်းပါတယ်၊ အားကျဘို့ ကောင်းလိုက်တာ၊ သူ့သားသမီးတွေက ကောင်းမလေးချောချောလေးနဲ့ သူ့ကို လက်ထပ်ပေးလိုက်တာ၊ ယခုတော့ အဆင်ပြေ နေတယ်”၊ ဟု အားရ၀မ်းသာ သူငယ်ချင်းဖြစ်သူအကြောင်း ပြောကြားလာလေသည်၊ ဆက်ပြောသည်မှာ\n“တပည့်တော်သားသမီးတွေလဲ အဲဒီလို အလိုက်သိရင် ဘယ်လောက်များ ကောင်းလိုက်မလဲ” ဟု သူ့၏ ဆန္ဒကို ထုတ်ဖေါ်ပြောကြားလာလေသည်၊ အသက်ရှစ်ဆယ်ကျော်ရှိပြီဖြစ်သော မုဆိုးဘိုကြီးဖြစ်သော မိမိ၏ဘကြီး သည် နောက်ထပ်အိမ်ထောင်ပြုချင်ဟန်ရှိ၏။ သို့ဖြစ်၍ မိမိက\n“ဘကြီးရာ မလိုချင်စမ်းပါနဲ့၊ ကိုယ့်အရွယ်ကိုလည်းထောက်ပါအုံး၊ ဘကြီးတို့အရွယ်က တရားအားထုတ်ရ တော့မယ့် အရွယ်ရောက်နေပြီ၊ အများကလက်ညှိုထိုးပြောစရာဖြစ်နေပါအုံးမယ်” ဟုမိမိက ပြောသောအခါ ဘကြီးဖြစ်သူက\n“စစ်ကူးရမလားလို့ ပြောကြည့်ပါတယ်၊ ဦးဇင်းကလဲ သားသမီးတွေဘက်ကပါနေတယ်၊ ဦးဇင်းလဲ မစွံပါဘူး၊ ဘုန်းကြီးပီပီ တရားဟောဘို့ဘဲ သိတယ်၊” ဟု စိတ်ဆိုးမာန်ဆိုး ပြောလေတော့သည်၊ ကပ်လက်စဖြစ်သော စတုမဓူလေးကိုပင် ပြန်လည်ယူမည့် အနေအထားရှိနေလေသည်၊ မိမိလည်း ပြန်လည်တွေး မိသည်။ တဏှာဆိုတဲ့ တရားကို အနာဂါမ် ရဟန္တာသူတော်ကောင်းကြီးများမှ စွန့်နိုင်သည့်တရားဖြစ်လေသည်၊ သို့ဖြစ်၍ မိမိဘကြီး နောက်အိမ်ထောင်ပြုလိုသည်ကို အပြစ်ဟူ၍ မဆိုသာပေ၊\nသည်အကြောင်းနှင့် စပ်၍ ပုံပြင်တစ်ပုဒ်ကြားဖူးသည်၊\nတစ်ခါက အသက်ရှစ်ဆယ်ကျော် ဇနီးမောင်နှံနှစ်ယောက်ရှိကြလေသည်၊ သူတို့သည် တစ်ဦးကို တစ်ဦးချစ်ကြသည်၊ အဘိုးကြီးသည် လူကြီးရောဂါဖြင့် ကွယ်လွန်သွားလေသည်၊ ထိုအခါ ဇနီးဖြစ်သူက ရောက်ပါအတိုင်း ငိုယိုလေသည်။\n“အမေလေး သွားလေသူကြီးရယ်, ကျမကို ပစ်ထားခဲ့ပြီပေါ့၊ အော် ကျမတို့ ချစ်လို့မှ မ၀သေးဘူး၊” တဲ့\n“အော် တဏှာဆိုတဲ့ တရားဟာ အကြီးအငယ်မရွေး အမြဲတမ်းနှိပ်စက်နေပါကလား” ဟု မိမိ သံဝေဂပင်ဖြစ်မိခဲ့သည်၊\nမိမိဘကြီးသည် သူအိမ်ထောင်ပြုလိုသော အကြောင်းကို တိုက်ရိုက်လည်း သူ၏သားငယ်ကို မပြောရဲပေ၊ သူ၏ မိတ်ဆွေများကို ပြောခိုင်းလေသည်၊ တစ်နေ့ သားဖြစ်သူက ထိုအကြောင်းသိလေရာ အရက်ကလဲနည်း နည်းသောက်ထားလေသည်၊ သို့ဖြစ်၍ ဖခင်အား တိုက်ရိုက်မေးချလိုက်သည်၊\n“အဖေ အိမ်ထောင်ပြုချင်နေတယ်လို့ ပြောသံကြားတယ်၊ အဲဒါဟုတ်လား”၊ တဲ့၊ အဖေဖြစ်သူကလဲ\n“ဟုတ်တယ်လေ၊ မင်းတို့က အလိုက်သိပြုပေးရင်တော့ ငါလဲ အိမ်ထောင်ပြုချင်တာပေါ့ကွ၊” ဤတွင် မူးနေသော သားဖြစ်သူက\n“ကျုပ်အဖေကိုတာ့ ရိုးရိုးမိန်းခလေးနဲ့တော့ မပေးစားနိုင်ဘူး၊ ရုပ်ရှင်မင်းသမီး မိုးမိုးမြင့်အောင်နဲ့မှ သဘောတူ နိုင်မယ်၊ ကျုပ်ကိုယ်တိုင် ရန်ကုန်ဆင်းပြီး သွားပြောပေးမယ်၊ သူလက်ခံရင် လက်ထပ်ပေးမယ် အဖေ၊” ဟု သားဖြစ်သူက မူးမူးကန်းကန်းနှင့် ပြောကြားသည်ကို ဖခင်ဖြစ်သူသည် တကယ်ယုံကြည်နေ လေတော့သည်၊ မိမိနှင့်တွေ့တိုင်း\n“ဦးဇင်းရေ, တပည့်တော်ကို မိုးမိုးမြင့်အောင်နှင့် လက်ထပ်ပေးမယ်လို့ ပြောနေတာဘဲ ၊ ဘယ်နေ့ရယ်တော့ မသိဘူး ”ဟု ဘကြီးခမျာ ပြောနေရှာသည်၊ မိမိ၏ စိတ်အတွင်းမှ ပြောလိုက်မိသည်က\n“ကောင်းကင်က ကြယ်ကို ယူရင် ရကောင်းရလိမ့်မယ်၊ မိုးမိုးမြင့်အောင်တော့ မလွယ်ဘူးထင်တယ် ဘကြီးရေ၊ ကံကောင်းလို့ ဘကြီးရခဲ့ရင်တော့ ဦးဇင်းလဲ ဂုဏ်ယူရတာပေါ့၊ ဒို့ဘကြီးက ရုပ်ရှင်မင်းသမီး မိုးမိုးမြင့်အောင်ရဲ့ ယောက်ကျား”ဟူ၍ပင်ဖြစ်လေတော့သတည်း။ ဆက်ရန်\nPosted by AShin Javana at 10:39 PM0comments\nသာသနတက္ကသိုလ်မှ သူငယ်ချင်းရဟန်းနှစ်ပါသည် မန္တလေးမြို့တွင်းမှ နာမည်ကြီးသော တရုတ်ကြီးထမင်းဆိုင်သို့ ဆွမ်းဘုဉ်းပေးကြလေသည်၊ အလွန်ကောင်းသော အစားအစာများကို မှာ၍ မြိန်ရည်ယှက်ရည်ဘုဉ်းပေးကြလေသည်၊ ဘုဉ်းပေးကောင်းကောင်းနှင့် ဘုဉ်းပေးလိုက်ကြသည်၊ ပန်းကန်ပြား ရှစ်ချပ်နည်းပါးကုန်သွားသည်၊ ပြီးသောအခါ ငွေရှင်းလိုသည့်အတွက် ဆိုင်ရှင်တရုတ်ကြီးအား\n“ဒကာကြီး ငွေရှင်းမယ်ဗျာ၊ ဘယ်လောက်ကျလဲ” ဟုမေးလေသည်၊ ထိုအခါ ဆိုင်ရှင်တရုတ်ကြီးက\n“အရှင်ဘုရားတို့လို ခွေးလို ၀က်လိုစားတဲ့ ပုဂ္ဂိုလ်တွေကို ကြည်ညိုပါတယ်ဘုရား၊ တပည့်တော်လှူပါတယ်ဘုရား” ဟု အားရ၀မ်းသာလျှောက်ထားလေသည်။ ခွေး ၀က်အဖြစ် အနှိုင်းခံလိုက်သော သူငယ်ချင်းများသည် ကျေးဇူးတင်ရခက်၊ စိတ်ဆိုးရခက်ဖြစ်နေလေသည်၊ နောက်ဆုံး\n“တရုတ်ဖြစ်တော့ စကားအပြောမတတ်တာလဲ ဖြစ်နိုင်ပါတယ်လေ”ဆိုပြီး အကောင်းဆုံးတွေးကာ ဆိုင်အတွင်းမှ ထွက်လာခဲ့လေတော့သတည်း\nPosted by AShin Javana at 8:38 PM0comments\nအကျွန်ုပ်တို့ သာသနတက္ကသိုလ်၌ နောက်ဆုံးနှစ် စာသင်သားရဟန်းတော်များသည် မဖြစ်မနေ (၁၅) ရက် တရားထိုင်ကြရသည်၊ နေ့စဉ် စိန်ပန်းမဟာစည်ရိပ်သာမှ ဆရာတော်ဦးပညာဝံသသည် စာသင်သားရဟန်းများ၏ ဥာဏ်စဉ်များ တိုးတက်မှု ရှိ မရှိ လာရောက်စစ်ဆေးလေ့ရှိသည်၊ တစ်နေ့ ဆရာတော်သည် ရဟန်းများအား သူတို့၏ တရားအားထုတ်မှု အဘယ်မျှလောက် တိုးတက်နေပြီလဲ ဆိုသည်ကို သိလိုသောကြောင့်တစ်ပါးစီ စစ်ဆေး မေးမြန်းလေသည်၊ ကိုယ်တော်လေးတစ်ပါးအလှည့်ရောက်သော အခါ ဆရာတော်သည်\n“အရှင်ဘုရား! အရှင်ဘုရားတရားအားထုတ်တဲ့အခါ ဘာတွေမြင်ပါသလဲဘုရား” လို့ မေးလေသည်၊ ထိုအခါ စာသင်သားရဟန်းကလေးက\n“မှန်လှပါဆရာတော်ဘုရား, တပည့်တော်တရားအားထုတ်နေစဉ် အလွန်အင်မတန်မှ လင်းလက်သော အလင်းတန်ကြီးတွေကို တပည့်ရဲ့ မျက်စိဖြင့် တိုက်ရိုက်တွေ့လိုက်ရပါတယ်ဘုရား” ဟု အားရ၀မ်းသာ ဖြေကြားလိုက်လေသည်၊ ထိုအခါ ဆရာတော်သည်\n“ဆက်ကြိုးစားပါ ဦးပဇင်း၊ ဒါဟာ သမာဓိအားကောင်းလာလို့ အလင်းတန်းတွေ ပေါ်လာတာ၊ ဒါပေမယ့် ဦးပဇင်း ဒါတွေကို သွားပြီး မသာယာလိုက်နဲ့ ၊ဒါတွေဟာ ၀ိပဿနာညစ်ညူးကြောင်းတွေ၊ ဖောင်းပိန်ကို ဆက်မှတ်ပါ၊ ဖြစ်ပေါ်လာတဲ့ အရာကို သတိကပ်ပြီးရှုပေးပါ၊ အရှင်ဘုရားမကြာခင်မှာပဲ ဥာဏ်စဉ်တွေတက်လာပါလိမ့်မယ်၊” ဟု အားကြိုးမာန်တက် မိန့်သွားရှာသည်၊ အမှန်စင်စစ် ထိုကိုယ်တော်လေး၏ မျက်စိများအတွင်းမှ အလင်းတန်များထွက်လာခြင်း၏ အကြောင်းကို ရှာရသော် ကြီးကြပ်ရေး ဆရာတော်များသည် အိပ်ငိုက်နေသောသူအား ဓာတ်မီးများဖြင့် ၀ိုင်းဝန်းထိုးလိုက်သောကြောင့်ပေတည်း။\nထိုနောက်ဆရာတော်သည် နောက်တစ်ပါးအား ဆက်လက်မေးမြန်းလေသည်၊\n“အရှင်ဘုရား တရားထိုင်လျှင် တစ်နာရီအတွင်း ဘယ်နှစ်ကြိမ်လောက် ဣရိယာပုထ်ကို ပြောင်းပါသလဲ” တဲ့ ၊ ထိုကိုယ်တော်လေးက\n“တပည့်တော် တစ်နာရီမှာ အကြိမ် (၂၀)ဆယ်လောက်ပြောင်းရပါတယ်ဘုရား”တဲ့ ထိုအခါ ဆရာတော်က\n“အရှင်ဘုရား တော်တော်သဒ္ဓါတရားကောင်းတာပဲ၊ မဂ်ဖိုလ်နိဗ္ဗာန်နဲ့တော့ တော်တော်လေနီးစပ်ပါပေတယ်”ဟု ဆရာတော်က ချီးကျူးသွားလေသည်၊\n(ဤစာမျက်နှာ၏ အဆုံးတွင် older post နှိပ်ပါ၊ ပုံပြင်များကို ဆက်တွေ့ပါလိမ့်မည်၊)\nPosted by AShin Javana at 5:04 AM0comments\nအကျွန်ုပ်တို့၏ သာသနတက္ကသိုလ်ကြီးမှ နောက်ဆုံးနှစ်(စတုတ္ထနှစ်) အောင်မြင်သော စာသင်သား ရဟန်းတော်များသည် အကယ်၍ မဟာတန်းမ၀င်လျှင် တောင်တန်းဒေသများသို့ သာသနာပြုခရီး (၂) နှစ် ကြွရောက်ကြရသည်၊ ထို(၂) နှစ်ပြီးနောက်မှသာ သာသနတက္ကသီလဓမ္မာစရိယဘွဲ့ကို ဆက်ကပ်လေသည်၊ ထိုသာသနာပြုကြွရောက်သော ရဟန်းတော်များကို သာသနာရေးဌာနမှ သာသနာပြုကတ်များထုတ်ပေးသည်၊ ထိုကတ်တိုင်း၌ ရဟန်းဘွဲ့များ၏ရှေ့တွင် ဦး,အရှင်, တို့အစား ဘဒ္ဒန္တဟုအစားထို၍ သုံးထာသည်၊ ဥပမာ ဘဒ္ဒန္တခေမိန္ဒ, ဘဒ္ဒန္တဇ၀နစသည်ဖြင့် သုံးထားသည်၊ အကျွန်ုပ်သူငယ်ချင်းနှစ်ပါးသည်လည်း သာသနာပြုခရီး ထွက်ရမည်ဖြစ်သည်၊ သူတို့သည် သာသနာပြုတာဝန်ကျသည့် ဌာနကို မြစ်ကြီးနားမှ တစ်ဆင့်ကြွရောက် ကြရမည်ဖြစ်သည်၊ သို့ဖြစ်၍ သူငယ်ချင်းနှစ်ပါးတွင် ပထမတစ်ပါးသည် ရှေးစွာ မန္တလေးရုံပိုင်ကြီးထံ မိမိ၏ ဘဒ္ဒန္တဟုပါသော သာသနာပြုကတ်ဖြင့် အထက်တန်းအိပ်စင်တန်းလက်မှတ်ကို ၀ယ်ခဲ့လေသည်၊ လွယ်ကူစွာပင် ၀ယ်ယူရရှိခဲ့လေသည်၊ ထိုနောက် ပထမသူငယ်ချင်းတစ်ပါးနှင့်အတူ နောက်တစ်ပါးသည်လည်း အတူကြွ လိုသည် ဖြစ်၍ ရုံပိုင်ကြီးထံ ကတိုက်ကရိုက်ကြွသွားလေသည်၊ ရုံပိုင်ကြီးထံ ရောက်သောအခါ\n“ရုံပိုင်ကြီး! မနေ့က ဦးဇင်းရဲ့သူငယ်ချင်း ဦးအာလောကဟာ အထက်တန်းအိပ်စင်လက်မှတ်ဖြတ်သွားတယ်၊ ဦးဇင်းလဲ သူနဲ့အတူ အထက်တန်းအိပ်စင်လက်မှတ်တစ်စောင် ရောင်းပေးပါ၊” ဟု ပြောကြာလေသည်၊ ထိုအခါ ရုံပိုင်ကြီးက\n“အရှင်ဘုရားက ဘဒ္ဒန္တဘွဲ့ရလို့လား၊ အရှင်ဘုရားရဲ့ သူငယ်ချင်းက ဘဒ္ဒန္တအာလောကဆိုပြီ ဘဒ္ဒန္တဘွဲ့ရတယ်ဘုရား၊ တပည့်တော်တို့က ဘဒ္ဒန္တဘွဲ့ရတဲ့ ဆရာတော်များကိုသာ အထက်တန်းအိပ်စင် လက်မှတ်များကို ရောင်းပေးလေ့ရှိပါတယ်ဘုရား” ဆိုလေသည်၊ ထိုအခါ အခြေအနေကို အကဲခတ်မိသော မိမိရဲ့ ဒုတိယသူငယ်ချင်း ဦးခေမိန္ဒက\n“ရုံပိုင်ကြီး! ဦးဇင်းလဲ ဒီမှာ ဘဒ္ဒန္တဘွဲ့ရပါတယ်ဗျ” ဟု သူကပ်ကို ထုတ်ပြလေသည်၊\nထိုအခါ ရုံပိုင်ကြီးသည် ကပ်ကို ကြည့်၍\n“ဘဒ္ဒန္တခေမိန္ဒ” ဟု ကျယ်လောင်စွာ အော်ဖတ်၍ အောက်ပါအတိုင်းပြောကြားပြီး အထက်တန်းအိပ်စင်လက်မှတ် တစ်စောင်ကို ရောင်းလိုက်လေသည်၊\n”အရှင်ဘုရားလဲ ဘဒ္ဒန္တဘွဲ့ရတဲ့ ဆရာတော်တစ်ပါးပဲ၊ အထက်တန်းအိပ်စင်လက်မှတ်ရောင်းပေးရမှာပေါ့ဘုရား” ဟူ၍သာဖြစ်လေတော့သတည်း။\nPosted by AShin Javana at 9:43 AM0comments\n"အကျွန်ုပ်နှင့် အကျွန်ုပ်၏ ဘကြီး(အပိုင်း ၂)"\nတစ်နေ့ အကျွန်ုပ်၏ အမေကြီးသည် အကျွန်ုပ်အား သိက္ခာထပ်လိုကြောင်း အကြောင်းကြားလာသည်၊ ရက်လည်းသတ်မှတ်ပြီးဖြစ်သည်၊ အမေကြီး၏ဇာတိသည်ကား မြစ်သားမြို့နယ် ဒါးရဲကောင်းရွာပင်ဖြစ်သည်၊ ထိုရွာသည်ကား ကမ္ဘောဇဘဏ်ပိုင်ရှင် သူဌေးကြီးဦးအောင်ကိုဝင်း၏ ဇာတိရွာပင်ဖြစ်သည်၊ထိုရွာသည် မြင်းခြံမြိုသို့သွားရာ လမ်းမကြီးနှင့် ငါးမိုင်ခန့် ဝေးမည်ထင်ပါ၏၊ သို့ဖြစ်၍ မိမိနှင့် ဆွေမျိုးတစ်သိုက်သည် ရွာမှ မြင်းခြံသို့ အမြဲပြေးဆွဲနေသော ဘကြီး၏ကားကို မဖြစ်မနေ စီးကြရမည်ဖြစ်သည်၊ မိမိကို သိက္ခာထပ်မည့်ရက် အကြိုနေ့ကဖြစ်သည်၊ အကျွန်ုပ်နှင့် ဆွေမျိုးတစ်သိုက်သည် ကျန်ခရီးသည်များက ကားပေါ်သို့ မရောက်သေးမီ မိမိတို့က ဘကြီး၏ကားပေါ်တွင် အစောရောက်နှင့် နေကြသည်၊ ကုလားထိုင်ခုံပေါ်တွင် ထိုင်နေသော ဘကြီးသည် မိမိတို့အား ကြည့်ရင်း အောက်ပါအတိုင်းပြောကြားလိုက်သည်၊\n"အင်း ဒီနေ့ ငါ့ကားပေါ်မှာတော့ (၇၅)ကျပ်တန်တွေချည်းပဲ" ဟု ပြောကြားလိုက်သည်၊ ကားပေါ်တွင် ကျယ်လောင်စွာ စကားပြောနေကြသော ဆွေမျိုးတစ်သိုက်သည် သူတို့အား သုံးမရသော (၇၅)ကျပ်တန်နှင့် အနှိုင်းခံလိုက်သည့်အတွက်ကြောင့် အားလုံး မခံချည်း မခံသာ မီးကိုရေနှင့် လောင်းလိုက်သကဲ့သို့ ငြိမ်ကျသွား လေသည်။ မိမိ၏ ဘကြီးပြောသည်မှာလဲ လွန်သည်ဟု မဆိုအပ်သည်ပေ၊ အဘယ်ကြောင့်ဆိုသော် မိမိနှင့် ဆွေမျိုးတစ်သိုက်သည် ကားခမပေးမူ၍ အလကား စီးမည့်သူများသာဖြစ်ကြပေသည်။\nအကျွန်ုပ်၏ ဘကြီးသည် အလွန်ပင် ကပ်စေးနှဲပေသည်၊ သူသည် အိမ်၌ နေစဉ် ဟင်းကောင်းကို ဘယ်သော အခါမှ ချက်စားလေ့မရှိပါ၊ သူသည် အမြဲတမ်းပြောလေ့ရှိသည်။\n“ငါမှာ သွေးတိုးရောဂါရှိတယ်၊ ဒါကြောင့် ဟင်းချက်ရင် ဆီနည်းနည်းသာထည့်ချက်၊ အချဉ်ရည်ရေဟင်း များများချက်၊ ၀က်သားကို ဘယ်တော့မှ မချက်နဲ့၊ ငါနဲ့ မတည့်ဘူး” တဲ့။ သို့သော် ဘကြီးသည် ၀က်သားကို အလွန်ကြိုက်သည်၊\nတစ်နေ့ ကျောက်အိုးရွာ၌ အလှူပွဲတစ်ခုရှိသည်၊ အလှူ့ရှင်များသည် အလှူပွဲသို့ လာရောက်ကြသော ဧည့်သည် အပေါင်းအား ၀က်သားနှပ်နှင့် ကျွေးလေသည်၊ ထိုအလှူပွဲသို့ အကျွန်ုပ်၏ ဘကြီးဖြစ်သူ သွားရောက်ခဲ့လေသည်၊ အလှူပွဲမှ ကျွေးသော ၀က်သားများကို အလွန်အကျွံစားခဲ့သော ဘကြီးသည် သွေးတက်ပြီး မူးကာ စက်ဘီးနှင့် လူအပါအ၀င် ချောင်းထဲသို့ ထို;ဆင်းသွားလေသည်၊ အနီးအနားရှိ လူအများက ၀ိုင်းဝန်းကယ်၍ အသက်မပျောက်ခဲ့ပေ။ “အော် အလွန်အင်မတန်မှ ၀က်သားကို ကြောက်သော အကျွန်ုပ်ဘကြီးသည် ဘယ်အတွက်ကြောင့် ၀က်သားကို မဆင်မခြင်စားခဲ့သလဲ၊” ဟု အကျွန်ုပ် စဉ်းစားမရဖြစ်နေမိသည်၊\nသို့သော်လည်း “အချို့သော သူများသည် အလကားရလျှင် ရေကို အ၀သောက်သည်၊ တောမီးကို ချွေးထွက်အောင်လှုံသည်” ဟူသော စကားပုံတစ်ခုကိုတော့ မိမိကြားဖူးပါသည်၊ “မိမိ၏ ဘကြီးသည် ထိုစကားပုံလာ လူစားမျိုးတော့ မဟုတ်တန်ရာ၊ သူသည် အသက်ကြီးလာသည်ဖြစ်၍ မေ့သွားသည့်အတွက် ကြောင့်သာ စားမိသည်”လို့မိမိယူဆမိပါ၏.\nPosted by AShin Javana at 12:28 AM0comments\nအကျွန်ုပ်မှာ ဘကြီးနှစ်ယောက်ရှိသည်၊ ဘကြီးတစ်ယာက်သည် အသက် (၈၁) နှစ်ဖြစ်သည်၊ သူကတော့ ချမ်းသာတယ်၊ ပြီးတော့ ဘုန်းကြီးလူထွက်ဖြစ်သည်၊ ဘကြီးအငယ်ကတော့ အသက် (၇၀) ခန့်ဖြစ်သည်၊ သူကတော့ ဆင်းရဲတယ်၊ တစ်နေ့ ဘကြီး အငယ်ဖြစ်သူသည် ကံဆိုးချင်တော့ သွေးတိုးရောဂါဖြင့် ဆုံးသွားရှာသည်၊ ဘကြီးအငယ်ဆုံးသောအချိန်၌ အကျွန်ုပ်သည် ရန်ကုန်မြို့တွင် ၀ါဆိုလေသည်၊ အကျွန်ုပ်သည် ဦးလေးဖြစ်သူ လာပင့်သဖြင့် ဘကြီးငယ်၏ အသုဘပွဲသို့ ကြွရောက်ခဲ့ရလေသည်၊ ရွာကို ရောက်လျှင် ရောက်ချင်းဘဲ အဒေါ်ဖြစ်သူက သူရဲ့ ငိုချင်းထဲကို အကျွန်ုပ်ပါဆွဲထည့်နေသဖြင့် မိမိသည်ပင်လျှင် ငိုချင်စိတ်များ ပေါက်လာလေသည်၊ ကြာလျှင်မိမိပါ ငိုရတော့မည့် အခြေအနေသို့ ဆိုက်ရောက်လာသဖြင့် ကျောင်းသို့ ခပ်သုတ်သုတ်ကလေးပြန်ကြွခဲ့ရသည်၊ ဖခင်ရဲ့အလောင်းက သုဿန်မရောက်သေး ကျန်ရစ်သူ သားသမီးများက အမွေကိစ္စဖြင့် တစ်ယောက်နှင့် တစ်ယောက်စကားမပြောနိုင် မဆိုနိုင်ဖြစ်နေကြသည်၊ ဒီကိစ္စအဆင်ပြေရေး ဆွေမျိုးအချို့က မိမိအား ချဉ်းကပ်လာပါတော့သည်၊ သူတို့က မိမိအား အကြံပေးလာသည်မှာ\n"ဦးဇင်းရေ ရက်လယ်တဲ့နေ့ တရားဟောရင်း ဦးဇင်းရဲ့ဦးလေး အဒေါ်တွေကို ဆုံးမလိုက်ပါအုံး၊"တဲ့ မိမိလည်း မိမိအား အားကိုးတကြီး လာရောက်ပြောလာကြသော ဆွေမျိုးများအား မပူပါနဲ့ ဆုံးမလိုက်ပါ့မယ်ပေါ့၊\nဒီလိုနဲ့ ဘကြီးဖြစ်သူ၏ ရက်လည်သောနေ့ ရောက်ရှိလာပြီးဖြစ်သည်၊ မိမိလည်း ဦးလေး ဒေါ်လေးတို့အား တရားဟောရင်း အနည်းငယ် ဆုံးမခဲ့ပြီးဖြစ်သည်၊ မိမိတရားပောာပြီး ကျောင်းသို့ မပြန်မကြွသေးဘဲ ရေနွေးသောက်၇င်း ဒကာ ဒကာမများနှင့် စကားပြောနေလေသည်၊ ထိုအချိန်မှာ ရပ်ရွာလူကြီးတွေက\n"ဦးဇင်းကတော့ သူ့ရဲ့ ဦးလေး အဒေါ်တွေကို ဆုံးမပြီးပြီ၊ ဦးတင်ညွန့်! ခင်ဗျားကလဲ ခင်ဗျားရဲ့ တူတွေ တူမတွေကို ဆုံးမလိုက်အုံးလေ၊ သေသွားတဲ့ ခင်ဗျားရဲ့ ညီကိုယ်စားပေါ့၊" တဲ့ ထိုအခါ မိမိ၏ ဘကြီးဖြစ်သူ ပြောလိုက်သော စကားက မိမိ၇င်ဘတ်ကို တစ်ပိဿာလောက်ရှိသော အလေးဖြင့် ပစ်သကဲ့သို့ ခံစားလိုက်ရပါ တော့သည်၊ ဘကြီးပြောလိုက်သည်က\n"ငါကတော့ သေသွားတဲ့ ငါ့ညီကိုယ်စား တူတွေ တူမတွေကို ဆုံးမသြ၀ါဒလေးပေးချင်တာပေါ့ကွ၊ သို့သော် ဦးဇင်းက ရှိနေတော့ နွားရှေ့ထွန်းကျူသလို ဖြစ်နေမှာပေါ့ကွ" ထိုအချိန်မှာ တရားနာပရိသတ်သည် “ဘိုးတင်ညွန့်ကတော့ လုပ်ချလိုက်ပြန်ပြီ”၊ ဆိုပြီး ၀ိုင်း၇ယ်ကြသည်၊ နွားအဖြစ် အနှိုင်းခံလိုက်ရသော အကျွန်ုပ်သည် အဘယ်မှာလျှင် ရယ်နိုင်ပါ့မလဲ၊ ဒါနဲ့ မိမိလည်း အရှက်ပြေ\n"ဘကြီးရေ ခင်ဗျား ပုံနှိုင်းကောင်းတာနဲ့ ကျုပ်နွားလုံးလုံးဖြစ်ရပြီ"ဟု အရှက်ပြေပြောပြီး\nခပ်သုတ်သုတ် ကျောင်းသို့ ပြန်ကြွခဲ့ရလေသည်၊ တွေ့မှ တွေ့ရ ကြုံမှ ကြုံရ မောင်ဇ၀နဘ၀ပါလားနော်ဟု ညည်းချင်းသာထုတ်မိပါတော့သည်၊\nအကျွန်ုပ်မှာ ထိုဘကြီးနှင့် စပ်၍ ပြောစရာတွေရှိသေးသည်၊ တစ်နေ့သော ဥပုသ်နေ့တွင် အကျွန်ုပ်တရားဟောသည်၊ တရားဟောရာတွင် ၇န်သူမျိုးငါးပါးအကြောင်းပါနေသဖြင့် မိမိက\n"ဒကာကြီး ဒကာမကြီးတို့ ၇န်သူမျိုးငါးပါးဆိုတာ ရေ, မီး, မင်း,"ဆိုပြီး သုံးပါးသာ ရေတွက်ရသေးသည်၊ ဘကြီးဖြစ်သူက\n"မချစ်မနှစ်သက်သော သားဆိုး သမီးဆိုး, ခိုးသူ ဆိုပြီး မိမိရှေ့ကနေ ရေတွက်ပြနေတော့သည်၊ ဤတွင် ဦးသာကျော်ဆိုသော ဒကာကြီးက" ဦးတင်ညွန့် ခင်ဗျားက တရားဟောမှာလဲ၊ ဦးဇင်းကဟောမှာလား" ဆိုပြီး ထမေးလိုက်သည်၊ ထိုအခါ ဘကြီးဖြစ်သူက\n"ငါ့ ဦးဇင်း မေ့နေမှာ စိုးလို့ စေတနာနဲ့ ရှေ့ကပြောပေးနေတာကွ" တဲ့ ဒါကြောင့်လဲ စကားပုံပေါ်လာတာဖြစ်လိမ့်မယ်၊ "ရွာနားကမြက် ရွာနွားမစား၊ ရွာဘုရား ရွာသားမကိုးကွယ်" တဲ့။\nထိုဘကြီးနှင့် စပ်၍ ပြောပြစရာတွေ၇ှိသေးသည်၊ ဆက်ရန်\nPosted by AShin Javana at 12:50 AM0comments\n"မိမိရွာမှ တိပိဋ္ဋကမရ ကျမ်းပြုအကျော် ဦးဇင်းကြီး"\nမိမိတို့၏ သာသနတက္ကသိုလ်ကြီးသည် ခြောက်လတစ်ကြိမ် ကျောင်းပိတ်ပေးလေ့ရှိသည်၊ တက္ကသိုလ်ကြီးပိတ်လျှင် အကျွန်ုပ်သည် မိမိရပ်ရွာပြန်၍ ကိုရင် ကျောင်းသားများကို စာပြပေးလေ့ရှိသည်၊ အကျွန်ုပ်တို့ ကျောင်း၌ ကိုရင် ကျောင်းသားများအပြင် ဦးဇင်းကြီးတစ်ပါးနှင့် ဦးဇင်းငယ်တစ်ပါးရှိသည်၊ ဆရာတော်သည် ထိုနှစ်ပါးကို အသက်ကြီးမှ သာသနဘောင်အတွင်းဝင်ရောက်လာသည်ဖြစ်၍ စာသင်မပေးတော့ချေ၊ "ကိုယ်တော်တို့ ကိုယ်တိုင်သာ လေ့လာကြတော"့ ဟု မိန့်တော်မူပြီး စာအုပ်များထုတ်ပေးထားလေသည်၊ ထိုနှစ်ပါးတွင် ဦးဇင်းကြီးကတော့ စိတ်ပါဝင်စားစွာဖြင့် စာပေများကို လေ့လာနေသည်၊ သူသည် စာဖတ်သောအခါ အသံနေအသံထား တရားသံဖြင့် ခုနှစ်အိမ်ကြား ရှစ်အိမ်ကြား အော်ဖတ်လေ့ရှိသည်၊ နိုင်ငံကျော် ဓမ္မကထိကများကို အားကျနေသည် ထင်ပါ၏၊ တစ်နေ့ မိမိ စာကြည့်နေစဉ် စာရွက်တစ်ရွက်ကို ကိုင်၍\n"ဦးဇင်း ဒီစာလေး မှန် မမှန်စစ်ဆေးပေးပါအုံး"ဟု လာရောက် စစ်ဆေးခိုင်းသည်၊သူ၏ စာကတော့\n"ယနေ့ ယခု လှူဒါန်းရသော ကောင်းမှုကြောင့် ဒကာ ဒကာမအပေါင်းတို့သည် ကာမ (၁၁) ဘုံသို့ ရောက်ကြလေ တော့သတည်း" တဲ့ မိမိသည် စာကို ဖတ်ပြီးသော အခါ\n"ဦးဇင်းကြီး ဒီစာဘယ်က ရခဲ့သလဲ" ဟု မေးသောအခါ ဦဇင်းကြီးက\n"တပည့်တော် ကိုယ်တိုင် ရေးထားတာ"တဲ့ ဒါနဲ့ မိမိက\n"ဦးဇင်းကြီး ကာမ (၁၁)ဘုံဆိုတာ နတ်ပြည်ခြောက်ထပ်၊ လူ့ဘုံ၊ ပြီးတော့ ငရဲ၊ တိရစ္ဆာန်၊ ပြိတ္တာ၊ အသူရကာယ် လို့ခေါ်တဲ့ အပါယ်လေးဘုံး တို့ကိုပြောတာ၊ ဦးဇင်းကြီးရဲ့ စာက ဒကာ ဒကာမတွေက လှူလဲ လှူရသေးတယ် ၊ ထို လှူတဲ့ တမ်းတဲ့ ဒကာ ဒကာမတွေကို ငရဲဘုံ တိရစ္ဆာန်ဘုံတွေကို ရောက်ပါစေလို့ဆုတောင်းပေးသလို ဖြစ်နေပြီ၊ " ဟု မိမိက ပြောလိုက်လေသည်၊ ဤတွင်မှ ဦးဇင်းကြီးက\n"တင့်ပါ့ တင်ပါ့ "ဆိုပြီး သူ့စာရွက်သူ ယူ၍ ပြန်သွားလေတော့သည်၊\nထိုအကြောင်းနှင့် ပတ်သက်၍ မိမိသည် ဆရာတော်အား လျှောက်ထားမိသည်၊ ထိုအခါ ဆရာတော်က\n" ဒီဦးဇင်းကြီး တယ်ခက်တာဘဲ၊ ဟိုတစ်နေ့ကလဲ အသံကျယ်ကြီးနဲ့ဘုရားဝတ်တက်နေတယ်၊ သူ့ ဘုရားဝတ်တက်မှာ ပါတဲ့စာက မဂ်လေးတန် ဖိုလ်လေးတန်တို့ရဲ့ ကုန်ရာ ကုန်ကြောင်းဖြစ်သော နိဗ္ဗာန်သို့ လျှင်မြန်စွာ ရောက်ရပါလို၏တဲ့ကွာ၊ ဒါနဲ့ ငါက ဦးဇင်းကြီး ဒီစာကို ဘယ်ကရသလဲလို့ မေးတဲ့ အခါ "တပည့်တော်ကိုယ်တိုင်ရေးထားတာ" တဲ့ ငါလဲ ဦးဇင်းကြီး နိဗ္ဗာန်ဆိုတာ မဂ်လေးတန် ဖိုလ်လေးတန် တို့ဖြင့် မျက်မှောက်ပြုအပ်တဲ့တရား၊ ဘုရားဟောတရားတွေလဲ ဦးဇင်းကြီးလုပ်မှ ပျက်ကုန်တော့မှာဘဲ၊ ပညာတတ်ဆရာ တော်တွေ ရေးထားတဲ့ စာတွေရှိတယ်၊ အဲဒီစာတွေကိုဘဲ ကုန်အောင်ဖတ်ပါအုံး၊ ဘာကြောင့် မတတ်ဘဲနဲ့ ကိုယ့်ဘာသာကို တီထွင်ပြီးရေးချင်ရတာလဲ။ "လို့ ဆုံးမထားသေးတယ်ကွ" ဟုဆရာတော်က မိမိအား ပြောကြားလေသည်၊\nတစ်နေ့ ဆရာတော်နှင့် မိမိသည် ဆရာတော်၏ ဇာတိရွာသို့ ကထိန်ကိစ္စဖြင့် ကြွသွားကြသည်၊ ထိုဦးဇင်းကြီးသည် ကျောင်းတွင် ကျန်နေခဲ့သည်၊ ထိုနေ့ကား ဥပုသ်နေ့ဖြစ်သည်၊ ဥပုသ်သည်များက သူ့ကို သီလပေးခိုင်းလေသည်၊ ဥပုသ်သည်များ၏ ကန်တော့ကျိုးပြီးသွားသည်မှာ ဆယ်မိနစ်လောက်ရှိပြီ၊ ဦးဇင်းကြီး၏ ဆုပေးအသံက ထွက်မလာသေး၊ ဤတွင် မိမိ၏ ဘကြီးဖြစ်သူ ဘိုးတင်ညွန့်က\n"ဦးဇင်းကြီး ဆုပေးတော့လေ ဘာလုပ်နေတာလဲ"လို့ လျှောက်ထားသောအခါ\n'ဒကာကြီး ဦးဇင်း ဆုပေးမေ့သွားလို့ သွားကြည့်လိုက်ပါအုံးမယ်" ဆိုပြီး သိမ်တိုက်ထဲ ၀င်သွားတာ ပြန်ပေါ်မလာ တော့ချေ၊ ထိုအခါ ဦးအေးသောင်းကလိုက်ပြီး အကျိုးအကြောင်းမေးကြည့်သောအခါ\n"အေးသောင်ရေ ဥပုသ်များကို ပြောလိုက်ပါ၊ ဦးဇင်း ငှက်ဖျားတက်နေလို့ သီလမပေးနိုင်တာကို ခွင့်လွှတ်ဘို့ ပြောပေးပါကွာ"တဲ့ ဦးအေးသောင် အပြောအရတော့ "ဦးဇင်းကြီးဟာ တကယ်ငှက်ဖျားတက် မတက်တော့ မသိဘူး တုန်နေတာတော့ သေချာဘဲ"တဲ့ ဒါနဲ့ဘဲ ထိုနေ့က ဥပုသ်သည်များ သီလမယူလိုက်ရတော့ပေ၊\n' ဦးဇင်းကြီး ငှက်ဖျားကြောင့် တုန်တာတော့ မဖြစ်နိုင်ချေ၊ ဒီအတုန်သည်ကား ကြောက်ဒူးတုန်ခြင်းသာ ဖြစ်ချေမည်၊" "မယုံမရှိနဲ့ ငမှုံ ကိုယ်တွေ့"လို့သာ ပြောလိုက်ချင်ပါတော့သည်။\nဤတွင် အကျွန်ုပ်တို့ရွာမှ တိပိဋ္ဋကမရ ကျမ်းပြုအကျော် ဦးဇင်းကြီး ဦးအောင်သောင်း၏ အကြောင်းအတ္ထုပ္ပတ် နိဂုံး ကပတ်အဆုံးသတ်ပေတည်း။\nPosted by AShin Javana at 3:25 AM0comments\nတခါက ဆရာတော်တစ်ပါးသည် သူ့၏ ကပ္ပိယတစ်ယောက်နှင့်အတူ ခရီးထွက်လာခဲ့သည်၊ ကပ္ပိယကတော့ ထုံးစံအတိုင်း ဆရာတော်၏ ပစ္စည်းအထုပ်များထမ်း၇န်အတွက်လိုက်ပါလာခြင်းဖြစ်ပေသည်၊ ခရီးက တောလမ်း ခရီးဆိုတော့ သွားရသည်မှာတော်တော်လေးပင်ပန်းလှသည်၊ တတောဝင် တတောင်တက်ပေါ့၊ ဆရာတော်က ရှေ့ကကြွသည်၊ ကပ္ပိယက အထုပ်ထမ်းရင်း နောက်ကလိုက်သည်၊ ဒီလိုနှင့် ဆရာတပည့် ခရီးထွက်လာ ကြသည်၊ လိုရာခရီးက မရောက်နိုင်သေးပါ၊ နေဆွမ်းစားချိန်လဲ နီးပြီဖြစ်၍ ဆရာတော်နှင့် ကပ္ပိယတို့သည် အရိပ်ကောင်းသော သစ်ပင်တစ်အောက်၌ နားကြသည်၊ ထိုသစ်ပင်အောက်၌ဆရာတော်သည် နေဆွမ်းဘုဉ်း ပေးလေသည်၊ ကပ္ပိယကတော့ ဝေယျာဝစ္စပြုလို့ပေါ့၊ ဆရာတော်သည် ပါလာသည့် ဆွမ်းဂျိုင်းထဲမှ ဆွမ်းနှင့် ဆွမ်းဟင်းများကို အားပါးတရ ဘုဉ်းပေးနေလေသည်၊ ခရီးကလဲဝေး ခြေလျှင်ခရီးလဲ ဖြစ်ပြန်တော့ နံနက်ကစားထားတဲ့ အစားအစာတွေလဲ မရှိတော့ပြီထင်ပါရဲ့၊ ကပ္ပိယကလည်း ဘေးမှကြည့်ရင် ယပ်ခပ်ပေးနေလေသည်၊ ကြည်ညိုလို့လားတော့ မသိ၊ ဆရာတော်သည် အထူးအားဖြင့် ၀က်သားဟင်းကို ဘုဉ်းပေးနေသည်၊ ဘုဉ်းပေးကောင်းကောင်းနှင့် ဘုဉ်းပေးလာလိုက်တာ နောက်ဆုံး ၀က်သားက တစ်တုံး(တစ်ဖတ်သာ) သာကျန်တော့သည်၊ ကျန်နေသော ၀က်သားတုံးကို ခပ်မည်လို့ ဆရာတော်လက်ပြင်လိုက်စဉ် ကပ္ပိယပြောလိုက်သော စကားကြောင့် ဆရာတော်သည် လက်ကို နောက်ပြန် ဆုတ်လိုက် ရလေသည်၊ ကပ္ပိယပြောလိုက်သည်က\n"အလိုက်သိရင်သိ မသိလို့ကတော့ အပြန်ခရီးတော့ ကိုယ့်အထုပ် ကိုယ်ထမ်းဘဲ" တဲ့ သံဃာတော်အရှင်မြတ်များ သတိထားဖွယ်ရာပေါ့ဘုရား။\nPosted by AShin Javana at 11:20 PM0comments\n"ဆောင်းတွင်းမှာ အင်္ကျ`ီ(အပေါ်အ၀တ်) မ၀တ်သူ"\nအကျွန်ုပ်တို့၏ သာသနတက္ကသိုလ်ကြီးသည် လဆန်း(၈)၇က် လဆုပ်(၈)ရက်ဥပုသ်ရက်များတွင် ကျောင်းနှစ် ရက်ပိတ်ပေးလေ့ရှိသည်၊ ထိုနေ့များတွင် အကျွန်ုပ်သည် ရွာပြန်လည်ပတ်လေ့ရှိသည်၊ ပြာသိုလ်လဆန်း(၈) ရက် ဥပုသ်နေ့ဖြစ်သည်၊ အကျွန်ုသည် ထိုနေ့ နံနက်စောစော (ရ)နာရီလောက်တွင် နေပူဆာလှုံရင်း ဥပုသ်သည် ဒါယကာ ဒါယိကာမကြီးများနှင့် စကားပြောနေလေသည် ၊ ထိုစဉ် ရွာအတွင်းမှ အလွန်လျှင် အကြွားသန်လေ့ ရှိသော မောင်ညွန့်ဝင်း တစ်ယောက်စက်ဘီးအသစ်ကလေးစီးပြီး အပြင်ထွက်လိုက်၊ ရွာအတွင်း ၀င်သွားလိုက်နှင့် အလုပ်ရျှပ်နေလေသည်၊ အကျွန်ုပ်နှင့် ဥပုသ်သည်များသည် ထိုအခြင်းအရာကို မြင်နေကြရသည်၊ သူသည် အလွန်အင်မတန်မှ ချမ်းအေးလှသော ဆောင်းတွင်းမှာ အင်္ကျ`ီ(အပေါ်အ၀တ်)မ၀တ်ဘဲ လျှောက်သွားနေသည်က ပို၍ပင်ထူးဆန်းပေစွ၊ သို့ဖြစ်၍ အကျွန်ုပ်လည်း ဥပုသ်သည်များအား\n"ဒကာကြီး ဒကာမကြီးတို့ ဟိုမှာ ညွန့်ဝင်းကြည့်ပါအုံး၊ ဒီလောက်အေးတဲ့ ဆောင်းတွင်းကြီးမှာ အင်္ကျ`ီ(အပေါ်အ၀တ်) မပါဘဲ လျှောက်သွားနေတာ ဒီကောင် ဘာဖြစ်နေတာလဲ" လို့ မိမိက မေးသောအခါ ဥပုသ်သည်များက\n"ဦးဇင်းက ရွာမှာ အမြဲမရှိတော့ ဘယ်သိပါ့မလဲ၊ ဒီကောင် ဟိုတစ်ပတ်က ချဲထီငါးရာဖိုးပေါက်တယ်လေ၊ ချဲထီးပေါက်တော့ စက်ဘီးအသစ်တစ်စီးဝယ်တယ်၊ ပြီးတော့ ဆွဲကြိုးတစ်ကုံးဝယ်တယ်လေ၊ သူ့ဆွဲထားတဲ့ ဆွဲကြိုး လူမမြင်မှာ စိုးလို့ အင်္ကျ`ီ(အပေါ်အ၀တ်) မ၀တ်တာ၊ ကြွားချင်တာကိုး ဦးဇင်းရဲ့"တဲ့ ဥပုသ်သည်များပြောမှဘဲ ရှင်းသွားတော့သည်၊ အကျွန်ုတို့၏ ရွာမှ ရွာသားများသည်ကား ကြွားသည့်နေရာမှာတော့ ကမ္ဘာတွင် စံတင်လောက်ပါပေ၏၊ ဘာကြောင့်လဲ ဆိုတော့ မိမိကျန်းမာရေးနှင့် အသက်ကိုပင် ပဓာနမထားဘဲ ကြွားနေကြသည်၊ အလွန်ပင်ထူးဆန်းပေစွ၊ ဒါကြောင့်လဲ ကျောက်ပန်းတောင်းနယ်မှ မိမိရွာတွင် ကျောင်းထိုင်နေသော ဆရာသမားက\n"မောင်ဇ၀နရေ မင်းရွာက ရွာသူရွာသားတွေကတော့ အ၀တ်အစားဝတ်တဲ့ နေရာမှာတော့ ရုပ်ရှင်မင်းသမီး မင်းသားက အရှုံးပေးရလိမ့်မယ်၊ ဒါပေမယ် အိမ်သွားကြည့် ညစာ စားစရာ ဆန်မရှိဘူး"တဲ့\n"ဆရာတော်ပြောမယ်ဆိုလဲ ပြောပေရာ၏၊ မိမိရွာသူရွာသားတွေကလဲ မိမိရွာသူရွာသားတွေပဲကိုး၊သူတို့ကလဲ ကြွားတဲ့နေရာမှာ လွန်ကို လွန်ပါပေတယ်၊" ဟူ၍သာ မိမိငြီးတွားမိပါတော့သည်။\nPosted by AShin Javana at 1:17 AM0comments\nရန်ကုန်မြို့၏ ဓလေ့ထုံးတမ်းစဉ်လာအရ သီတင်းကျွတ်ပြီ ဆိုသည်နှင့် မြို့နယ်အသီးသီး ရပ်ကွက်အသီးသီး၌ မဟာဒုတ်စာရေးတန်မဲများဖေါက်၍ မဲကျသည့် ကျောင်းမှ သံဃာတော်များကို မိမိတို့ အိမ်အသီးသီးသို့ ပင့်၍ ဆွမ်းကပ်လေ့ရှိကြသည်၊ မရမ်းကုန်းမြို့နယ် တက္ကသိုလ်တစ်ခှုမှ သံဃာတော်များသည်လည်း မနက်ဖြန်ဆိုလျှင် အိမ်အသီးသီးသို့ ဆွမ်းစားကြွကြရတော့မည်၊ဆွမ်းဒါယကာ ဒါယိကာမများဝမ်းမြောက်မှုဖြစ်စေရန် ဒါနအနု မောဒနာကထာတရားများကိုလည်း ဟောကြားပေကြရမည်ဖြစ်သည်၊ သို့ဖြစ်၍ စာသင်သား သံဃာတော်များ ပြင်ဆင် နေကြလေသည်၊ ထိုအထဲတွင် သံဃာတော်လေးတစ်ပါးသည် တရားများကို အကြီးအကျယ်ကျက်မှတ် နေလေသည်၊ သူက သူ့၏ သူငယ်ချင်းများအားလည်း\n"အရှင်ဘုရားတို့ တပည့်တော်ကတော့ မနက်ဖြန် တရားဟောရရင်တော့ တစ်ပွဲတည်းနဲ့ ပေါက်အောင် (နာမည်ကျော်)အောင် ဟောမှာ" တဲ့\n"အေး မင်းပေါက်အောင်ဟောနိုင်ရင်တော့ ကောင်းတာပေါ့ကွာ" ဟု သူငယ်ချင်းများက အားပေးကြလေသည်။\nနောက်နေ့ နံနက်မှာတော့ တက္ကသိုလ်မှ စာသင်သားသံဃာများသည် မိမိတို့ မဲကျရာ ရပ်ကွက်အသီးအသီးမှ အိမ်အသီးသီးသို့ ဆွမ်းစားကြွကြရလေသည်၊ တစ်ပွဲတည်းဖြင့် ပေါက်အောင်ဟောမည်ဆိုသော ကိုယ်တော်လေးကတော့ အလွန်အင်မတန်မှ ဆင်းရဲသော မဟာဒုတ်အိမ်သို့ စာရေးတန်မဲကျလေသည်၊ ဘယ်လောက်တောင်ဆင်းရဲသလဲဆိုရင် အိမ်ပေါက်စလေး တစ်အိမ်လုံးကိုမျှ ၀ါးထရံဖြင့် မကာနိုင်သေးပါ၊၊ သို့ဖြစ်၍ အ၀တ်ဖြင့် အိမ်ကို ယာယီကာထားလေသည်၊ တစ်ပွဲတည်းဖြင့် ပေါက်အောင်ဟောမည်ဆိုသော ကိုယ်တော်လေးသည် နောက်ပါသံဃာသုံးပါးဖြင့် ကြွလာလေသည်၊ တရားမဟောမီ ဒါယကာ ဒါယိကာမများနှင့် အလ္လာပသလ္လာပစကားပြောနေလေသည်၊ စကားပြောရင် ကိုယ်တော်လေးသည် နောက်၌ နံရံ ရှိသည်အထင်နှင့် ကျောမှီလိုက်လေသည်၊ အ၀တ်ကိုသာ နံရံအဖြစ် အသုံးပြုထားသော အိမ်ပေါ်၌ ထိုင်နေသော ကိုယ်တော်လေးသည် အောက်သို့ ကျွမ်းပြန်ကျသွားလေသည်၊ ထိုအခါ ကိုယ်တော်လေးသည် ရှက်လဲရှက် စိတ်လဲဆိုးတော့\n"တော်ပြီဗျာ နံရံတောင် မကာနိုင်တဲ့ အိမ်မှာ ဆွမ်းလဲမစားတော့ဘူး၊ တရားလဲ မဟောတော့ဘူးဗျာ"ဆိုပြီး ပြန်ကြွဘို့ရန် သူ့ရဲ့ ဖိနပ်ကို ရှာနေလေတော့သည်၊ ကံဆိုးချင်တော့ အိမ်က ကလေးက ထိုကိုယ်တော်ဖိနပ်ကို စီးပြီး သံဃာတော်များကပ်ဘို့ရန် လဘက်ရည်သွားဝယ်နေလေသည်။ တစ်ပွဲတည်းဖြင့် ပေါက်အောင်ဟောမည်ဆိုသော ကိုယ်တော်လေးသည် မိမိဖိနပ်ကိုတောင် မစီးတော့ဘဲ ရှက်လဲရှက် စိတ်လဲဆိုးစွာဖြင့် ပြန်ကြွသွားလေတော့သည်၊ ထိုကိုယ်တော်လေး၏ အဖြစ်သည်ကား သူရည်မှန်းထားသော တရားဟောခြင်းဖြင့် မပေါက်ဘဲ အိမ်ပေါ်က ဂျွမ်းပြန်ကျသွားခြင်းဖြင့် တက္ကသိုလ်ကြီးတစ်ခုလုံး၌ ဟိုလေးတကျော်ကျော်ပေါက်ကြားသွားလေတော့သတည်း။\nPosted by AShin Javana at 8:53 AM0comments\nအကျွန်ုပ်တို့ရွာ၌ ဇော်လင်းအမည်ရှိသော လူငယ်တစ်ယောက်ရှိလေသည်၊ သူသည် အကြာင်းအရာတစ်ရပ်ကို အတိအကျမသိဘဲ ရပ်းသမ်း ပြောတတ်သော အလေ့ရှိသည်၊ တစ်နေ့ ရွာအတွင်းစကားဝိုင်းတစ်ခုမှာ သူသည် သူငယ်ချင်းများအား ဂျပန်ပြည်မှ သံလိုက်တောင်အကြောင်းပြောကြားလေသည်၊ သူပြောသည်မှာ\n"ဂျပန်ပြည်မှာ သံလိုက်တောင် တစ်တောင်ရှိတယ်၊ အဲဒီသံလိုက်တောင်ကြီးက သံဓာတ်ပါတဲ့ အရာဝတ္ထုမှန်သမျှကို ဆွဲယူပစ်တယ်၊ ကား ရထား မှန်သမျှ အဲဒီနားက ဖြတ်သွားလို့ မရဘူး၊ ဖြတ်သွားရင် အကုန်ဆွဲယူပစ်တာ"၊ဟု မောင်ဇော်လင်းသည် သူငယ်ချင်းများအား အာဘောင်အာရင်း သံသံနှင့် ပြောကြား လေသည်၊ နဂိုကထဲက ဇော်လင်းအကြောင်းသိနေကြသော သူငယ်ချင်းသည် သူပြောသည်ကို မယုံကြည်ကြပါ၊\n"မဖြစ်နိုင်ပါဘူး ဇော်လင်းရာ၊ မင်းဒီအကြောင်းကို ဘယ်က ဘယ်လိုသိလဲ၊" စသည်ဖြင့် အမေးခံရသောအခါ ရမ်းသမ်းပြောတတ်သော မောင်ဇော်လင်းတစ်ယောက် ယုတ္တိရှိရှိ ဖြေဆိုဘို့ရန် အကြပ်ရိုက်နေလေတော့သည်၊ ဒီအခါ သူသည် သူ့၏ အရှက်ကို ကာကွယ်ရန် ရွာသူရွာသားများ၏ အထင်ကြီးလေစားမှုကို ခံနေရသော အကျွန်ုပ်ကို သူ့၏ သံလိုက်တောင် တော့ပစ်(topic) ထဲသို့ ဆွဲထည့်ပါတော့သည်၊\n"မင်းတို့ မယုံရင် ဦးဇင်း ဇ၀နလာရင် မေးကြည့်၊"တဲ့ ဒီတော့ သူငယ်ချင်းတွေလဲ မောင်ဇော်လင်း ပြောသည့်စကားကို ယုံကြည်မှုမရှိကြပါ၊ သို့သော် အများ၏ အထင်ကြီးလေးစားမှုကို ခံနေရသော အကျွန်ုပ်အမည်ကို ဆွဲသုံးထားသောကြောင့် ဆက်မငြင်းဖြစ်ကြတော့ပါ၊ ဦးဇင်းလာမှဘဲ မေးတော့မည်ပေါ့၊ အဲဒီလို သူတို့ရဲ့ သံလိုက်တောင်ငြင်းခုန်ပွဲကြီးဖြစ်ပွားပြီးနောက် မကြာခင် အကျွန်ုပ်သည် ရှင်ပြုအလှူပွဲတစ်ခု ရှိသောကြောင့် ရွာရောက်သွားသည်၊ အလှူပွဲပြီးဆုံးသော နောက်နေ့တွင် ထိုသံလိုက်တောင် အကြောင်းပြန်စလာပြန်သည်၊ ဒီအခါတွင် ရွာသူရွာသားများက အကျွန်ုပ်အားမေးပါတော့သည်၊\n"ဦးဇင်း ဇော်လင်းကပြောတယ် ဂျပန်ပြည်မှာ သံလိုက်တောင်ကြီးရှိတယ်၊ သံလိုက်ဓာတ်အားကြီးလွန်းလို့ ကား ရထားတွေတောင် အနားက ဖြတ်သွားလို့ မရဘူး၊ ဆွဲစုတ်ပစ်တယ်ဆိုတာ ဟုတ်ပါသလား" တဲ့ မိမိကလဲ မကြားဖူးတော့ "ငါတော့ မကြားမိပါဘူးကွာ" ဟုပြန်ပြောလိုက်လေသည်၊ ဤတွင် ရွာသူရွာသားများက\n"ဇော်လင်းကပြောတော့ ဦးဇင်းကပြောတာ၊" တဲ့\n"ဟာဗျာ ဦးးဇင်း သူ့ကို မပြောမိပါဘူး" ထိုအခါကျမှ ရွာသူရွာသားများလဲ ဇော်လင်း မသိဘဲ ရမ်းသမ်းပြောသည်ကို သိသွားကြလေသည်။ သည်နောက်မှာတော့ ဇော်လင်းနာမည်ပျောက်၍ "သံလိုက်တောင်"ဟု အမည်တွင်သွားလေတော့သည်၊ ရွာသားများက သူ့ကို သံလိုက်တောင်ဟု နောက်ပြောင်၍ ခေါ်ဆိုကြသည်၊ မခံနိုင်၍ ရန်ဖြစ်ကြရာ ထိပ်ပေါက်ခေါင်းကွဲများလဲ များစွာဖြစ်ကြလေသည်၊ မိမိကောက်ချက်ချလိုက်မိသည်က\n"အော် ရက်စက်လိုက်တဲ့ သံလိုက်တောင်ကြီးရယ်၊" ဟူ၍ပင် ဖြစ်လေတော့သတည်း။\n(`ဤစာမျက်နှာအဆုံး 0lder p0st နှိပ်လိုက်ပါ နောက်ထပ်ပုံပြင်များတွေ့ရပါလိမ်မည်)\nPosted by AShin Javana at 9:55 PM0comments\n"အဲဒီလိုတော့ မပြောပါနဲ့ ဆရာမ"\nမိမိ၏ ရွာမှ ကျောင်းသားအတော်များများသည် ကူမဲ အထက်တန်းကျောင်းတွင်း ပညာသင်ကြားနေကြသည်၊ တစ်နေ့ ထိုကျောင်းသားတွေထဲက ပေါက်ပေါက်အမည်ရှိသော ကျောင်းသားကို ဆရာမက စာမေးရာ မဖြေဆိုနိုင်၍၊ ဆရာမက အောက်ပါအတိုင်း ပြောကြားလေသည်၊\n"ပေါက်ပေါက် နင်တို့ ရွာသာသားတွေ တစ်ယောက်မှ အသုံးမကျဘူး"တဲ့\nထိုအခါ မောင်ကျောင်းသား ပေါက်ပေါက် ပြန်ပြောလိုက်သည်မှာ\n"ဆရာမ အဲဒီလိုတော့ မပြောပါနဲ့၊ ကျွန်တော်တို့ ရွာက နိုင်ငံတော် ပရိယတ္တိသာသနတက္ကသိုလ်မှာ M.Aတန်းတက်နေတဲ့ ဦးဇင်းရှိတယ်၊ ဦးဇင်းက မတရားတော်တာ၊ အင်္ဂလိပ်စကားလဲ ကောင်းကောင်းပြောနိုင်တယ်၊" တဲ့ ၊ထိုအခါ ဆရာမက\n"အော် အဲဒီလို တော်တဲ့ ဦးဇင်းလဲ ရွာသာသားထဲက ရှိသေးသားဘဲ" ဟု ဆရာမသည် ခေါင်းတညိတ်ညိတ်နှင့် ချီးကျူးနေလေတော့သည် ၊ မောင်ကျောင်းသား ပေါက်ပေါက်က မိမိအား ထိုအကြောင်းကို ပြန်ပြောပြရာ မိမိက\n"အော် ငါ့အတွက်ကြောင့် ငါ့ရွာရဲ့ဂုဏ်တက်သွားတာ ငါဝမ်းသာပါတယ်၊"ဟု ပြောလိုက်ပါသည်၊ သို့သော် မိမိသည် စိတ်အတွင်းမှ မောင်ပေါက်ပေါက်အား\n"မောင်ပေါက်ပေါက်ရေ မင်းထင်သလောက်လဲ မဟုတ်ပါဘူးကွာ၊" ဟု ပြောလိုက်မိပါတော့သည်။\nPosted by AShin Javana at 11:05 PM0comments\n"ဒါဆို ရွာက ပညာတတ်နှစ်ယောက်ထွက်ပြီပေါ့ဘုရား"\nအကျွန်ုပ် အိန္ဒိယမှာ ဒေါက်တာဘွဲ့ဆက်လက်ပြုလုပ်ရန်အတွက် ပြင်ဆင်နေစဉ် ရွာမှ ဒါယကာမကြီး ဒေါ်ခင်ကြည်က ဘုံဘေမှာ အမျိုးတွေရှိကြောင်း၊ ထိုအမျိုးများ၏ အကူအညီရရန် ရန်ကုန်မှ သူ့အကိုကြီးဆီကို ၀င်စေလိုကြောင်းတိုက်တွန်းလာသည်။ မိမိရဲ့ မယ်တော် ခမည်းတော် ဆရာသမားများကလဲ ထိုဒကာကြီးဟာ ရန်ကုန်မှာ ပညာတတ်ကြီးတစ်ယောက်ဖြစ်၍ ၀င်ရောက်တွေ့ဆုံရန်တိုက်တွန်းလာသည်၊ သို့ဖြစ်၍ မိမိကလဲ ၀င်လိုက်ပါမည်ဟု ၀န်ခံကတိပေးခဲ့ပါသည်၊ ထိုဒကာကြီးသည် မိမိ၏ ခမည်းတော် မယ်တော်များနှင့် ငယ်စဉ်က သူငယ်ချင်းများဖြစ်ကြသည်၊ ထိုဒကာကြီးက ကံကောင်းတော့ ရန်ကုန်မြို့မှာ ပညာတတ်ကြီးတစ်ယောက်ဖြစ်၍ နေသည်၊ မိမိ၏ မယ်တော် ခမည်းတော်များကတော့ ပုံမှန်အတိုင်း လယ်သမားများဘ၀က မလွတ် မြောက်ကြသေးပါ၊ ဒီလိုနှင့် အကျွန်ုပ်သည် ရန်ကုန်ရှိ ထိုဒကာကြီးအား သွားရောက်တွေ့ဆုံလေသည်၊ ထိုဒကာကြီးသည် အမှန်ပင် ပညာတတ်ကြီးပေတည်း၊ မဂ္ဂဇင်းများမှာ အင်္ဂလိပ်လိုဆောင်းပါးများရေးသည်၊ ဘုန်းကြီးကျောင်းတိုက်များသွား၍ အခမဲ့ အင်္ဂလိပ်စာ သင်တန်းများပို့ချပေးသည်၊တစ်အိမ်သားလုံး အင်္ဂလိပ်လို ပြောကြသည်၊ မိမိရောက်သွားသောအခါ တစ်အိမ်သားလုံး လှိုက်လှိုက်လှဲလှဲ ကြိုဆိုကြပါသည်၊ သူတို့လဲ ရွာမရောက်သည်မှာ ကြာပြီဖြစ်၍ ရွာ၏အကြောင်းများကို မေးကြမြန်းကြပေါ့၊ ထိုရွာအကြောင်းတွေ မေးပြီးနောက် ဒကာကြီးမေးလိုက်သည်က\n"အရှင်ဘုရား ဓမ္မာစရိယဘွဲ့ ရပြီးပြီလား" တဲ့ မိမိကလဲ\n"'ဒကာကြီး ဦးဇင်းက အစိုးရဓမ္မာစရိယဘွဲ့တော့ မရသေးပါ၊ သို့သော် ဦးဇင်း သာသနတက္ကသိုလ်က တက္ကသီလဓမ္မာစရိယ(B.A)ဘွဲ့နဲ့ သီရိလင်္ကာက M.A. ဘွဲ့တော့ ရပြီးပါပြီ" ဟု ဖြေကြားလိုက်ပါသည်။\nထိုအခါ ဒကာကြီးပြောလိုက်သော စကားက\n"'ဒါဆိုရင် ရွာက အရှင်ဘုရားရယ် တပည့်တော်ရယ် ပညာတတ်နှစ်ယောက်ထွက်ပြီပေါ့ဘုရား "တဲ့ မိမိကို ပညာတတ်ယောက်အဖြစ် အသိအမှတ်ပြုလိုက်သော ထိုဒကာကြီးအား စိတ်အတွင်းမှ ကြိတ်၍ ကျေးဇူးတင်နေမိတော့သည်။ သို့သော် မိမိ ကောက်ချက်ချလိုက်မိသည်က\n"အော် ဒကာကြီးလဲ လိပ်မျိုးဘဲ၊ သူဘက်သူတော့ ရက်တတ်သားဘဲ" ဟူ၍ပင်ဖြစ်လေတော့သတည်း။\nPosted by AShin Javana at 9:52 PM0comments\nအကျွန်ုပ်၏ မယ်တော် ခမည်းတော်များ၏ ဇာတိဖြစ်သောမြစ်သားမြို့နယ် ရွှေမင်းဝန်ရွာမှ အဖြစ်အပျက်ကလေးတစ်ခုဖြစ်သည်၊ ထိုရွာ၌ နွားကျောင်းသားလေး မောင်ငမှုံသည် နှစ်ပေါင်းများစွာကြာ သူတပါးနွားများကို အငှားကျောင်းပေးနေရသည်၊ နွားကျောင်းလာရသည်မှာ ကြာပြီဖြစ်သော်လည်း မချမ်းသာခဲ့ပါ၊ ရွာအတွင်းမှာ သူ့နောက်မှ အလုပ်လုပ်ကိုင်ကြသော သူငယ်ချင်းတစ်ချို့ ကားတွေဝယ်ပြီး စီးနေကြသည်၊ သူလဲ သူငယ်ချင်းများကဲ့သို့ ချမ်းသာလိုသည်၊ သို့ဖြစ်၍ ကြံရာမရသည့်အဆုံး သူ၏ နွားကျောင်းစားကျက်ဖြစ်သော ရွှေမင်းဝန်တောင် နတ်မင်းကြီးထံ အပူကပ် ဆုတောင်းလေတော့သည်၊ သူ့၏ ဆုတောင်းက\n"အို ဘုန်းတော်ကြီးတော်မူလှသော ရွှေမင်းဝန်တောင်ပိုင် နတ်မင်းကြီ! အကျွန်ုပ်မောင်ငမှုံသည် အလွန်အင်မတန်မှ ဆင်းရဲလှပါတယ်၊ သို့ဖြစ်တဲ့အတွက် အကျွန်ုပ်အား ရွှေအိုးလေး မစတော်မူပါဘုရား၊"တဲ့\nသူလည်း ဆုတောင်းပြီ နွားများမောင်းနှင်လျှက် ရွာသို့ပြန်လာခဲ့လေသည်၊ ပီတိစိတ်များတဖွားဖွား မျှော်လင့်ချက်များဖြင့်ပေါ့၊ ညအခါ မောင်ငမှုံ အိပ်နေသောအခါ ရွှေမင်းဝန်တောင်ပိုင် နတ်မင်းကြီးက ရက်ရက် စက်စက် အိမ်မက်ပေးလိုက်သည်မှာ\n"ငါက မင်းကို ရွှေအိုးပေးရအောင်(ရွှေအိုးမစရအောင် ) မင်းအမေလင်လက်ထက်က မြှတ်ထားလို့ ပေးရမှာလား" တဲ့ ထိုသို့ အိမ်မက်ရသည့်နေ့မှစ၍ မောင်ငမှုံတစ်ယောက်လဲ ရွှေမင်းဝန်တောင်သို့ နွားကျောင်းတောင် မသွားရဲတော့ပေ၊\n"အော် မောင်ငမှုံ အဖြစ်က ဖွတ်မရ ဓားမအဆုံးပါလားနော်" ဟူ၍ မိမိ ကောက်ချက်ချလိုက်မိသည်။\n(ဤစာမျက်နှာ၏ အဆုံးတွင် 0lder post နှိပ်လိုက်ပါ၊ နောက်ထပ် ပုံပြင်များ တွေ့ရပါလိမ့်မည်)\nPosted by AShin Javana at 9:01 PM0comments\n"အရှင်ဘုရားနဲ့ တပည့်တော်တို့က ရုပ်ဆိုးတော့ ကြိုးစားရမယ်"\nဒီအဖြစ်အပျက်ကလေးကတော့ မိမိသာသနတက္ကသိုလ်မှာ နေစဉ်က အဖြစ်အပျက်ကလေးပါဘဲ၊ မိမိတို့သည် နောက်ဆုံး စတုတ္ထနှစ် ဖိုင်နယ်စာမေးပွဲကြီး ဖြေပြီးသည်ဖြစ်၍ မိမိတို့၏ ဇာတိရပ်ရွာသို့ ပြန်ကြရတော့မည်။ မပြန်ခင် ပါမောက္ခချုပ်ဆရာတော်ကိုလည်း ဦးတိုက်သွားချင်သေးသည်။ သို့ဖြစ်၍ မိမိနှင့် ဘွဲ့တူ ဇာတိတူ သူငယ်ချင်းဦးဇင်းတစ်ပါးနှင့် အတူ ဆရာတော်ကို ဦးတိုက်ရန်သွားခဲ့ကြပေသည်။ မိမိတို့သည် ဆရာတော်အား ဦးတိုက်ကြလေသည်၊ ဦးတိုက်ပြီးသောအခါ ဆရာတော်က မိမိတို့အား မေးလေသည်။\n"ဦးဇင်းလေးတို့က ဘယ်ဇာတိကလဲတဲ့" 'ဒါနဲ့ မိမိတို့က\nတပည့်တော်တို့က ဖြစ်သားမြို့နယ်ထဲကပါဘုရား" လို့ လျှောက်ထားကြလေသည်။ ထိုအခါ ဆရာတော်က အောက်ပါအတိုင်းပြောကြားလေသည်။\n"လယ်တွင်းသားတွေဘဲ လယ်တွင်းသားတွေက အရာအရာအဆင်ပြေတော့ ပျင်းတယ်၊၊ မြေကလဲစိုးတာကိုး၊ စိုက်ရာရတယ်လေ၊ အေး ဦးဇင်းလေးတို့ မပျင်းကြနဲ့၊ ကြိုးစားကြ၊" တဲ့ မိမိတို့လည်း ဆရာတော်ကိုယ်တိုင်က မိမိတို့ အရပ်အား အမွှန်းတင်နေလေတော့ မိမိအရပ်အတွက် ဂုဏ်ပင်ယူနေမိတော့သည်။ သို့သော်ဆရာတော်ဆက်ပြောလိုက်သော စကားက မိမိရဲ့နံဘေးကို ဆောင့်ကန်လိုက်သလို ခံစားလိုက်ရလေသည်။ ဆရာတော်က မိမိသူငယ်ချင်းဘက်လှည့်ပြီး\n"အရှင်ဘုရားက ရုပ်ချောတော့ ဒကာ ဒကာမတွေကို ရုပ်နဲ့ ညာစားလို့ရတယ်"၊ နောက်မိမိဘက်လှည့်၍ မိန့်ကြားလိုက်တာက\n"အရှင်ဘုရားနှင့် တပည့်တော်တို့က ဥပဓိရုပ်ဆိုးတော့ ဥပဓိရုပ်နဲ့ လုပ်စားလို့မရဘူး၊ ကြိုးစားရမယ် ဦးပဇင်းလေးတဲ့။" မိမိကောက်ချက်ချလိုက်တာက\n"ဆရာတော်နှယ် သူရုပ်ဆိုးတာနဲ့ ငါကိုပါဆွဲထည့်တယ်"၊ ဟူ၍ပင်ဖြစ်လေတော့သည်။\nတစ်နေ့ ထန်းတပင်မြို့နယ်ထဲက ရွာတစ်ရွာမှာ တရားဟောရင်း ဒီအကြောင်း စပ်မိလို့ တရားထဲမှာ ထည့်ဟောတယ်၊ ဒီအခါ ဒကာမကြီးတစ်ယောက်က မိမိအား ကောက်ချက်ချသွားလေသည်၊\n"ဦးဇင်းလေးက လူသာသေးနေတာ၊ သူ့ဆရာတော်ပြောသလို ရုပ်ကတော့ မဆိုးပါဘူး၊" တ.ဲ "ဤကဲ့သို့ အမှန်ကို မြင်တတ်သော ဒကာမကြီးတွေလဲ ရှိသေးသားဘဲ" ဟု တွေးရင်း မိမိကိုယ်ကို ဂုဏ်ယူမိနေတော့သည်။\n(ဤစာမျက်နှာရဲ့ နောက်ဆုံးမှာ older post ကို နှိပ်ပါ ဟာသပုံပြင်များဆက်တွေ့ပါလိမ်မယ်)\nPosted by AShin Javana at 3:16 AM0comments\n"ဟုတ်ဟုတ် မဟုတ်ဟုတ် ပြောတတ်တာကိုက မဆိုးပါဘူး"\nိအကျွန်ုပ်ရန်ကုန်မှာနေစဉ်က အဖြစ်အပျက်ကလေးတစ်ခုပါဘဲ။ အကျွန်ုပ်တို့ သူငယ်ချင်းတစ်စုသည် နံနက်စောစော ဒကာတစ်ယောက်အိမ်သို့ ဆွမ်းစားကြွကြလေသည်။ မိမိက တရားအနည်းဟောပြီးနောက် ဆွမ်းစားရင်း ဒကာ ဒကာမများနှင့် စကားပြောကြလေသည်။ မျက်နှာကြီး ဆွမ်းဒကာဆိုတော့ လာရောက်ကြတဲ့ ပရိသတ်ကလဲ အလွန်ဘဲများလှချေ၏။ ထိုတွင် သူငယ်ချင်းဖြစ်သူက မိမိအား ဂုဏ်တက်စေလိုသည့်အတွက် ဒကာများကို မိတ်ဆက်ပေး၇င်း ကြွားပြလေ၏။\n"ဒကာကြီး ဒကာမကြီးတို့ ခုတရားဟောသွားတဲ့ ဦးဇင်းလေးက လူသေးတယ်ဆိုပြီး အထင်မသေးလိုက်နဲ့ ၊ သူက အိန္ဒိယမှာ ဒေါက်တာလုပ်နေတာ၊ အင်္ဂလိပ်စကားလဲကောင်းကောင်းပြောနိုင်တယ်၊ ပြီးတော့ ဖြတ်ထိုးဥာဏ်လဲကောင်းတယ်၊ တစ်နေ့က ဦးဇင်းတို့ကျောင်းကို စပိန်နိုင်ငံက ဇနီးမောင်နှံနှစ်ယောက်လာတယ်၊ သူတို့က မေးတယ်၊\nဒီကျောင်းဝိုင်းအတွင်းမှာ တပည့်တော်တို့ကြတော့ ဖိနပ်မစီးရဘူး အရှင်ဘုရားတို့ကြတော့ ဖိနပ်စီးတယ်၊ ဘာကြောင့်လဲတဲ့ အဲဒီအချိန်မှာ ဒီဦးဇင်းလေက ဖြတ်ထိုးဥာဏ် ကောင်းကောင်းနဲ့ဖြေလိုက်တယ်လေ၊ ဒို့က မင်းတို့လို အိမ်ထောင်မပြုဘူး၊ ပြီးတော့ ညစာလဲမစားဘူး၊ ဒါကြောင့် ဒီကျောင်းဝိုင်းအတွင်းမှာ ငါတို့က ဖိနပ်စီးခွင့်ရတယ်၊ အဲဒီလိုရှင်းပြလိုက်တယ် ဒကာကြီးတို့ရေ" တဲ့ မိမိအကြောင်း အာဘောင်အာရင်းသံသံနှင့် ဂုဏ်တင်ပြောကြားနေသော သူငယ်ချင်းအား စိတ်ထဲမှ ကျေးဇူးပင် တင်မိနေတော့သည်။ မိမိရင်တွင်း၌လည်း ပီတိစိတ်များ တဖွားဖွားပင်ဖြစ်၍ နေလေတော့သည်။ သို့သော် ပရိသတ်အတွင်းမှ ဒကာကြီးတစ်ယောက်ပြောလိုက်သောစကားကြောင့် ဖြစ်လက်စပီတိစိတ်များပင် လွင့်ပျောက်သွား ရလေတော့ သည်။ ဒကာကြီးပြောလိုက်သော စကားသည်ကား\n"ဟုတ်ဟုတ် မဟုတ်ဟုတ် ပြောတတ်တာကိုက မဆိုးပါဘူး" တဲ့ ဒကာကြီးပြောလိုက်သော စကားက မိမိရဲ့ သီလကိုပင် ယုံကြည်ဟန်မရှိပေ။ အော် ဒါမျိုးလဲ ကြုံဦးမှပေါ့ မောင်ဇ၀နရေ လို့ပင် ကိုယ့်ကိုယ်ကို ဖြေသိမ့်လိုက်ရပေတော့သတည်း။\nPosted by AShin Javana at 3:42 AM0comments\nဦးဇင်းသာရွာမှာ ရှိရင် ပွဲပြတ်တာပေါ့\nအကျွန်ုပ်သည် သာသနတက္ကသိုလ်၌ ပညာသင်ကြားနေစဉ်က အဖြစ်အပျက်ကလေးတစ်ခုပါ။ အကျွန်ုပ်တ်ို့၏ ဇာတိရွာကလေးသည် ရန်ကုန် မန္တလေး ကားလမ်းမကြီးဘေးမှာ တည်ရှိပါသည်။ တစ်နေ့ နိုင်ငံခြားသားများ တင်ဆောင်လာသော ကားတစ်စီးသည် အကျွန်ုပ်တို့၏ ရွာအနီး၌ ပျက်သွားလေသည်။ ထိုစဉ် နိုင်ငံခြားသားများ သည် အကျွန်ုပ်တို့၏ ရွာဦးကျောင်းသို့ ၀င်လာကြလေသည်။ ရွာမှာ အင်္ဂလိပ်စကားပြောတတ်သော ပုဂ္ဂိုလ် တစ်ယောက်မှ မရှိလေတော့ တော်တော်လေး အခက်တွေ့နေကြလေသည်။ မိမိကိုပင်တမ်းတနေကြလေသည်။ သို့သော်လည်း ချက်ချက်ချာချာ သွက်သွက်လက်လက်ရှိသော မိမ်ိရဲ့ အမဖြစ်သူကပင် (ဟန်ပန်အမူအရာ) ဖြင့် ဦးဆောင်သွားလေသည်။ အင်္ဂလိပ်စကားတော့ မပြောတတ်ပါ၊ တစ်နေ့ မိမိသည် ကိစ္စတစ်ခုဖြင့် ရွာပြန်လာရာ ရွာရောက်လျှင်ရောက်ချင်းဘဲ ရွာသားများကတော့ အကျွန်ုပ်အား\n"ဦးဇင်းရာ ဟိုတစ်ပတ်က နိုင်ငံခြားသားတွေ ရွာရောက်လာတာ အင်္ဂလိပ်လို ပြောတတ်တဲ့သူ တစ်ယောက်မှ မရှိဘူး၊ ဦးဇင်းကို မျှော်နေကြတာ ဦးဇင်းသာရှိရင် ပွဲပြတ်တာပေါ့" တဲ့ အားရပါးရ မိမိအား အထင်ကြီးစွာဖြင့် ပြောနေကြသည်။ မိမိသည်လည်း သူတို့၏ မိမိအပေါ် အထင်ကြီး အားကိုးမှုများကို အမှန်တကယ် ၀န်ခံရလေသော် သဘောကျနေမိပါတော့သည်။\n"အော် ငါရွာမှာ မရှိလိုက်တာ ကံကောင်းတာဘဲ၊ ရှိလို့ကတော့ ပွဲမပြတ်ဘဲ ပွဲပျက်တော့မှာ၊ အဘယ်ကြောင့် ဆိုသော် မိမိသည်ကား သူတို့ အထင်ကြီးသလို အင်္ဂလိပ်စကားကို ကောင်းကောင်းမှ မပြောတတ်ဘဲကိုး အော်သူတို့ကလဲ မိမိနိုင်ငံတော် ပရိယတ္တိသာသနတက္ကသိုလ်(မန္တလေး)မှာ နေတာဆိုတော့ အထင်ကြီးမယ်ဆိုလဲ ကြီးပေရာ၏။\nPosted by AShin Javana at 8:50 AM0comments\nဒါဆိုရင် အရှင်ဘုရားက ဘဒ္ဒန္တဘွဲ့ ရတော့မှာပေါ့ဘုရား\nအကျွန်ုပ်သည် သီရိလင်္ကာနိုင်ငံမှ M.A ဘွဲ့ရလာပြီးနောက် အမိမြန်မာနိုင်ငံသို့ ပြန်လာခဲ့ပေသည်။ မိမိရဲ့ရည်မှန်း ချက် အောင်မြင်လာသည့်အတွက် လူငယ်ပီပီ ကြွားချင်စိတ်ကလဲ အပြည့်ပါဘဲ။ ရန်ကုန်ရောက်တယ်ဆိုရင်ဘဲ ကြာကြာ မနေချင်တော့၊ ရဟန်းဒါယကာ ရဟန်းဒါယိကာမများရှိရာ သထုံသို့ သွားချင်စိတ်ကပြင်းထန်နေသည်။ ဘွဲ့လေးရလာတော့ ကြွားချင်တာကိုး၊ ဒါနဲ့ မြန်နိုင်သမျှ မြန်မြန်လက်မှတ်ယူပြီး ၀င်းကားနှင့် သထုံသို့ ချီတက် ခဲ့လေသည်။ ကားပေါ်မှာတော့ မိမိဘေးက အတူအတူစီးလာသော ပုဂ္ဂိုလ်က ၀တ်ကောင်းစာလှနဲ့ဆိုတော့ လူကြီးလူကောင်းတစ်ယောက်လို့ဘဲ မိမိက ကောက်ချက်ချလိုက်မိတယ်။ လမ်းတွင် သူလဲ သူ့အတွေူနဲ့သူ မိမိအား စကားတစ်လုံးတစ်ပါဒမျှ မပြောပါ၊ မိမိကလဲ မိမိအတွေးနဲ့ မိမိဆိုတော့ တစ်ယောက်တစ်ယောက် စကားမပြောဖြစ်ခဲ့ပါ၊ သထုံရောက်ခါ နီ်းမှ သူက စပြီးလာမေးသည်။\nဒါနဲ့ ဦးဇင်းလဲ ပြန်ဖြေလိုက်ပါတယ်။\n"ဒါနဲ့ ဒကာတော်ကကော ဘယ်သွားမှာလဲ "လို့ မေးလိုက်လေသည်။\n"တပည့်တော်လဲ သထုံပါဘဲ" လို့ သူကဖြေပါတယ်။\nဒါနဲ့ သူက ထပ်မေးပြန်တယ်၊\n"ဘာကိစ္စနဲ့ သထုံကို ကြွမှာလဲ"တဲ့\nနဂိုက မိမိ သီရိလင်္ကာမှ M.A ဘွဲ့ရရှိကြောင်းကို ကြွားဘို့ ၇န် ဆန္ဒပြင်းပြနေသော အကျွန်ုပ်သည် ကြွားဘို့၇န် မိမိဂွင်သို့ ၀င်ရောက်လာချေပြီ၊ သို့ဖြစ်သည့်အတွက် အကျွန်ုပ် အောက်ပါအတိုင်း စတင်ကြွားပါလေတော့သည်။\n"ဦးဇင်းက ယခု သီရိလင်္ကာနိုင်ငံမှ M.A ဘွဲ့ရရှိတယ် အိန္ဒိယနိုင်ငံမှာ ဒေါက်တာဘွဲ့ ဆက်လက်ယူနိုင်ရန်အတွက် သထုံက ရဟန်းဒါယကာ ရဟန်းဒါယိကာမများကို အသိပေးတိုင်ပင်ဘို့ လာခဲ့တာပါ ဒကာတော် ဟု ဖြေကြား လိုက်လေသည်။ မိမိလဲ ထို့သို့ဖြေကြားလိုက်ရသည့်အတွက် အလွန်ပင် ပီတိဖြစ်နေလေတော့သည် သို့သော် ဒကာတော် မေးလိုက်သော မေးခွန်းကြောင့် မိမိစကားတောင်မပြောနိုင်တော့ဘဲ စိတ်ဓာတ်အကျကြီး ကျသွားရလေတော့သည် ဒကာကမိမိအား အောက်ပါအတိုင်းမေးလိုက်လေသည်\n"အရှင်ဘုရား အဲဒီ M.A ဘွဲ့တို့ ဒေါက်တာဘွဲ့တို့ ရပြီးရင် အရှင်ဘုရားက ဘဒ္ဒန္တဘွဲ့ ရတော့မှာပေါ့ဘုရား" တဲ့\nခဲလေသမျှ သဲရေကျ မိမိကြွားခဲ့သမျှလဲ အလကားဖြစ်ချေပြီ။ ဒါနဲ့ပဲ ပြီးသွားအေးတာဘဲဆိုပြီ\n"ဟုတ်တယ် ဒကာတော်ရေ" လို့ဘဲ စိတ်အပျက်ကြီးပျက်ခါ ဖြေကြားလိုက်လေတော့သတည်း။\nလမ်းမှာတော့ အကျွန်ုပ်တွေးလျှက်သာကျန်နေခဲ့တော့သည်။ ဒီဒကာက မသိလို့လား သိလျှက်သားနဲ့ ဒေါက်ဖြုတ်လိုက်တာလား စသည်ဖြင့်ပေါလေ၊\nအမှန်တော့ ဘဒ္ဒန္တဆိုတာ ဘွဲ့မဟုတ်ပါ၊ ပါဠိစကားပါဘဲ မြန်မာလိုကတော့ အရှင် သို့မဟုတ် ဦး သို့မဟုတ် ဆရာတော်လို့ ဘာသာပြန်လို့ရပါတယ်။\nPosted by AShin Javana at 2:41 AM0comments\nInside International Center, University of Pune, Pune, India\nဒီအဖြစ်အပျက်ကလေးဟာ ရွာတစ်ရွာမှ တကယ့်အဖြစ်အပျက်ကလေး ပါ၊ သူကြီးသားတစ်ယောက်ဟာ မြို့မှ ပညာသင်ပြီး ရွာသို့ပြန်ရောက် လာလေသည်၊ သူကြီးသားသည် စကားပြောသောအခါ အင်္ဂလိပ်စကား လုံးများကို ကြားညှပ်သုံးလေ့ရှိသည်။ ထိုရွာတွင် သူကြီးသားကို အားကျနေသော နွားကျောင်းသား ဖိုးသံချောင်း တစ်ယောက်ရှိ လေသည်။ တစ်နေ့ဖိုးသံချောင်းတစ်ယောက် နွားများမောင်းပြီး တောသို့ထွက် လာခဲ့လေသည်။ လမ်းတွင်သူ့ရဲ့သူငယ်ချင်း များနှင့် တွေ့ဆုံလေရာ သူငယ်ချင်းများက\n"ဟ ဖိုးသံချောင်းကြီး ဘယ်သွားမလို့"လဲ လို့ မေးကြလေသည်။\nထိုအခါ သူကြီးသား အားကျနေသော ဖိုးသံချောင်းက ခပ်တည်တည် နှင့် ပြောလိုက်လေသည်။\n"အေး ငါ အော်ပရေးရှင်း (operation)သွားမလို့ "တဲ့\nအဆင့်မြင့်မြင့်သုံးချလိုက်သော ဖိုးသံချောင်းစကားလုံးကြောင့် သူငယ်ချင်းတစ်သိုက်နားမလည် ဖြစ်သွား ကြသည်။ ထို့ကြောင့် သူငယ်ချင်းများက ပြန်မေးရလေသည်။\n"ဟ ဖိုးသံချောင်းရ အော်ပေ၇းရှင်း(operation) ဆိုတာ ဘာလဲကွ ဒို့က မင်းရဲ့ မော်ဒန်စကားလုံးကို နားမလည်ဘူးကွ"တဲ့\nအေး အော်ပေ၇းရှင်း(operation)ရဲ့ မြန်မာလိုဘာဆိုလိုတယ်ဆိုတာ ငါလဲမသိဘူးကွ၊ ရွာထဲက သူကြီးသားပြော လို့သာ ငါပြောလိုက်တာ ငါသွားမှာကတော့ နွားကျောင်းဘဲ"တဲ့\nဖိုးသံချောင်းရဲ့ ပြောစကားကြောင့် သူငယ်ချင်းတစ်သိုက်လဲ အူလှိုက်သဲလှိုက်ရယ်ကြရလေတော့သတည်း\n(အိန္ဒိယနိုင်ငံ ပုနေမြို့ ပုနေတက္ကသိုလ် မိန်းအဆောက်အဦးရှေ့ အစိုးရလွှတ် ကွန်ပြူတာကျောင်းသား ကျောင်းသူတစ်စုနှင့် အမှတ်တရ)\nသူငယ်ချင်းတစ်ပါးသည် အိန္ဒိယနိုင်ငံ ချန်နိုင်းမြို့မှ သီရိလင်္ကာနိုင်ငံသို့ကြွလိုသည့်အတွက်ကြောင့် လေယာဉ် လက်မှတ်ရုံသို့ လက်မှတ်သွားဝယ်ခဲ့လေသည်။\nလက်မှတ်ရုံသို့ ရောက်သောအခါ အရောင်းစာရေးအား\n"အိုသူငယ်ချင်း ဦးဇင်း သီရိလင်္ကာကို ကြွမှာဖြစ်တဲ့ အတွက် လက်မှတ်တစ်ဆောင်လောက် ရောင်းချပေးပါ" လို့ပြောကြားခဲ့လေသည်။\nထိုအခါ ကုလားအရောင်းစာရေးလေးက "အရှင်ဘုရား လက်မှတ်ကုန်သွားပြီးဘုရား" ဟုလျှောက်ထားလေသည်\n"ဦးဇင်းအရေးတကြီး သွားစရာကိစ္စရှိတဲ့အတွက်ကြောင့် လက်မှတ်တစ်ဆောင်လောက် ကျေးဇူးပြုပြီး ရောင်းပေးပါ သူငယ်ချင်း" ဟုအကြိမ်အကြိမ်ပြောသော်လည်း မရှိတော့ကြောင်း အကြိမ်အကြိမ်ငြင်း ဆိုနေသည့်အတွက်ကြောင့် သူငယ်ချင်းလဲ ခရီးစဉ်တောင်ဖြတ်ရတော့မညိ့အခြေအနေသို့ ရောက်ရှိနေတော့သည်။ သူဟာ စိတ်ပျက်လက်ပျက်ပင်ဖြစ်လာတော့သည်၊ နောက်ဆုံး အကြံတစ်ခုခေါင်းထဲသို့ ၀င်လာလေသည်။\nထိုအကြံအတိုင်း သူငယ်ချင်းဖြစ်သူက အရောင်းစာရေးအား ကပ်ပြီး တိုးတိုးလေးပြောလိုက်လေသည်။\n"သူငယ်ချင်း ငါလဘက်ရည်ဘိုးပေးပါ့မယ်" ဆိုပြီး ရူပီး ၃၀ ကို ကပ်ပေးလိုက်လေသည်။\n"ဟုတ်ပြီ ဒါဆိုရင် တပည့်တော် ကျန် မကျန်ကြည့်လိုက်အုံးမယ်" ဟုပြောလိုက်လေသည်။ ငါးမိနစ်လောက် ကွန်ပြူတာကို တဒေါက်ဒေါက် ရိုက် စစ်ဆေးပြီး အာဘောင်အာ၇င်သံသံနှင့် ပြောကြားလိုက်လေသည်။\n"အို အ၇ှင်ဘုရား! အ၇ှင်ဘုရား တော်တော်ကံကောင်းတာပဲ၊ လက်မှတ်က တစ်ဆောင်ပဲ ကျန်တော့တယ်" ဟု ကုလားအရောင်းစာရေးက ပြောကြားလိုက်လေသည်။\nသူငယ်ချင်းဖြစ်သူလဲ ကုလားအား ငွေပေးချေ၊ လက်မှတ်ယူပြီး ထွက်လာခဲ့လေသည်၊ လမ်းတွင် မိမိဘာသာပြုံးပြီး ကောက်ချက်ချလိုက်လေသည၊် "အမောင်ကုလားရေ ငါကံကောင်းတာတော့ မဖြစ်နိုင်ဘူး ၊ရူပီး ၃၀ ရဲ့ တန်ခိုးကြောင့်သာ ငါလက်မှတ်ရခဲ့တာပါကွာ" ဟူ၏်။\nPosted by AShin Javana at 9:41 AM 1 comments\n"ဦးဇင်း ဒီနေ့ ဟင်းခွက်တွေကတော့ ပောာလီဒေး(Holiday) ဘဲတဲ့"\nRemembrance at my friend, Thailand monk's viva day, University of Pune, India\nအကျွန်ုပ် သာသနတက္ကသိုလ်တက်နေစဉ်က အဖြစ် အပျက် ကလေးတစ်ခုပါဘဲ၊ အကျွန်ုပ်တို့၏ သာသန တက္ကသိုလ်(မန္တလေး)သည် ခြောက်လတစ်ကြိမ်ပိတ်ပေးလေ့ရှိသည်၊ ကျောင်းပိတ်သောအခါ မိမိရဲ့ ဇာတိရပ်ရွာသို့ ပြန်ကြရလေသည်။ အကျွန်ုပ်သည်လည်း ကျောင်းပိတ်သော အခါ မိမိရွာသို့ ပြန်၍ ကျောင်းမှ ကိုရင် ကျောင်းသားများအား ဗုဒ္ဓဘာသာယဉ်ကျေးမှုဆိုင်ရာ စာပေများနှင့် အင်္ဂလိပ်စာပေများကို သင်ကြားပေးခဲ့ပေသည်၊ အကျွန်ုပ်သည် စကားပြောသောအခါ အင်္ဂလိပ်စကားလုံးများကို ထည့်ထည့်သုံးလေ့ရှိသည်၊ တပည့်ကျော်များထဲမှ အကျွန်ုပ်စကားပြောသည်ကို အားကျနေသော ကိုရင်တစ်ပါးရှိလေသည်။ သူသည် မိမိပြောသော အင်္ဂလိပ်စကားလုံးများက်ို မှတ်ထား၍ အခွင့်ကြုံရင်တော့ ဦးဇင်းကို ပြောလိုက်မယ်လို့ ကြိုက်ကြံနေဟန်ရှိသည်။ တစ်နေ့ ရွာအတွင်းမှ ဆွမ်းခံပြန်လာစဉ် မိမိနှင့် ကျောင်းမှာ ပက်ပင်းတိုလေသည်၊အမောင်ကိုရင်က အားရ၀မ်းသာ မိမိအားပြောချလိုက်လေသည်။\n"ဦးဇင်း ဒီနေ့ ဟင်းခွက်တွေကတော့ ဟောလီဒေး(Holiday)ဘဲ"တဲ့ ဒါနဲ့ဘဲ မိမိက ပြန်မေးရလေသည်။\nဟ မောင်ကိုရင်ရ ဟောလီဒေး(Holiday) ဆိုတာဘာ အဓိပ္ပယ်နဲ့ပြောတာလဲဟ" ဟုမိမိက မေးသောအခါ ကိုရင်ပြောချလိုက်တာက\n"ဦးဇင်း ဟောလီဒေးဆိုတာ ဟင်းခွက်တွေ အများကြီးရတာကို ဆိုလိုတာ မဟုတ်ဘူးလားဘုရား"တဲ့ ဒါနဲ့ မိမိက ပြန်၍ သြ၀ါဒပေးရချေ၏။\n"မောင်ကိုရင် မသိရင်လဲ မသုံးပါနဲ့ကွာ၊ ငါ့နဂိုက မရှိမဲ့ ၇ှိမဲ့ သိက္ခာလေးတွေ ကျကုန်ပါအုံးမယ်ကွာ" ဟုပြောထားရလေ၏။\nဆရာကောင်းတပည့် ပန်းကောင်းပန်တဲ့ သဘောမျိုးလားတော့မသိပေ။\nPosted by AShin Javana at 8:24 AM0comments\n"အရှင်ဘုရားနဲ့ တပည့်တော်တို့က ရုပ်ဆိုးတော့ ကြိုးစာ...\n"ဦးဇင်း ဒီနေ့ ဟင်းခွက်တွေကတော့ ပောာလီဒေး(Holiday)...


ဒတ်ခ်ျသွားပါ Dutchtown အိမ်လုပ်နည်း • DutchtownSTL.org • Dutchtown၊ St. Louis, MO\nဒတ်ခ်ျသွားပါ Dutchtown အိမ်လုပ်နည်း\nပါဝင္ရန္ Dutchtown ပင်မလမ်းများ နှင့် Dutchtown တောင်အဝန်းကော်ပိုရေးရှင်း Dutchtown ကို အိမ်ဖြစ်စေ မည်ကဲ့သို့ ပြုလုပ်ရမည်ကို လေ့လာရန် သတင်းအချက်အလက် စုဆောင်းခြင်းအတွက်။ ပထမအကြိမ်အိမ်ဝယ်သူများ၊ ဝင်ငွေနည်းသောနှင့် အလယ်အလတ်ရှိသော ဝယ်သူများ၊ ငှားရမ်းသူများနှင့် Dutchtown ရပ်ကွက်တွင် အမြစ်ချလိုသူတိုင်းအတွက် အရင်းအမြစ်များစွာရှိပါမည်။\nဒီပွဲကို မတ်လ ၁၆ ရက် ဗုဒ္ဓဟူးနေ့ ညနေ ၅း၃၀ နာရီမှာ ကျင်းပမှာ ဖြစ်ပါတယ်။ စိန့်လူးဝစ်လူသားများအတွက် Habitat3830 South Grand Boulevard ချီပီဝလမ်းတွင် တည်ရှိသည်။ သင်လာမည်ကို ကျွန်ုပ်တို့အား အသိပေးပြီး သင့်သူငယ်ချင်းများကို ပြောပြပါ။ Facebook အဖြစ်အပျက်စာမျက်နှာ.\nသတင်းအချက်အလက်များစွာအပြင်၊ ကျွန်ုပ်တို့သည် Dutchtown စားသောက်ဆိုင်များမှ သရေစာများ၊ အဖျော်ယမကာများနှင့် လက်ဆောင်ပစ္စည်းများကို တက်ရောက်သူများအတွက် ပေးဆောင်ရမည်ဖြစ်ပါသည်။ ထို့အပြင်၊ Dutchtown ကို အိမ်ခေါ်ရန် ကောင်းမွန်သောနေရာတစ်ခုဖြစ်အောင်၊ ကျွန်ုပ်တို့၏ပတ်ဝန်းကျင်ကို ကျွန်ုပ်တို့နှစ်သက်သောအရာကို ရှာဖွေရန်နှင့် ကျွန်ုပ်တို့၏အသိုင်းအဝိုင်းတွင် သင်အဘယ်ကြောင့် အံဝင်ခွင်ကျဖြစ်ရမည်ကို လေ့လာရန် သင်နှင့်တွေ့ဆုံခွင့်ရရှိမည်ဖြစ်သည်။\nကျွန်ုပ်တို့၏ Go Dutch အား အထူးကျေးဇူးတင်ရှိပါသည်။ စပွန်ဆာများ Brian Allen—နောက်ထပ် အိမ်ခြံမြေအကျိုးဆောင်အဖွဲ့ Roeseler, ကူးသန်းရောင်းဝယ်ရေးဘဏ်, အနောက်ဘက်အလယ်ပိုင်း BankCentre, ချမ်းသာကြွယ်ဝမှု, များသောဘဏ်, RE ရင်းမြစ်, Stephanie Nelson Pondrom—Coldwell Banker Gundaker, စိန့်ဂျိုးဇက်အိမ်ရာစီမံကိန်း, Tower Grove Neighborhoods Community Development Corporation ဖြစ်သည်နှင့် အမေရိကန်ဘဏ်. အကယ်၍ သင်သည် ဤအစီအစဉ်ကို ပံ့ပိုးကူညီရန် စိတ်ဝင်စားပါက၊ ကျွန်ုပ်တို့ထံ အီးမေးလ်ပို့ပါ။ info@dutchtownstl.org.\nဒတ်ခ်ျသွားပါ 2019 ခုနှစ်\nအထူးသဖြင့် ဒတ်ခ်ျတောင်းတွင် အိမ်ဝယ်ခြင်းအကြောင်း၊ အထူးသဖြင့် ကျွန်ုပ်တို့၏ပတ်ဝန်းကျင်တွင် ကမ်းလှမ်းသမျှနှင့် မရင်းနှီးဖူးသော အိမ်ခြံမြေ ကျွမ်းကျင်ပညာရှင်များနှင့် ဆွေးနွေးရန် နှစ်အနည်းငယ်အကြာတွင် ကျွန်ုပ်တို့ အတူတကွ တွေ့ဆုံခဲ့ကြသည်။ ၎င်းသည် Dutchtown အိမ်ပြုလုပ်ခြင်းအကြောင်း လေ့လာရန် ကျယ်ပြန့်သော အေးဂျင့်များ၊ ငွေချေးသူများနှင့် လက်ရှိနှင့် အနာဂတ် အိမ်နီးချင်းများအတွက် အခွင့်အလမ်းများပေးသည့် အောင်မြင်ပြီး ကောင်းစွာတက်ရောက်သည့် ပွဲတစ်ခုဖြစ်သည်။\nကျွန်ုပ်တို့၏ 2019 Go Dutch အကြောင်း ပိုမိုလေ့လာပါ။ အဖြစ်အပျက် ကျွန်ုပ်တို့၏ယခင်ပရိုဂရမ်များမှ ပစ္စည်းများရှာဖွေပါ။\nဒီစာမျက်နှာကိုမျှဝေပါ Facebook က, တွစ်တာဒါမှမဟုတ် အီးမေးလ်လိပ်စာ။ ဤစာမျက်နှာကိုနောက်ဆုံးပေါ်မွမ်းမံခဲ့သည် မတ်လ 14th, 2022 .\nဒိန်းမတ် ဒတ်ခ်ျသွားပါ Dutchtown အိမ်လုပ်နည်း


HD 41534 - ဝီကီပီးဒီးယား\n06° 04′ 20.2657″\n−32° 10′ 20.750″\nဗဟိုခွာအား အလျင် (Rv) 93 ±5km/s\nသင့်လျော် ရွေ့လျားမှု (μ) RA: −15.62 mas/yr\nDec.: 120.75 mas/yr\nပြောင်းလဲ တည်နေရာ (π) 3.01 ± 0.57 mas\nအကွာအဝေး approx. ၁၁၀၀ ly\n(approx. ၃၃၀ pc)\nပကတိ အရွယ်အစား (MV) −2.0\nအချင်းဝက် 3.90 R☉\nလှည့်ပတ်အလျင် (v sin i) 128 km/s\n72G. Col, CCDM J06043-3210AB, CD−32 2743, CPD−32 1008, FK5 2464, GC 7708, HIP 28756, HR 2149, IDS 06006-3210 AB, PPM 282235, SAO 196459.\nHD 41534 သည် ကိုလမ်ဘာ ကြယ်စုတန်းရှိ ပင်မ အစီစဉ်အတွင်းရှိကြယ်ဖြစ်သည်။ ကမ္ဘာမြေမှ အလင်းနှစ် ၁၁၀၀ ကွာဝေးပြီး ကြယ်သည် ပုံမှန်မဟုတ်သော အမြန်နှုန်း တစ်စက္ကန့်လျင် ၁၉၀ ကီလိုမီတာဖြင့် ပြေးခုန်ပေါက်နေသောကြယ်ဖြစ်သည်။\n↑ ၁.၀၀ ၁.၀၁ ၁.၀၂ ၁.၀၃ ၁.၀၄ ၁.၀၅ ၁.၀၆ ၁.၀၇ ၁.၀၈ ၁.၀၉ ၁.၁၀ CCDM J06043-3210AB -- Double or multiple star, database entry, SIMBAD. Accessed on line September 21, 2009.\n↑ ၂.၀ ၂.၁ ၂.၂ HR 2149, database entry, The Bright Star Catalogue, 5th Revised Ed. (Preliminary Version), D. Hoffleit and W. H. Warren, Jr., CDS ID V/50. Accessed on line September 21, 2009.\n↑ HD 41534, database entry, Catalog of Apparent Diameters and Absolute Radii of Stars (CADARS), 3rd edition, L. E. Pasinetti-Fracassini, L. Pastori, S. Covino, and A. Pozzi, CDS ID II/224. Accessed on line September 21, 2009.\n↑ HD 41534 is Gould's 72nd of Columba in his Uranometria Argentina. (Gould, B. A., (2009) Uranometria Argentina, (Reprinted and updated by Pilcher, F.)Archived copy။ 2012-02-27 တွင် မူရင်းအား မော်ကွန်းတင်ပြီး။ 2010-07-16 တွင် ပြန်စစ်ပြီး။) Some astronomers wrongly called it as simply "72 Col".\n↑ 72 Columbae,aB3V run-away star from the association I Scorpii, T. S. van Albada, Bulletin of the Astronomical Institutes of the Netherlands 15 (May 1961), pp. 301–305, Bibcode: 1961BAN....15..301V.\nဤ ပင်မအစီစဉ်အတွင်းရှိကြယ်နှင့် သက်ဆိုင်သော ဆောင်းပါးမှာ ဆောင်းပါးတို တစ်ပုဒ်ဖြစ်သည်။ ဖြည့်စွက်ရေးသားခြင်းဖြင့် မြန်မာဝီကီပီးဒီးယားကို ကူညီပါ။\n"https://my.wikipedia.org/w/index.php?title=HD_41534&oldid=370844" မှ ရယူရန်\nဤစာမျက်နှာကို ၁၁ ဇွန် ၂၀၁၇၊ ၀၂:၀၆ အချိန်တွင် နောက်ဆုံး ပြင်ဆင်ခဲ့သည်။


News - အက္ခရာခြံစည်းရိုးအတွက်အလူမီနီယံပရိုဖိုင်းများကိုအဘယ်ကြောင့်ရွေးချယ်ရမည်နည်း။\nThe Times တီထွင်မှုနှင့်အတူစက်မှုလုပ်ငန်းသုံးစက်ပစ္စည်းထုတ်လုပ်သူများသည်စက်ပစ္စည်းများ၏ပုံမှန်လည်ပတ်မှုနှင့် ၀ န်ထမ်းများ၏လုံခြုံမှုကိုကာကွယ်ရန်လုံခြုံရေးအထီးကျန်ခြင်းကိုခြံစည်းရိုးတွင်တပ်ဆင်ရန်ကြိုက်နှစ်သက်ကြသည်။ ထုံးစံခြံစည်းရိုးများအတွက်စက်မှုအလူမီနီယံကော? ကောင်းပါတယ်။ အလွန်ကောင်းသည်! အဘယ်ကြောင့်ဆိုသော်စက်မှုအလူမီနီယမ်ပရိုဖိုင်းသည်ခေတ်သစ်အဓိပ္ပာယ်ရှိသောကြောင့်၎င်းသည်အထူးသဖြင့်ရိုးရှင်းပြီးအသုံးပြုရန်အဆင်ပြေသည်။ ထို့အပြင်၊ အလူမီနီယမ်ပရိုဖိုင်းကိုယ်ထည်သည်အကျင့်ပျက်ခြစားမှုနှင့်သံချေးများကိုသန့်ရှင်းရေးလုပ်နိုင်သည်။ အောက်တွင်ကျွန်ုပ်တို့သည်အလူမီနီယမ်ပရိုဖိုင်းခြံစည်းရိုးကိုမိတ်ဆက်ပါမည်။ အစလူမီနီယံပရိုဖိုင်းခြံစည်းရိုးနှင့်သက်ဆိုင်သည့်ပစ္စည်းများနှင့်အပြောင်းအလဲများကိုနားလည်အောင်ကျွန်ုပ်တို့ကိုတင်ပြပါလိမ့်မည်။\nစက်မှုအလူမီနီယံခြံစည်းရိုး၏အဓိကဘောင်သည်များသောအားဖြင့် 4040 နှင့် 4080. များသောအားဖြင့်ကော်လံ၏ထောင့်၊ ထိပ်၊ ဖိအားအမှတ် ၄၀၈၀ ပရိုဖိုင်းကိုအသုံးပြုရန်ခိုင်မာသောနေရာဖြစ်သည်။ သမားရိုးကျလိုင်းပရိုဖိုင်းများသည်စတုရန်းပေ၊ အချောထုတ်ကုန်များကိုဓာတ်တိုးသည်၊ မျက်နှာပြင်သည်ချောချောမွေ့မွေ့ဖြစ်သည်။ အထူးသဖြင့်စက်မှုလုပ်ငန်း ၄.၀ ပြီးနောက်စက်မှုလုပ်ငန်းစက်ရုံအလုပ်ရုံများသည်အလုပ်ရုံဆွေးနွေးပွဲများ၏လုံခြုံရေးကိုသေချာစေရန်အလူမီနီယမ်အကာအရံခြံစည်းရိုးလိုအပ်သည်။\nစက်မှုအလူမီနီယံပရိုဖိုင်းကိုထုံးစံခြံစည်းရိုးအပြောင်းအလဲနဲ့၏အသုံးပြုမှုကို, တပ်ဆင်အလွန်အဆင်ပြေသည်, connection ကိုအစိတ်အပိုင်းဆက်ကပ်အပ်နှံဆက်စပ်ပစ္စည်းဆက်သွယ်မှုဖြစ်ပါတယ်။ အထူးသဖြင့်တပ်ဆင်ရန်အဆင်ပြေဆုံးဖြစ်သောယခင်ဒီဇိုင်းရေးဆွဲထားသည့်ဒီဇိုင်းများ၊ အပေါက်ဖောက်များနှင့်ထိပုတ်ပါသည့်ဝါယာများအရကျွန်ုပ်တို့လုပ်ဆောင်ရန်သာလိုအပ်သည်။ ခြံစည်းရိုး၏အောက်ခြေသည်အထူးခြေထောက်ဖြစ်ပြီး၎င်းကိုတပ်။ ရွေ့နိုင်သည်။ အထူးဆက်စပ်ပစ္စည်းများနှင့်ပေါင်းစပ်ရန်အထူးသဖြင့်လွယ်ကူသည်။\nထို့အပြင်အထူးပြုလုပ်ထားသောစက်မှုအလူမီနီယံခြံစည်းရိုးအရန်ပစ္စည်းများကိုရွေးချယ်ခြင်း၊ များသောအားဖြင့် acrylic၊ အကာအကွယ်အလင်း၊ မီးလျှံနှောင့်နှေးခြင်း၊ အခြားဖောက်သည်များသည် 40 မှ 40 အနက်ရောင်ဇယားကွက်ကိုရွေးချယ်လိမ့်မည်။ ဤအရန်အထောက်အကူပြုပစ္စည်းများကိုအသုံးပြုသည့်အခါ၎င်းကိုပရိုဖိုင်းအတွက်သီးသန့်ထားရန်အပေါက်ထဲသို့ထည့်ရန်လိုအပ်သည်၊ ၎င်းသည်ချောမွေ့သောဆက်သွယ်မှုအတွက်အလွန်အဆင်ပြေသည်။


British Council မှဖွင့်သော Primary Plus Online အင်္ဂလိပ်စာသင်တန်း (၇ နှစ်မှ ၁၂ နှစ်အထိ) | Edge.com.mm : Best Education Guide in Myanmar\nBritish Council မှဖွင့်သော Primary Plus Online အင်္ဂလိပ်စာသင်တန်း (၇ နှစ်မှ ၁၂ နှစ်အထိ)\nPrimary Plus ဆိုတာဘာလဲ?\nPrimary Plus ဆိုတာ ကလေးတွေအတွက် ပျော်စရာကောင်းပြီး ထိရောက်မှုလည်းရှိတဲ့ အင်္ဂလိပ်စာသင်တန်း ဖြစ်ပါတယ်။ ပုံပြင်၊ သီချင်း၊ ကဗျာ၊ ဂိမ်းကစားနည်းများနှင့် လက်မှုပညာတွေပါဝင်တဲ့ သင်ခန်းစာတွေပြုလုပ်ရင်း ဘာသာစကားစွမ်းရည် (၄) မျိုးကို ယုံကြည်မှုအပြည့်နဲ့ အသုံးချတတ်လာမှာ ဖြစ်ပါတယ်။\nသုတေသန ပြုချက်များအရ ဤနည်းလမ်းက ကလေးငယ်များအား ဘာသာစကား အသစ်တစ်ခုကို မှတ်မိလွယ်ပြီး အသံထွက်များကိုလည်း ကျွမ်းကျင်အောင် အထောက်အကူပြုနိုင်တဲ့အတွက် အင်္ဂလိပ်စာလေ့လာဖို့ အကောင်းဆုံးနည်းလမ်း ဖြစ်တယ်လို့ ဆိုပါတယ်။\nအွန်လိုင်းအတန်းတွေနဲ့ ပုံမှန်အတန်းတွေ ဘယ်လိုကွာခြားသလဲ?\nPrimary Plus Online မှာတက်ရောက်ခြင်းဖြင့် သင့်ကလေးသည် အရည်အသွေးမြင့် သင်ကြားမှုနှင့် အဆင့်မြင့်အတွေ့အကြုံများရရှိမှာဖြစ်ပြီး မိမိတို့၏နေအိမ်မှ ဘေးကင်းလုံခြုံစွာ သင်ယူမှုတစ်ခုကိုစတင်နိုင်မှာဖြစ်ပါတယ်။ အွန်လိုင်းအတန်းတွေဟာ ပုံမှန်အတန်းတွေလိုပဲ ထိရောက်မှုရှိပြီး Zoom software ကိုအသုံးပြုကာ ပို့ချမှာဖြစ်ပါတယ်။\nပုံမှန်အတန်းတွေအတိုင်း အွန်လိုင်းစာသင်ခန်းတွေမှာလည်း ခွဲထွက်ဆွေးနွေးခြင်း၊ မေးဖြေတုန့်ပြန်ခြင်းနဲ့ ပြန်လည်တင်ပြခြင်းတို့ ပြုလုပ်နိုင်မှာဖြစ်ပါတယ်။ သင်ခန်းစာများကိုလည်း ဒီဂျစ်တယ် ဖိုင်များနေနဲ့ ရရှိမှာဖြစ်ပါတယ်။\n- အမြန်နှုန်းကောင်းသည့် အင်တာနက်\n- စာရွက်နှင့် ခဲတံ\n- Zoom အပလီကေးရှင်း\nဗြိတိသျှကောင်စီအနေဖြင့် Zoom နှင့် license agreement ကိုကျွန်တော်တို့ရဲ့ ဆရာ/ဆရာမ များအတွက်ပြုလုပ်ထားပြီး ဒီလိုင်စင်မှာ ဆိုလို့ရှိရင် လုံခြုံရေးအတွက် အထူးကြပ်မတ်မှု များရှိပြီး ၎င်းတို့ဟာအမြဲတမ်း up-to-date ဖြစ်ပါတယ်။ ကျွန်တော်တို့ရဲ့ codes များကို public အနေဖြင့် အားလုံကိုမျှဝေမှုမရှိပါ။ ထို့အပြင် စာသင်ခန်းအတွင်းသို့ဝင်ရောက်မှုပြုလုပ်နိုင်သူများကိုလည်း waiting rooms များထားရှိ၍ ကျောင်းသားများရဲ့လုံခြုံမှုအတွက်ကန့်သတ်ထားပါတယ်။\nဗြိတိသျှကောင်စီမှ ပြန်လည်ဆက်သွယ်ရန် အောက်ဖော်ပြပါဤဖောင်ကိုဖြည့်ပါ။\nဖောင်ဖြည့်ရန် >>> https://bit.ly/3rbvzZy\nအေသေးစိတ်သိရှိလိုပါက အောက်ဖော်ပြပါ Facebook messenger မှတဆင့်ဆက်သွယ်စုံစမ်းနိုင်ပါတယ်။Facebook messenger >>> https://bit.ly/3mxC996\n၀၉၇၇၇၀၀၁၈၀၈၊ ၀၉၇၇၇၀၀၁၈၂၂ တို့မှတစ်ဆင့် ဖုန်းဖြင့်လည်းဆက်သွယ်နိုင်ပါတယ်။\nLatest Post Tips Read 311 times


Tun Tun's Photo Diary: Kota Kinabalu #2\nတောင်ပေါ်မှာဆိုတော့ ရာသီဥတုက နည်းနည်းတော့ အေးတယ်။ ကားတွေ နဲ. လာလည်တဲ့သူတွေ ရှိတယ်။ တချို.လဲ Pre-wedding ဓါတ်ပုံတွေ လာရိုက်ကြတယ်။ ရူ.ခင်း လှတာကိုး။\nအထဲမှာ နွားတွေကို နိူ.ညစ်တာတွေ၊ အစာကျွေးတာ တွေကို လေ့လာလို.ရတယ်။ နွားတွေကို အစာနဲ.မြှား ပြီး နွားနို.ညှစ်တဲ့ နေရာကို သွားခိုင်းတယ်။ ပြီးတော့ နွားတွေက အစာစားရင်း၊ အောက်က စက်နဲ. နိူ.ကို ညှစ်ယူပါတယ်။ ဒါမျိုး တခါမှ မမြင်ဖူးတဲ့ ကျွန်တော့် အဖို.တော့ ဗဟုသုတ ရတာပေါ့။\nဒီခြံမှာ နွားအပြင် ဆိတ်တွေလဲ ရှိပါတယ်။ ဆိတ်၊ နွား အကောင်ငယ်လေးတွေကို လှောင်အိမ်နဲ. ထည့်ထားပြီး။ အစားတွေ သွားကျွေးလို.ရပါတယ်။\nရောက်သွားတဲ့ အချိန်က မြက်ခင်းတွေပေါ်မှာ နွားတွေ လွတ်မထားသေးဘူး။ ပြန်ခါနီးကျမှ နွားတွေကို လွတ်ပေးလိုက်တယ်။ အဲ့ဒီမှာ မြက်ခင်းစိမ်းစိမ်းနဲ.၊ တောင်တန်းတွေနဲ. ၊ နွားတွေ နဲ. အင်မတန် ကြည့်လို.ကောင်းပါတယ်။ လူတွေလဲ ကင်မရာတွေ နဲ. အလုပ်ကို ရူပ်နေတော့တာပဲ။\nနွားတွေကို ဓါတ်ပုံရိုက်ပြီးတော့ Desa Farm ကနေ ပြန်လာပါတယ်။ အပြန်မှာ လမ်းတ၀က် ကားခဏရပ်ပြီး Mt Kinabalu ကို လှမ်းပြီး ဓါတ်ပုံရိုက်ပါတယ်။ တိမ်တွေဖုံးနေတော့ သိပ်တော့ မမြင်ရဘူး။ အပြင်မှာတော့ တကယ့် ကို လှပါတယ်။ တောင်ပေါ်တက်ချင်စိတ်တောင် ပေါက်သွားတယ်။\nကားခဏရပ်တုန်း လမ်းဘေးမှာ စိုက်ခင်းတခုတွေတာနဲ. ၀င်ပြီး ဓါတ်ပုံရိုက်ခဲ့သေးတယ်။ ဘာအပင်တွေ စိုက် လဲတော့မသိဘူး။ ဒါပေမယ့် နေရာလေးက အရမ်းကိုသာယာတယ် Mt. Kinabalu Background နဲ.လေ။\nနောက်ဒီနေရာမှာ သူများတွေ ဓါတ်ပုံဆင်းရိုက်တာတွေ.တော့ ကိုယ်လဲကားခဏ ရပ်ပြီး ဓါတ်ပုံဆင်းရိုက်တယ်။ Mt. Kinabalu ကို ကောင်းကောင်းမြင်ရတယ်။ တောင်ပေါ်က ရေတံခွန် ကိုတောင် လှမ်းမြင်ရတယ်။\nDesa Farm ကနေ မြို.ထဲကိုတေ်ာတော်လေး မောင်းရတယ်။ အပြန်မှာ Sunset လှတာနဲ. ကားခဏရပ်ပြီး ဓါတ်ပုံ ထပ်ရိုက်ပြန်တယ်။\nမြို.ထဲရောက်တော့ ဗိုက်အရမ်းဆာတာနဲ. တွေ.တဲ့ ဆိုင်မှာ ၀င်စားလိုက်တယ်။ မှတ်မှတ်ရရ ဒီကြက်ကင်က တော်တော်ကို စားလို.ကောင်းတယ်။ အနံ.ကလည်း အရမ်းမွေး။ ဒီမှာစားပြီးရင် Kota Kinabalu က နာမည်ကြီး Filipino Night Market ကို သွားလည်မှာပါ။\nat 2/05/2016 02:17:00 AM


MR MRT: တရားမင်းသခင် - ၂၅။ ၀တ္ထုကာမ\nတရားမင်းသခင် - ၂၅။ ၀တ္ထုကာမ\nနှင်းထုဖုံးသော ဟိမ၀န္တာ တောင်ထွတ်တို့ကို နမ်းရှိုက်ပြီး ထင်းရှူးတော စန္ဒကူးတောတို့ကို ပွေ့ဖက်မွှေ့ရမ်း လာခဲ့သော နှင်းမုန်တိုင်းသည် ကပိလ၀တ်သို့ ခပ်ကြမ်းကြမ်း ၀င်ရောက်လာ၏။ နှင်းမုန်တိုင်းသည် ကြောက်မက်ဖွယ် အသံများ ကြုံးဝါးလျက် ရှိနေ၏။ တစ်ခဏ အတွင်းမှာပင် ကပိလ၀တ် နန်းတော်ဝင်း တစ်ခုလုံး နှင်းထု ဖုံးသွား၏။ သုဒ္ဓေါဒနမင်းကြီး စံတော်မူနေသည့် နန်းတော်ထဲထိ အအေးဓာတ် လွှမ်းမိုး ၀င်ရောက်လာသည်။ ချမ်းခိုက်ခိုက် တုန်နေသော အပူသည် မင်းကြီးသည် မြို့ပြင်မှာ ရှိနေမည့် သားတော်ဘုရားအတွက် စိုးရိမ်နေ၏။\nသမားတော် သဉ္စယထံမှ ပြန်လာသူ ဆန္နနှင့် ကာဠုဒါယီတို့ မုန်တိုင်းမိနေကြ၏။ ဆန္နသည် မြင်းဆွဲယာဉ်ကို မောင်းနှင်နေသည်။ ယာဉ်၏ ဘီးများ နှင်းထုအတွင်းသို့ ကျွံနစ်နေသော်လည်း သူတို့နှစ်ယောက် ခရီးဆက်လျက် ရှိနေကြ၏။ ၎င်းတို့ မြို့ဝင်တံခါးကို ဖြတ်ကျော်ချိန်၌ မှောင်ရီပျိုးနေပြီ ဖြစ်၏။ ဘုရားရှင် တန့်ရပ်တော်မူခဲ့သည့် နေရာသို့ ခက်ခက်ခဲခဲ ပြန်လာခဲ့ကြရလေသည်။ သို့သော် ထိုနေရာတစ်ဝိုက်၌ ဘုရားရှင်ကို မတွေ့ရတော့ပေ။ ဘုရားရှင်၏ တပည့်သား သံဃာတော် တစ်ပါးတစ်လေမျှကိုပင် မတွေ့ရပေ။\n“ဆန္န . . . တို့ ဘာ လုပ်ကြမလဲ။ ဘုရားရှင်ရဲ့ အရိပ်အရောင် ဘယ်မှာမှ မတွေ့ရဘူး။ နေရာအနှံ့လည်း နှင်းတွေ ဖုံးနေပြီ”ဟု ကာဠုဒါယီက ဆို၏။\nယာဉ်ကို ပစ်ထားခဲ့ပြီး ဘုရားရှင်နှင့် သံဃာတော်များကို လိုက်လံရှာဖွေပါက ယာဉ်၌ ကထားသည့် မြင်းများ အအေးဒဏ်ကြောင့် သေကြေ ပျက်စီးကြလိမ့်မည်ဟု ဆန္န တွေးနေစဉ် ကာဠုဒါယီက ဆို၏။\n“ဆန္န . . . ပြန်နှင့်။ ယာဉ်ကို ယူသွား။ မုန်တိုင်း ကျနေပေမယ့် ငါကတော့ ဘုရားရှင်နဲ့ တပည့်သား သံဃာတော်တွေကို လိုက်ရှာအုံးမယ်။ ဘုရားရှင် တစ်ခုခု ဖြစ်ခဲ့ရင်တော့ ကြမ္မာဆိုးပဲ။ မြို့တော်ပြင်ဘက် လုံခြုံတဲ့ နေရာမှာ ဘုရားရှင် ရှိနေတယ်လို့သာ မင်းကြီးကို လျှောက်တင်လိုက်ပါ။ မင်းကြီးလည်း စိတ်ပူနေလောက်ပြီ။”\nကာဠုဒါယီသည် ဆန္န၏ စကားတုံ့ကို စောင့်ဆိုင်းမနေတော့ဘဲ နှင်းထုကြားရှိ ဆိုးရွားသည့် အအေးဒဏ် နှိပ်စက်ခံနေရသော လူနေအိမ်ခြေများဆီသို့ ပြေးထွက်သွား၏။ အမှောင်ထုသည် ပို၍ပို၍ သိပ်သည်းလာနေသည်။ အအေးဒဏ်ကြောင့် ကာဠုဒါယီ လေးလံတောင့်တင်း လာ၏။ ဤဒေသ၌ ဇာတ်နိမ့်တို့ နေထိုင်ကြသည်ကို သူ သိ၏။ သို့သော် ဤ ဒေသရှိ ဘယ်အိမ်ကိုမှ မရောက်ဖူးခဲ့ပေ။\nအလင်းရောင် မြင်ရာအရပ်တိုင်းသို့ ကာဠုဒါယီ သွားရောက်စုံစမ်းတိုင်း ရဟန်းတော် လေးငါးပါးစီကိုသာ တွေ့ရ၏။ ဘုရားရှင်ကိုကား မတွေ့ရသေးပေ။\nလူနေအိမ်ခြေ အစွန်းရှိ ဇာတ်မြင့်တစ်ဦး ပိုင်ဆိုင်သည့် နှစ်ထပ်အိမ် တစ်လုံးကို တွေ့လိုက်ရချိန်၌ ကာဠုဒါယီမှာ သေလုနီးပါး အေးစက်တောင့်တင်း နေလေပြီ။ အိမ် ဒုတိယထပ်၌ မီးလင်းနေသည်ကို တွေ့လိုက်ရ၏။ ဤ နေရာ၌ ဘုရားရှင် သက်တောင့်သက်သာ ရှိနေမည်ဟု ကာဠုဒါယီ ထင်မိ၏။ သို့ဖြစ်၍ ခြံစည်းရိုးကို ကျော်ဝင်ပြီး ပိတ်ထားသော တံခါးကို တ၀ုန်းဝုန်း ထုလိုက်သည်။ ဘယ်သူမှ တံခါး လာဖွင့်မပေးပေ။ အသံကုန် ဟစ်အော်လိုက်ချင်သော်လည်း အေးစက်တောင့်ခဲနေသော သူ့ပါးစပ်ကို မဖွင့်ဟနိုင်တော့ပေ။\nထိုစဉ် အသံတစ်ခု ကြားလိုက်ရ၏။\n“ကာဠုဒါယီ . . . ဘယ်သူ့ကို ရှာနေတာလဲ။”\nအရှိန် လျော့ကျလာနေပြီဖြစ်သော မုန်တိုင်းကြားမှ ထွက်ပေါ်လာသော အသံဖြစ်သည်။ သူ့ကို နာမည်တပ်၍ ခေါ်ရဲသူ မရှိ။ သို့ဖြစ်၍ အသံရှင်မှာ ဘုရားရှင်သာ ဖြစ်ရမည်ဟု ကာဠုဒါယီ နားလည်လိုက်၏။ သူ ပျော်သွားသည်။ အိမ်မှ ထွက်ခဲ့၍ ခြံဝင်းထဲ၌ ရပ်နေရင်း အိမ်အပေါ်ထပ်ကို လှမ်းမျှော်ကြည့်နေပြန်သည်။ အိမ်ပြတင်းများ စေ့စေ့ပိတ်ထား၏။\n“ကာဠုဒါယီ . . . ဒီကို လာပါ။”\nမြင်းဇောင်းများဆီမှ အသံထွက်ပေါ်လာခြင်း ဖြစ်သည်။ အသံလာရာဘက်သို့ ကာဠုဒါယီ ပြေး၏။ နောက်ထပ် အသံ ထွက်ပေါ်လာပြန်သည်။\n“ကာဠုဒါယီ . . . ငါ ခေါ်နေတယ်။ ဟုတ်ပြီ။ အသံကြားတဲ့ဘက် လာခဲ့ပါ။ ဒီမှာ ကောက်ရိုးတွေ ရှိတယ်။ နွေးတယ်။”\nကာဠုဒါယီသည် အမှောင်ထဲ၌ ရှိနေ၏။ မြင်းဇောင်းပျဉ်ချပ်များပေါ် တွားတက်ရင်း အသံလာရာသို့ လိုက်လေရာ ဘုရားရှင်၏ အနီးသို့ သူ ရောက်သွား၏။ ဖြန့်ခင်းထားသည့် ကောက်ရိုးများပေါ် ထိုင်တော်မူနေသည့် ဘုရားရှင်က မိန့်တော်မူပြန်၏။\n“ကာဠုဒါယီ . . . အေးခဲ တောင့်တင်းနေရင် မျက်နှာကို လက်ဖ၀ါးနဲ့ ဖိပွတ်လိုက်ပါ။ သွေးလည်ပတ်ရှိန် မြင့်လာအောင် ခန္ဓာကိုယ် လှုပ်ရှားလိုက်ပါ။ သက်သာသွားပါလိမ့်မယ်။”\nကာဠုဒါယီသည် ခန္ဓာကိုယ်ကို နွေးထွေးအောင် လုပ်ပြီးသောအခါ စကားပြောနိုင်လာ၏။\n“အရှင်ဘုရား . . . ဒါ မြင်းဇောင်းပါ ဘုရား။ မြင်းတွေအတွက်ပါ . . .။”\n“ငါသိတယ်။ နွေးထွေးမှုဆိုတာ ဘာလဲ။”\n“ဆိုးလိုက်တာ ဘုရား . . .။ နံစော်နေတာပဲ . . .။ မသန့်ရှင်းဘူး အရှင်ဘုရား . . .။”\n“ကာဠုဒါယီ . . . မုန်တိုင်းထန်ပြီး နှင်းတွေဖုံးနေတဲ့ ပတ်ဝန်းကျင်ထက် ဒီ မြင်းဇောင်းက ပိုဆိုးတယ်လို့ ဆိုလိုတာလား။”\n“အဲဒီလို ဆိုလိုတာ မဟုတ်ပါဘုရား . . .။ ဟိုနားက အိမ်က ပိုကောင်းပါတယ်၊ ပိုနွေးပါတယ် ဘုရား။ အရှင်ဘုရား အဲဒီအိမ်ကို ကြွသင့်တာ . . .။”\n“ကာဠုဒါယီ . . .။ အဲဒီအိမ်က ပြတင်းတွေ တံခါးတွေ စေ့စေ့ ပိတ်ထားရင် ဘာလုပ်သင့်လဲ။”\n“တံခါးခေါက်ပြီး . . . အဖွင့်ခိုင်းပေါ့ ဘုရား . . .။”\n“ကာဠုဒါယီ တံခါးကို ထုရိုက်နေတာ ငါ ကြားလိုက်တယ်။ တံခါး ပွင့်သလား။”\n“ကာဠုဒါယီ . . . ဇိမ်ခံပစ္စည်းတွေ အပြည့်ရှိတဲ့ တိုက်ခန်းဆောင်ရယ် ဟောဒီလို မြင်းဇောင်းရယ်လို့ ထွေထွေထူးထူး ခွဲခြားပြီး ငါ မစဉ်းစားဘူး။ အဖိုးတန် ခြုံစောင်တွေ မရှိပေမယ့် ဒီနေရာမှာ ကောက်ရိုးတွေ ရှိတယ်။ အဲဒီ အဖိုးတန် ခြုံစောင်တွေ ထည့်တွေးမနေဘဲ ကောက်ရိုးကိုပဲ စိတ်ကူးလိုက်စမ်းပါ။ ကြုံရတဲ့ အခြေအနေ တစ်ခုကို တစ်ခြား အခြေအနေ တစ်ခုနဲ့ မနှိုင်းပါနဲ့။ ဖြစ်နိုင်တာကို ကျေကျေနပ်နပ် လက်ခံလိုက်စမ်းပါ။”\nဘုရားရှင်က ကာဠုဒါယီကို အေးခဲညစ်ပတ်သည့် မြင်းဇောင်းထဲရှိ ကောက်ရိုးများနှင့် မိတ်ဆက်ပေးနေစဉ် ကာဠုဒါယီက သူ၏ နွေးထွေးသပ်ရပ်သည့် အမတ်စည်းစိမ်းကို စိတ်ဖြင့်တမ်းတနေသည်။\n“ဒီနေရာမှာ အနံ့ဆိုးတွေ ပြင်းလွန်းပါတယ် ဘုရား . . .။”\n“ဒီအနံ့က ပုပ်ပွနေတဲ့ လူသေကောင်နံ့လောက် မဆိုးသေးပါဘူး ကာဠုဒါယီ . . .။ ကျေနပ်လိုက်စမ်းပါ။”\n“ဒီနေရာမှာ မြင်းသေးတွေ မြင်းချေးတွေ ပြည့်နေတာ . . . ဘုရာ့။”\n“ဒါလည်း လူတွေရဲ့ ကြင်ကြီး ကျင်ငယ်တွေလောက် မဆိုးသေးဘူးလို့ တွေးပြီး ကျေနပ်နိုင်တာပေါ့။”\n“မှန်တော့ မှန်တာပေါ့ ဘုရား . . .”ဟု စိတ်ထဲက လျှောက်ထားရင်း အတန်ကြာအောင် နှုတ်ဆိတ်နေပြီးမှ ကာဠုဒါယီက ၀န်ခံလျှောက်ထား၏။\n“တပည့်တော် ၀န်ခံပါပြီ ဘုရား။ ကျေနပ်ပါပြီ ဘုရား။ ဒါပေမယ့် အရှင် . . . အရှင်ဘုရားရဲ့ ဆွေတော်မျိုးတော်တွေကတော့ မကျေမနပ် ဖြစ်နေကြပြီ ဘုရား။”\n“ကာဠုဒါယီ . . . ဘယ်သူတွေလဲ။”\n“အရှင်ဘုရားရဲ့ ဦရီးတော်တွေပေါ့ . . .။ မင်းကြီးရဲ့ ညီတော်တွေပေါ့ ဘုရား . . .။”\n“သူတို့က ဘာဖြစ်လို့ ငါ့ကို အပြစ်ရှာကြတာတဲ့လဲ။”\n“အရှင်ဘုရားက လမ်းမှာ ရပ်တန့်တော်မူလိုက်ပြီး စုတ်စုတ်ပြတ်ပြတ် မိန်းမတစ်ယောက်ကို သူတို့ဆီ ပို့လွှတ်လိုက်လို့ပါတဲ့ ဘုရား။ အဲဒီလို လုပ်တာဟာ သူတို့ကို စော်ကားတာလို့ မြင်ကြပါတယ် ဘုရား။ သုဘာဆိုတဲ့ အမျိုးသမီးကြီးကလည်း ခပ်စွာစွာ ဆိုတော့ဘုရား . . .”\nကာဠုဒါယီသည် စကားမဆက်နိုင်သေးဘဲ မျက်နှာနှင့် နားရွက်တို့ကို လက်ဝါးအစုံဖြင့် ဖိပွတ်နေ၏။ ဘုရားသခင်သည် ကရုဏာဖြင့် ပြုံးတော်မူ၍\n“ဘယ်လိုဖြစ်ရတာလဲ . . .။ ဒါ သူတို့ကို စော်ကားရာ ရောက်သတဲ့လား . . .။ တစ်ချိန်က သူတို့ အလွန်အမင်း တန်ဖိုးထားခဲ့ကြတဲ့ သူတို့ရဲ့ အဖိုးတန် ရတနာကို သူတို့ဆီ ပြန်ပို့လိုက်တာပဲ။ ကာဠုဒါယီ . . .။ မှားသလား။”


Home Slider - PyinNyar\n၂၀၂၀-၂၀၂၁ ပညာသင်နှစ် မတ်လ(၃)ရက်နေ့ စဖွင့်မည်။\nLet us Help တာဝန်ယူပါရစေ\nWhat ever you are we will be train the best situation for you.\nညံ့ခဲ့တာဖြစ်ဖြစ် ဒီနှစ် …..\nDon’t be Worry or Busy for your child, We will take care of them .\nလူမှု့စီးပွားအရေးများနဲ့ သားသမီး ပညာရေး အချိန်ပေးဖို့\nဆရာဦးမြင့်ကျော် (ရမ္မာဝတီ) ဦးစီးသော\nပညာမော်ကွန်း – ကိုယ်ပိုင်အထက်တန်းကျောင်းမှ\nလူကြီးမင်းတို့ ကိုယ်စား တာဝန်ယူပါရစေ…\nPyinnyarmawgune is License Private High School. We pay attention to every students with skillful teachers. Although We started on 2016, we have strong teaching systems, including Guiding, Message Book, tutorial test and monthly test.\nပညာမော်ကွန်းကိုယ်ပိုင်အထက်တန်းကျောင်းသည် ပညာရေးဝန်ကြီးဌာနဧ။် ခွင့်ပြုချက်လိုင်စင်အမှတ် ကကယ/၁၃/၄၃/ဝ၇၄ ရရှိထားသော ကျောင်းကြီးဖြစ်ပါသည်။\nပညာရေးဝန်ကြီးဋ္ဌာန၏ တရားဝင်ခွင့်ပြုချက်ရရှိသော ကိုယ်ပိုင်အထက်တန်းကျောင်းကြီး ဖြစ်သောကြောင့် အစိုးရကျောင်းများကဲ့သို့ ဆောင်ရွက်စီမံခွင့် ရရှိပါသည်။\nစာစစ်အတွေ့အကြုံရှိ ဆရာကြီး၊ ဆရာမကြီးများကိုယ်တိုင် စာမေးပွဲများ စစ်ဆေးလေ့ကျင့်ပေး၍ အောင်မြင်သော ရလာဒ်ကောင်းများ ရရှိစေပါမည်။\nကျောင်းသား၊ ကျောင်းသူ တစ်ဦးချင်းစီအား ဂရုတစိုက်လေ့ကျင့်ကျက်မှတ်ပေးခြင်း၊ တစ်ခန်းသင်ကြားပြီးတိုင်း မေးခွန်းဟောင်းများကို အကြိမ်ကြိမ် ထပ်ခါထပ်ခါ လေ့ကျင့်သင်ကြားပေးခြင်းတို့ကြောင့် တစ်ခြား ကျူရှင်များ၊ ဂိုက်များ ထပ်မံ သင်ကြားရန် မလိုအပ်ပါ။\nပညာမော်ကွန်း ကိုယ်ပိုင်အထက်တန်းကျောင်းကြီးသည် ကျောင်းသား၊ ကျောင်းသူများ ထူးချွန်ထက်မြက်ရေးကို အဓိက ပင်မ ပန်းတိုင်းအဖြစ် လက်ကိုင်ထားသောကြောင်း ကျောင်းတက်မှန်မှု၊ ဆရာ၊ ဆရာမများဧ။် လမ်းညွှန်ပြသပေးမှုများကို တိတိကျကျလိုက်နာရမည်ဖြစ်ပါသည်။ ကျောင်းဝင်ခွင့်ပုံစံ၌ ပါရှိသော စည်းမျဉ်း၊ စည်းကမ်းများမှ အခါအားလျော်စွာ ထုတ်ပြန်သော စည်းမျဉ်း၊ စည်းကမ်းများကို လုံးဝ လိုက်နာရပါမည်။\nမိမိတို့၏ သား၊ သမီးများကို ထူးချွန်ထက်မြက်စေလိုသော မိဘများနှင့် ဘဝရည်မှန်းချက်မြင့်မားစေလိုသော ကျောင်းသား၊ ကျောင်းသူများအတွက် ရည်ရွယ်ဖွင့်လှစ်ထားသော ကျောင်းဖြစ်ပါသည်။\n၂၀၁၆ မှာ ကျောင်းတော်ကြီးကို စတင် တည်ထောင်ခဲ့တယ်..။\nစနစ်ကို အုတ်မြစ်ချ၊ စည်းကမ်း၊ ပညာ ပေါင်းစပ်ပုံဖော်ခဲ့တဲ့ အစဉ်အလာမို့ ဒီလို××ဒီလို ပြင်ဆင်ထားတယ်။\nစာသင်/စစ် အတွေ့အကြုံရှိ ဆရာကြီး/မကြီး များဧ။် ပြည့်ဝ ထိရောက်သော သင်ကြားမှု့အစီအစဉ်\nသင်ပြီးသမျှ စစ်မေးမည့် Guiding အစီအစဉ်\nသင်ကြား/သင်ယူမှု့ မှတ်တမ်းဖြင့် မိဘထံ ဆက်သွယ်နေမည့် message book အစီအစဉ်\nအပတ်စဉ် နားလည်မှုစစ်ဆေးခြင်း (tutorial test)\nတက်မြောက်မှု့စစ်ဆေးခြင်း (monthly test) စသည့် အစီအစဉ်များနှင့် ရလဒ်များအား (ဆရာ၊ မိဘ၊ ကျောင်း) ဆွေးနွေးခြင်း အစီအစဉ်\nနယ်မှ ကျောင်းသား/သူများအတွက် မိဘနှင့်မခြား ရင်နင့်သားကဲ့သို့ စီမံထားသည့် မိသားစု ပုံစံ ဘော်ဒါစနစ်\nနှိုင်းယှဉ်ပါ၊ လေ့လာပါ၊ သာတယ်ထင်မှ အပ်နှံပါ။\nCall Us – 09-796833124, 09-691182296, 09-752487872\nအမှတ် (၄၅/၄၆) ငွေလရောင်လမ်း၊ ဗဟန်းမြို့နယ်၊ ရန်ကုန်မြို့။\n၂၀၁၉ ပညာသင်နှစ်အတွက် ကျောင်းအပ်လက်ခံနေပါပြီ။ အမှတ် (၄၅/၄၆)၊ ငွေလရောင်လမ်း၊ ဆရာစံတောင် (စံပြ) ရပ်ကွက်၊ ဗဟန်းမြို့နယ်။ 09 5087875, 09 443748277, 09 796833124, 09 421006860\nပညာမော်ကွန်း ကိုယ်ပိုင်အထက်တန်းကျောင်း၏ အစဉ်အလာ ဖြစ်သော စည်းကမ်း ပညာကိုယုံကြည်မှသာလာရောက်အပ်နှံပါ။ Facebook Video\nပညာမော်ကွန်းကိုယ်ပိုင် အထက်တန်းကျောင်း ၏ နှစ်ဆန်းတစ်ရက် နှစ်ဦးအလှူ\nပညာမော်ကွန်းကိုယ်ပိုင် အထက်တန်းကျောင်း ၏ နှစ်ဆန်းတစ်ရက် နှစ်ဦးအလှူပါ မကောင်းမှူရှောင် ကောင်းမှူ ဆောင် ဖြူအောင်စိတ်ကိုထားနိုင်တဲ့ ကြပါစေ\nပညာမော်ကနွ်း – ကိုယ်ပိုင်အထက်တန်းကျောင်း သည် ပညာရေးဝန်ကြီးဌာန၏ ခငွ့်ပြုချက် လိုင်စင်အမှတ် ကကယ / ၁၃ / ၄၃ / ဝ၇၄ ခငွ့်ပြုချက် ရရှိထားသော ကျောင်းကြီးဖြစ်ပါသည်။ ပညာရေးဝန်ကြီးဌာန၏ တရားဝင် ခငွ့်ပြုချက် ရရှိသော ကိုယ်ပိုင်အထက်တန်းကျောင်းကြီး ဖြစ် သောကြောင့် အစိုးရ ...\nအမှတ် (၄၅/၄၆)၊ ငွေလရောင်လမ်း၊ ဆရာစံတောင် (စံပြ) ရပ်ကွက်၊ ဗဟန်းမြို့နယ်၊ ရန်ကုန်တိုင်းဒေသကြီး။\nph : 09-5087875, 09-796833124, 09-691182296, 09-752487872


Articles Archives - Page2of 135 - Kanaung News\nမုဒြာ ( ဗုဒ္ဓလက်တော်ဟန်များ )\nမုဒြာ ( ဗုဒ္ဓလက်တော်ဟန်များ ) သက္ကတဘာသာအားဖြင့်မုဒြာ ပါဠိဘာသာအားဖြင့် မုဒ္ဒ ဟူ၍ခေါ်သည်။မုဒြာဆိုသည်မှာ အလွန်နက်နဲ့ သိမ်မွေ့ ၍ အတွင်းငုပ်သော အနက်အဓိပ္ပါယ် သဘောတရားများကိုရည်ညွှန်းခြင်းဖြစ်ပေသည်။ အချို့ မုဒြာမှာ လက်တစ်ဘက်တည်းဖြင့်သာ ဟန်အမူအရာ ပြခြင်းဖြစ်၍အချို့ မုဒြာမှာမူ လက်နှစ်ဘက်ဖြင့်ဖြစ်စေ လက်လေးငါးဆယ်ဘက်ဖြင့်ဖြစ်စေ ဟောကြားညွှန်ပြလိုသောသဘောတရားကို ဟန်အမူအရာပြထားခြင်းမျိုး ဖြစ်လေသည်။ (၁) ဗေဒင်ကျမ်းများဆိုင်ရာမုဒြာများ (၂) တန္တရာယာနဆိုင်ရာ မုဒြာများ (၁၀၈) မျိုး (၃) လောကီယ အနုပညာဆိုင်ရာ မုဒြာများ (၆၄)မျိုး ဟူ၍ သုံးပိုင်း သုံးကဏ္ဍ ခွဲခြားထားသည်။ အသုံးအများဆုံး မုဒြာပေါင်း (၄၅)မျိုး ၁။ အဉ္ဇလီ ၂။ ဝန္ဒနီ ၃။ ယောနိ ၄။ ဝေနာယကီ ၅။ ဟဒယ ၆။ […]\nPosted in: Articles, DhammaTagged: Article, DhammaLeaveacomment\nငရဲပြည်မှာ အမှုထမ်းရသော ယမမင်း နှင့်ငရဲအကြောင်း\nငရဲပြည်မှာ အမှုထမ်းရသော ယမမင်း နှင့်ငရဲအကြောင်း ငရဲဘုံရှိ ယမမင်း( ငရဲမင်း ) ဆိုတာ ဘုရားဟော ဟုတ်မဟုတ် နှင့် ယမမင်းနှင့် ငရဲထိန်းတို့သည် အဘယ့်ကြောင့် ငရဲပြည်မှာ အမှုထမ်းရသနည်း ? (မေး)ဆရာတော် အရှင်သူမြတ်ဘုရား…ဗုဒ္ဓဘာသာမှာ လူတစ်ယောက် သေလွန်ပြီးနောက်ထိုလူ သွားရောက် ရမည့် ဘဝကို မေးမြန်းစစ်ဆေးပြီးဆုံးဖြတ်ပေးသည့် ယမမင်း ဆိုသည်ကို ကြားဖူးပါသည်။ယမမင်း ဘယ်နှစ်ယောက် ရှိသလဲ။ဘယ်မှာ နေသလဲ။ဘယ်လို ကုသိုလ် သို့မဟုတ် အကုသိုလ်ကြောင့်ယမမင်း ဖြစ်ရသလဲ။ ယမမင်းဆိုတာကိုဗုဒ္ဓဘုရားရှင်ရဲ့ နှုတ်တော်မှ ဟောကြားခဲ့သလားဆိုသည်တို့ကို သိလိုပါသည်ဘုရား။ယမမင်းနှင့်ပတ်သက်သည့် ကျမ်းဂန်ထွက် ဗဟုသုတအဖြာဖြာကို မျက်မှောက်ခေတ် အမြင်နှင့်ရောစပ်၍ ဖြေကြားပေးစေချင် ပါသည်ဘုရား။ (ဖြေ)“ယမမင်း”“ရဟန်းတို့၊ ငါဘုရားသည် ဒိဗ္ဗစက္ခုညာဏ်ဖြင့်ငရဲသို့ကျ ရောက်သော သတ္တဝါတို့ကို မြင်တော်မူ၏။ လူ့ဘဝတွင် မကောင်းမှုကို ပြုသောကြောင့်ငရဲသို့ရောက် […]\n“ မိဘဂုဏ်(၁၂)ပါး ”\n“ မိဘဂုဏ်(၁၂)ပါး ” မြတ်စွာဘုရား ဟောကြားတော်မူခဲ့သောသောဏနန္ဒဇာတ်လာမိဘဂုဏ်(၁၂)ပါး….. ၁။ မိဘ ဆိုတာ ကိုးကွယ်ရာ ဗြဟ္မာဖြစ်တော့သည်။ ၂။ သွန်သင်ပြသ ဆိုဆုံးမ မိဘ ဆရာ ဖြစ်တော့သည်။ ၃။ အလှူခံ ပုဂ္ဂိုလ် မိဘဆို လှူကို လှူရမည်။ ၄။ အိမ်စောင့် အိမ်ဦး နတ်မြတ်ထူး အထူးပူဇော်မည်။ ၅။ ခြင်ဆီရိုးထဲ လွန်စွာကဲ ချစ်လည်းချစ်ကြသည်။ ၆။ မွေးဖွားပို့ဆောင် ဤလူ့ဘောင် ဂုဏ်ရောင်လင်းစေသည်။ ၇။ နို့ချို တိုက်ကျွေး မွေးမြူပေး အလေးထားရမည်။ ၈။ ယုယ ကြင်နာ ပိုးပမာ မွေးရှာခဲ့ကြသည်။ ၉။ ပူပန်ကြီးစွာ စောင့်ရှောက်ကာ ကာကွယ်ပေးကြသည်။ ၁၀။ လောကအကြောင်း လူ့အကြောင်း ကောင်းကောင်းညွှန်ပြသည်။ ၁၁။ ယုယပိုက်ထွေး […]\nPosted in: Articles, Dhamma, KnowledgeTagged: Article, Dhamma, KnowledgeLeaveacomment\nကိုယ် ဘယ်လိုလူလဲ ညီလွင် တစ်ယောက် ကျွန်တော့်ဆီ ရောက်လာပြီး သူသိချင်တာတွေကို အစ ဆွဲထုတ်ပြန်ပါတယ် ။” အကို ၊ အကို အရင် ရေးဖူးတဲ့ ကိုယ့်ကိုယ်ကို သိပါ ဆိုတာကို ရော နည်းနည်းလောက်ထပ်ရှင်းပြပေးပါလား အကို ။ ဒါကို ရော ကျွန်တော်တို့ ဘာလုပ်သင့်လဲ ရွေးချယ်ရာမှာ ထည့်သွင်းစဉ်းစားရမှာလား ? ” ” အင်း ဒါက ဒီလို ရှိတယ်ညီရ ။ အရင်က အကိုတို့ ဆွေးနွေး လိုက်တဲ့ အဓိက အချက် ၂ ချက် ရှိတယ်လေ ။ ၁။ ကိုယ် ဝါသနာ ပါတာကို သေချာရှာဖို့ ( ကိုယ့်ကိုယ်ကို မညာမိဖို့ ) […]\nPosted in: Articles, KnowledgeTagged: Article, KnowledgeLeaveacomment\nအားသာချက် ကိုရှာ မနေ့ကတင်ခဲ့ပေးတဲ့..ကိုဇင်ဇေရဲ့ မိမိဝါသနာကိုရှာဆိုတဲ့စာရဲ့အဆက်ပါ။တကယ်လို့ဝါသနာကိုရှာလို့ပြီးရင်ဘာဆက်လုပ်ရမလဲဆိုတာကတော့……. ” အကို အဲလို ဝါသနာကို ရှာတာတော့ ဟုတ်ပါပြီ ။ တကယ်လို့ မတွေ့ရင်ရော တခြား နည်းလမ်းတွေရှိသေးလား အကို ကိုယ့် အနာဂတ် အတွက် ဘာလုပ် သင့်တယ် ဆိုတာ ကို သိဖို့ပေါ့ ။ ” ညီလွင် က ဝေခွဲမရစိတ် ၊ သိချင်စိတ်တွေ ရောပြွန်းနေတဲ့ ပုံစံ နဲ့ ထပ်မေးပါတယ် ။ ကျွန်တော်လည်း သူ့ မေးခွန်းကို အတတ်နိုင်ဆုံး ဖြေကြည့်မိတယ် ။ ” အင်း ရှိတယ် လို့ပဲ ပြောရမှာပေါ့ညီ ။ ဖြစ်နိုင်ရင်တော့ ကိုယ် တကယ် ဝါသနာ ပါတာ / ကိုယ် […]\nဝါသနာ ကို ဘယ်လို ရှာ ရ မှာ\nဝါသနာ ကို ဘယ်လို ရှာ ရ မှာ ” ဒီလို စဉ်းစားကြည့်ကွာ ညီရာ … ညီ အခုလောလောဆယ် ကိုယ် တကယ် လုပ်ချင်တာ ဖြစ်ချင်တာ ဘာလဲဆိုတာ မသိရင် ညီ ဘာ ဝါသနာ ပါလဲ ? ဒါမှ မဟုတ် ကိုယ် ဘာကို စိတ်ဝင်စားသလဲ ဆိုတာ ကိုယ့်ဘာသာ သေချာ ပြန်စဉ်းစားကြည့်ပါလား ? ” ” အဲဒီ ဘာ ဝါသနာ ပါလဲ ဆိုတာကို ကို စဉ်းစားလို့ မရတာ အကို ။ ကျွန်တော် ထင်တာ ကျွန်တော်က ဘာမှ ဝါသနာ မပါသလိုပဲ ။ ဒီလို ပဲ […]\nအောင်မြင်သူနဲ့ စိတ်ခွန်အား ဒီအလုပ်ဟာအောင်မြင်မယ်လို့ သင့်စိတ်ထဲမှာယုံကြည်နေရင်ဒီအလုပ်မှာ သင်ဟာအောင်မြင်နိုင်ပါတယ်….အောင်မြင်ချစ်တဲ့လူတစ်ယောက်ဖြစ်ဖို့ဆိုရင် မိမိရဲ့ရည်ရွယ်ချက်ပန်းတိုင်ကို ရောက်ရှိဖို့ မဆုတ်မနှစ် ကြိုးစားရပါလိမ့်မယ်။ အဲ့ဒီလိုကြိုးစားအားထုတ်ဖို့ကြိုးစားအားထုတ်နိုင်ဖို့ဆိုရင် ကိုယ့်မှာစိတ်ဓါတ်အင်းအားပြည့်ဝနေဖို့အထူးလိုအပ်ပါတယ်…..စိတ်ဓါတ်ခွန်အား မပြည့်ဝတဲ့ သူတစ်ယောက်အနေဖြင့် အောင်မြင်မူရဖို့ ဘယ်လိုမှမဖြစ်နိုင်ပါဘူး……စိတ်ဓါတ်ခွန်အားပြည့်ဝနေတဲ့သူဆိုတာ မိမိအလုပ်ထဲမှာ အမြဲတမ်းတတ်ကြွရွှင်လန်းနေတဲ့သူ၊ မိမိအလုပ်ကိစ္စတိုင်းအတွက် အဆင်သင့်ဖြစ်နေတဲ့သူ ၊စိတ်ဓါတ်တတ်ကြွနေတဲ့သူ၊ အခက်အခဲတွေကိုရင်ဆိုင်ဖို့ ကြိုတင်ပြင်ဆင်ထားတဲ့သူကို ပြောတာပါ။စိတ်ဓါတ်ခွန်အားလျော့နေသူဆိုတာ စိတ်လေနေသူ၊ စိတ်ရှုပ်ထွေးနေသူ၊ အခက်အခဲကိုကြောက်ရွံ့သူ၊ စိတ်ဓါတ်ကျဆင်းနေတတ်သူ၊တတ်ကြွရွှင်လန်းတဲ့စိတ်မရှိတဲ့သူ ၊ အရာရာကို အဆင်သင့်မဖြစ်တဲ့သူ ၊ အလုပ်တစ်ခုကိုလုပ်မို့ရွှေ့ဆိုင်းနေတဲ့သူဟာ စိတ်ဓါတ်ခွန်အားလျော့နည်းတဲ့သူဖြစ်ပါတယ်။အောင်မြင်တဲ့သူဆိုတာ စိတ်ဓါတ်ခွန်အားပြည့်ဝနေတဲ့သူဖြစ်ပြီး ၊ မအောင်မြင်တဲ့သူဆိုတာကတော့ စိတ်ဓါတ်ခွန်အားလျော့နည်းနေတဲ့သူဖြစ်ပါတယ်။ဘယ်သူအဆိုအမြဲတမ်း စိတ်ဓါတ်ခွန်အား မပြည့်ဝနိုင်သလို အမြဲတမ်းလျော့နေသူလည်းမဟုတ်ပါဘူး။အောင်မြင်ချသ်တဲ့တစ်ယောက်ဖ်ြစဖို့ဆိုရင်တော့အမြဲတမ်း စိတ်ခွန်အားပြည့်ဝနေရပါလိမ့်မယ်။ စိတ်ခွန်အားလျော့နည်းနေသူ တစ်ယောက်အနေဖြင့် မည်သည့်အောင်မြင်မူများကိုမှ ရနိုင်မည် မဟုတ်ပါ…လူတစ်ယောက်၏စိတ်ဓါတ်အင်အားကို အဓိကအပြောင်းအလဲဖြစ်စေသောအရာမှာ မိမိကိုယ်စိတ်နှင့် ၀န်းကျင်အနေအထားတို့ကြောင့်ဖြစ်ပါတယ်… ပတ်ဝန်းကျင်ရိုက်ခက်မှုဒဏ်ထို့အတွက်ကြာင့်လည်း စိတ်ဓါတ်ခွန်အား ပြည့်ဝစေပါတယ်…ထို့အပြင် ပတ်ဝန်းကျင်ရဲ့ရိုက်ခက်မှုဒဏ်တွေ တိုက်ခက်တိုင်းသာစိတ်ဓါတ်ခွန်အားတွေလျော့ဆင်းပြီး မိမိရဲ့ […]\nPosted in: ArticlesTagged: ArticelsLeaveacomment\nမက်ကလောင် ခြစ်ခြင်း ရှေးယခင် နှစ်ပေါင်းများစွာကတည်းက တရုတ်လူမျိုးတွေဟာ ဖျားနာကိုက်ခဲတဲ့အခါ မက်ကလောင်ခြစ်နည်းကို အသုံးပြုခဲ့ကြတယ်။ မက်ကလောင်နည်းဟာ တရုတ်ရိုးရာတိုင်းရင်းဆေးပညာကနေ ဆင်းသက်လာခဲ့တယ်။ တရုတ်အပ်စိုက်ကုထုံးရဲ့ အစွယ်အပွားနည်းတခုလည်း ဖြစ်တယ်။ မက်ကလောင်ခြစ်နည်းကို တရုတ်(mandarin)စကားအရ “Gua Sha” လို့ ခေါ်ပါတယ်။”Gua”ဆိုတာ “ခြစ်ထုတ်သည်”လို့ အဓိပ္ပါယ်ရပြီး “Sha”ဆိုတာ “အနီကွက်ထခြင်း” ဖြစ်ပါတယ်။မက်ကလောင်ခြစ်တဲ့အခါ သွေးခြေဥပြီး အနီကွက်ထလာသည်အထိ အရေပြားကို ကုပ်ခြစ်ပေးရပါတယ်။ တရုတ်သီအိုရီအရ မကောင်းတဲ့ သွေးပုပ်တွေ စုအောင်းနေတာကို သန့်ရှင်းအောင် ခြစ်ထုတ်ပေးရတဲ့ သဘောမျိုး ဖြစ်တယ်။ တရုတ်ဆေးပညာအရ အဖျားရောဂါ၊တုပ်ကွေး၊အအေးမိ၊ချောင်းဆိုး၊ပန်းနာ၊ရင်ကျပ်၊ခေါင်းကိုက် စတဲ့ဝေဒနာတွေကို သက်သာပျောက်ကင်းစေတယ်။ အရိုးနဲ့ကြွက်သား နာကျင်ကိုက်ခဲမှုကိုလည်း ပြေပျောက်စေတယ်။ ဒါ့ပြင် ခန္ဓာကိုယ်တွင်း အင်္ဂါအစိတ်အပိုင်းတွေရဲ့ လုပ်ဆောင်မှုတွေကိုလည်း အားပေးတယ်လို့ ယူဆခဲ့ကြတယ်။ မက်ကလောင်ခြစ်နည်းကို တရုတ်အပါအဝင် ထိုင်ဝမ်၊အင်ဒိုနီးရှား၊ကမ္ဘောဒီးယား၊ဗီယက်နမ်၊လာအို၊ထိုင်းစတဲ့ အာရှတိုက်နိုင်ငံတွေမှာ အိမ်သုံးနည်းအဖြစ်သုံးစွဲကြပါတယ်။ […]\nPosted in: Articles, HealthTagged: Article, HealthLeaveacomment\nပုညကြိယာ ၀တ္ထု ၁၀ပါး\nပုညကြိယာ ၀တ္ထု ၁၀ပါး သူတော်ကောင်းတို့ ကုသိုလ်ကောင်းမှု ပြုကျင့်ရာဖြစ်သော ပုညကြိယာ ၀တ္ထု ၁၀-ပါး ပုညကိရိယ = ပြုထိုက်သည့် ကောင်းမှု၊ ဝတ္ထု = ကောင်းကျိုးတို့၏ တည်ရာ၊ ပုညကိရိယ ဝတ္ထု = ကောင်းကျိုးတို့၏ တည်ရာဖြစ်၍ ပြုထိုက်သည့် ကောင်းမှုများ။ ၁။ ဒါန၊ စွန့်ကြဲ ပေးကမ်း လှူဒါန်းခြင်း။ ၂။ သီလ၊ ကိုယ်ကျင့်သီလ ကောင်းအောင် စောင့်ထိန်းခြင်း။ ၃။ ဘာဝနာ၊ ကမ္မဋ္ဌာန်းတရားအားထုတ်ခြင်း။ ၄။ အပစာယန၊ ရိုသေထိုက်သူတို့ကို ရိုသေခြင်း။ ၅။ ဝေယျာဝစ္စ၊ ကုသိုလ်ရေးတို့၌ ပါဝင်ဆောင်ရွက်ခြင်း။ ၆။ ပတ္တိဒါန၊ မိမိပြုလုပ်သောကုသိုလ်ကို သူတစ်ပါးအား အမျှပေးဝေခြင်း။ ၇။ ပတ္တာနုမောဒနာ၊ သူတစ်ပါး ပြုလုပ်သောကုသိုလ်ကို ၀မ်းမြောက်ခြင်း။ […]\nPosted in: ArticlesTagged: ArticlesLeaveacomment\nမေတ္တာပို့စဉ် စိတ်ထားနည်း စူးရှအောင် အဘယ်သို့ မေတ္တာဖြန့်ရပါမည်နည်း။ မေတ္တာဖြန့်ရာတွင် ရည်ညွှန်းသော သြဒိသမေတ္တာ မရည်ညွှန်း သော အနောဓိသမေတ္တာနှစ်မျိုးရှိရာ အနောဓိသမေတ္တာထက် သြဒိသမေတ္တာကစူးရှသည်။ သြဓိသတွင်လဲ မြင်ဖူးသူ မမြင်ဖူးသူရှိပြန်ရာ မမြင်ဖူးသူထက် မြင်ဖူးသူကို စူးရှသည်။ မြင်ဖူးသူတွင်လဲ အမြင်နည်းသူထက် အမြင်များသူကို စူးရှသည်။ အမြင်များသူတွင်လဲ အကျွမ်းမဝင်သူထက် အကျွမ်းဝင်သူကို စူးရှသည်။ အကျွမ်းဝင်သူတွင်လဲ နေ့အခါထက် ညအခါ စူးရှသည်။ ညအခါတွင်လဲ မေတ္တာအပို့ခံရသူက လှုပ်ရှားနေသူ ထက် ငြိမ်နေသူကို စူးရှသည်။ ငြိမ်နေသူတွင်လဲ အမှတ်တမဲ့ဖြန့်ခြင်းထက် ချိန်၍ ဖြန့်ခြင်းက စူးရှသည်။ သို့ဖြစ် လေရကား မကျန်းမာ၍ဖြစ်စေ တစ်စုံတစ်ခုကြောင့်ဖြစ်စေ ဆင်းရဲဒုက္ခတွေ့နေသူအား နေ့ရက် အချိန် မျက်နှာပုံ နေထိုင်ပုံစသည်တို့ကိုသိအောင် ချိန်းဆိုပြီး ထိုသူ၏ နှလုံးအိမ်ကိုဖြစ်စေ ခံတွင်းပေါက်ကိုဖြစ်စေ […]


အင်္ဂလိပ်စာရေးတတ်လိုသော် (၃) – ပါမောက္ခမျိုးကျော်မြင့် | Myanmar Gazette News Media Forum Network\nHome » Contributor, Columnist » အင်္ဂလိပ်စာရေးတတ်လိုသော် (၃) – ပါမောက္ခမျိုးကျော်မြင့်\nအင်္ဂလိပ်စာရေးတတ်လိုသော် (၃) – ပါမောက္ခမျိုးကျော်မြင့်\nPosted by kai on Feb 27, 2019 in Contributor, Columnist, Education, Literature/Books, Myanmar Gazette | 1 comment\nအရင်လက Topic sentence လေးတွေအကြောင်း ဖေါ်ပြခဲ့ပါတယ်။ ဆိုကြပါစို့။ topic sentence လေးတွေ ကောင်းကောင်း ရေးတတ်နေပြီ။ ဒီတော့ paragraph လှလှလေးတွေရေးနိုင် ပြီလားပေါ့။ အဲနီးစပ်လာပြီပေါ့နော်။ အစကောင်းမှ အနှောင်းသေချာ ဆိုသလို topic sentence ကောင်းကောင်းရေးတတ်ရင် အစကတော့ကောင်းနေပြီပေါ့။ အနှောင်းသေချာဖို့အတွက် အဲ့ဒီ topic sentence မှာပါတဲ့ controlling idea ကို သေချာရှင်းပြနိုင်ရမယ်။ နမူနာလေးတွေနဲ့ support လုပ်ပေးပြီး လှပတဲ့ မှတ်သားဖွယ်ရာ conclusion လေးနဲ့ အဆုံးသတ်ပေးလိုက်ရင် လှပခန့်ညားတဲ့ paragraph လေးတစ်ခု ဖြစ်လာမှာပါ။ controlling idea ကိုပီပီပြင်ပြင် ရှင်းပြနိုင်ဖို့ သိပ်အရေးကြီးပါတယ်။ ဥပမာ အနေနဲ့ အရင်လက လေ့ကျင့် ဖို့ပေးထားခဲ့တဲ့ ခေါင်းစဉ်လေးတွေထဲက နံပတ်(၁)ဖြစ်တဲ့ How to Deal with Rejection ကိုကြည်ကြရအောင်။ ဆိုပါစို့ There are three way to deal with rejection. ဆိုတဲ့ Topic sentence လေးနဲ့ စကြပြီ။ ဒီတော့ ပထမဆုံး နည်းလမ်း သို့မဟုတ် first way ကိုရှင်းပြရမှာပေါ့။ ဥပမာ-\nFirst and foremost, we can deal with rejection by becoming upset or depressed. For example, when I was rejected forajob I really wanted, I couldn’t eat or sleep for nearly two weeks. It took me quiteawhile to recover from the rejection.\nရှင်းပါတယ်နော်- ကိုယ်လိုချင်တဲ့ အလုပ်မရတဲ့အခါ စိတ်ဓာတ်ကျသွားတယ်၊ စိတိထိခိုက်သွားတယ်ပေါ့။ ဒါ့ကြောင့် နှစ်ပတ်နီးနီး မအိပ်နိုင်မစားနိုင် ဖြစ်သွားပြီး တော်တော်လေးကြာမှပြန်ကောင်းလာတယ်ပေါ့။ နောက်ထပ်ဥပမာအနေနဲ့ အရင်လက လေ့ကျင့်ဖို့ ပေးထားတဲ့ ဒုတိယခေါင်းစဉ်ကလေးကို ကြည့်ကြရအောင်။ Friendship ပေါ့နော်။ မိမိရေးထားတဲ့ topic sentence လေးကို ပြန်ကြည့်လိုက်ပါအုံး။ စာရေးသူရဲ့topic sentence နဲ့ မတူရင်နေပါစေ။ ခပ်ဆင်ဆင်ဆိုအလုပ်ဖြစ်ပါပြီ။ Friendship has three major benefits. ဒီတော့ ပထမဆုံး Benefit ကိုစပြီးရှင်းကြပါစို့။\nFirst of all, friendship can help us overcome loneliness and self-doubt. Humans are social animals, so we simply cannot live alone. We need friends to help us enjoy life and to help us believe in ourselves. For instance, can you imagine enjoying your birthday party just by yourself without any friends in attendance?\nမိတ်ဆွေမရှိခဲ့ရင် လူတိုင်းအထီးကျန်သလိုခံစားရပြီး၊ မိမိကိုယ်မိမိလည်း ယုံကြည်မှုနည်းပါးသွားနိုင်တယ်။ ဥပမာ – မိမိမွေးနေ့ပါတီကို မည်သူကိုမျှ မဖိတ်ကြားဘဲ တစ်ယောက်ထည်း ဆင်နွဲကြည့်လိုက်ပါလေ။ မိတ်ဆွေတစ်ယောက်တစ်လေတောင်ပေါ်မလာခဲ့ရင် ဘယ်လို ခံစားရမလဲ စဉ်းစားကြည့်လိုက်ပါနော်။ Topic sentence မှာပါတဲ့ controlling idea ကို သရုပ်ဖော်တဲ့အခါ ဥပမာ နှစ်မျိုးနှစ်စား ရှိပါတယ်။ ပထမဆုံးခေါင်းစဉ် How to deal with rejection မှာ အသုံးပြခဲ့တဲ့ဥပမာလေးက တကယ်လက်တွေ့ ဖြစ်ပျက်ခဲတဲ့ ကိစ္စလေးတစ်ခုပါ။ ဒါကြောင့် past tence ကို သုံးထားပါတယ်။ အင်္ဂလိပ်လိုတော့ Specific example လို့ ဆိုပါတယ်။ ဒုတိယခေါင်းစဉ် Friendship မှာ အသုံးပြုထားတဲ့ ဥပမာလေးကတော့ တကယ်ဖြစ်ပျက်ခဲ့တာ မဟုတ်ပါဘူး။ စိတ်ကူးယာဉ်ကြည့်ခိုင်းထားတာပါ။ ဒါ့ကြောင့် past tense ကိုမသုံးဘဲ conditional structure ကိုိ သုံးထားပါတယ်။ ဒီလို ဥပမာ မျိုးကို General example လို့ခေါ်ပါတယ်။ ဥပမာ နှစ်မျိုး စလုံးအသုံးဝင်ပါတယ်။ သူ့နေရာနဲ့ သူပေါ့နော်။ အရင်လက လေ့ကျင့်ဖို့ပေးထားတဲ့ ခေါင်းစဉ်လေးသုံးခုကို နမူနာယူလို့ရအောင် topic sentence လေးတွေနဲ့ supporting sentence လေးတွေပါ ဖြည့်စွက်ပြီးဖော်ပြပေးပါ့မယ်။\nDomestic violence has three major causes.The first cause of domestic violence is addiction. Whenaperson is addicted to alcohol,drugs or gambling, that addiction can cause him or her to do harm to the people he or she may love.\nFor instance, whenadrug addict cannot get the money he needs to buy his drugs from his family, he may resort to violence to get what he wants.(general example)\nWe can reduce crime by following three steps. The first step is to establish neighborhood crime watch group to deter and report crimes. These neighborhood groups costs nothing, but they can be very effective in deterring crimes.\nFor example, the country of Santa Clara three years after such groups were introduced, crimes rates went down fromahigh of 45% in 2009 to just 9% in 2012.(specific example)\nThere are three possible definitions of courage. First of all ,courage may be defined as the willingness to face one’s fears when necessary. For instance, suppose one is afraid of heights.Is one ready and willing to fly across the\ncountry when necessary or will one choose to say scared and instead elect to drive across the country? The answer to that question will reveal if the person has courage or not.(general example)\nSupporting Sentence လေးတွေအကြောင်း အတော်အသင့် ပြည့်စုံသွားပါပြီ။ ဒီတော့ Paragraph ကိုအဆုံးသတ်ဖို့ လိုအပ်တဲ့ Concluding sentence လေးတွေအကြောင်း ဆက်လက်လေ့လာကြပါစို့ ။ concluding sentence လေးတစ်ခုရေးတော့မယ်ဆိုရင် topic sentence ကိုပြန်ကြည့်လိုက်ပါ။ ဒီ topic sentence မှာပါတဲ့ အဓိပ္ပါယ်လေးကို မပျက်စေဘဲ အဲဒီ topic sentence ကို အခြားစကားလုံးတွေသုံးပြီး ပြန်ရေးလိုက်ရင် လှပတဲ့ concluding sentence လေးတခု ရလာပါလိမ့်မယ်။ အင်္ဂလိပ်လိုတော့- Rewrite te topic sentence using different word and expressions ပြောလေ့ရှိပါတယ်။ ဥပမာ အနေနဲ့ ဖော်ပြပြီးသား topic sentence ၅ခုစလုံးကို ပြန်ပြီးရေးထားတဲ့ အဓိပ္ပါယ် ဆင်တူတွေဖြစ်တဲ့ concluding sentence ၅ခုနဲ့ယှဉ်ပြီး ပြပေးပါမယ်။ ဒီလအတွက်တော့ ဒီမှာနားကြပါစို့။ နောက်လမှာ မိမိရေးထားတဲ့ concluding sentence လေးတွေနဲ့ စာရေးသူဖော်ပြပေးမယ့် sentence လေးတွေနဲ့ ယှဉ်ကြည့်ပြီး ပြင်သင့်တာလေးတွေပြင်ကြတာပေါ့။


ဖိုရမ်တစ်ခုပေါ်မှ ငြိမ်းချမ်းရေးအမြင် | The Myanmar Independent News Journal\nသတင်းဆောင်းပါး — ရန်ကုန်၊ ဇန်နဝါရီ ၁၅၊ ၂၀၁၇\n“အခက်ဆုံး အလုပ်ကတော့ ယုံကြည်မှု တည်ဆောက်ရေးပဲ”\nအထက်ပါ စကားကို ပြောကြားသူ ဦးလှမောင်ရွှေသည် မြန်မာ့ ငြိမ်းချမ်းရေး လုပ်ငန်းစဉ် တစ်လျှောက် ထဲထဲဝင်ဝင် ပါဝင် လုပ်ဆောင်နေသူ တစ်ဦးဖြစ်ပြီး လက်ရှိတွင်လည်း မြန်မာ့ ငြိမ်းချမ်းရေး ကော်မရှင်၏ အဖွဲ့ဝင် တစ်ဦး ဖြစ်သည်။\nရန်ကုန်မြို့၊ ဖိုးစိန်လမ်းရှိ အစိမ်းရောင်တောင်ကုန်း (Green Hill) ဟိုတယ်တွင် ဇန်နဝါရီလ ၇ ရက်နေ့က ပြုလုပ်သည့် မြန်မာနိုင်ငံ၏ ငြိမ်းချမ်းရေးဖြစ်စဉ် မည်သို့အောင်မြင်မှု ရရှိနိုင်ရေး ခေါင်းစဉ်ဖြင့် ငြိမ်းချမ်းရေး ဖိုရမ်တွင် ၎င်းက အထက်ပါအတိုင်း ထုတ်ဖော် ပြောကြားခဲ့ခြင်း ဖြစ်သည်။\nရန်ကုန်မြို့၏ ငြိမ်သက်အေးဆေးသော ဆိတ်ငြိမ်ရပ်ကွက်ကြီး တစ်ခုအတွင်းရှိ ဟိုတယ်တစ်ခုတွင် ငြိမ်းချမ်းရေး ဖိုရမ် ကျင်းပနေဆဲ အချိန်ကား အပစ်ရပ် လက်မှတ် မထိုးရသေးသည့် တိုင်းရင်းသား လက်နက်ကိုင် များနှင့် တပ်မတော်အကြား သဘောထား တင်းမာမှုများ၊ တိုက်ပွဲများနှင့် နပန်းလုံးနေဆဲ အချိန်လည်း ဖြစ်သည်။\nကချင်ပြည်နယ်နှင့် ရှမ်းပြည်နယ်တို့တွင် နေ့စဉ်ရက်ဆက် ဖြစ်ပွားနေသော တိုက်ပွဲများကြောင့် လက်မှတ် ထိုးရန် ကျန်ရှိနေသော တိုင်းရင်းသားများ၏ အစိုးရနှင့် တပ်မတော်အပေါ် ယုံကြည်မှု ပျက်ပြား ယုတ်လျော့လျက် ရှိနေကြောင်းလည်း ငြိမ်းချမ်းရေး လိုလားသူများက ထောက်ပြလျက် ရှိသည်။\nအဆိုပါ ငြိမ်းချမ်းရေး ဖိုရမ်တွင် မြန်မာနိုင်ငံ၏ ငြိမ်းချမ်းရေး ဖြစ်စဉ် မည်သို့ အောင်မြင်မှု ရရှိနိုင်မည့်အပေါ် ချင်းအမျိုးသား တပ်ဦးမှ ဒုတိယဥက္ကဋ္ဌ ဒေါက်တာ ဆလိုင်းလျန်မှုန်းက အခမ်းအနားမှူး အဖြစ် ဆောင်ရွက်ပြီး KNU အထွေထွေ အတွင်းရေးမှူး ပဒိုစောကွယ် ထူးဝင်း၊ UPDJC အတွင်းရေး မှူးအဖွဲ့ဝင် ဦးလှမောင်ရွှေ၊ ရန်ကုန်တိုင်း ဒေသကြီး လူမှုရေး ဝန်ကြီး ဦးနိုင်ငံလင်း၊ ငြိမ်းဖောင်ဒေးရှင်း ဒါရိုက်တာ ဒေါ်ဂျာနန်လထော်၊ ဦးရန်ကျော်နှင့် စာရေးဆရာ နောင်ကျော်တို့က ဦးဆောင် ဆွေးနွေးခဲ့ကြခြင်း ဖြစ်သည်။\n“ကျွန်တော် သတိထားမိတာ ကတော့ အခုချိန်ထိ အကြီးမားဆုံး စိန်ခေါ်မှုက ယုံကြည်မှု တည်ဆောက် ခြင်းပါပဲ။ ယုံကြည်မှု တည်ဆောက်ခြင်း ကသာလျှင် ဒီတစ်ကြိမ်မှာ ဒီထက်ပိုရမယ်ဆိုရင် ပြဿ နာတွေ တော်တော် လျှော့ ချနိုင်မယ်” ဟု UPDJC အတွင်းရေးမှူး အဖွဲ့ဝင် ဦးလှမောင်ရွှေက ပြောကြားသည်။\nယုံကြည်မှု တည်ဆောက်မှု ဖြစ်စဉ်သည် အပြောသာလွယ်၍ အလုပ်ခက်ကြောင်း၊ ခေါင်းဆောင် အားလုံးက လိုအပ်ချက်ကြောင့် ဆောင်ရွက်နေရသည် ကိုလည်း နားလည်ပေး၍ မိမိတို့ လိုချင်သည့် ပြည်တွင်း ငြိမ်းချမ်းရေး ရရှိရန်၊ ပိုမိုကောင်းမွန်သည့် လူ့အဖွဲ့အစည်း ဖြစ်ရန် ဖက်ဒရယ်ပြည်ထောင်စု ဒီမိုကရေစီ နိုင်ငံဖြစ်ရန် စသည့်ရလဒ်များ အမှန်တကယ် လိုလားပါက လက်ရှိအချိန်တွင် နားလည်မှုပေးပြီး ပူးပေါင်း ဆောင်ရွက်ကြရန် လိုကြောင်း ၎င်းက ဆိုသည်။\nယုံကြည်မှု တည်ဆောက်နေသည့် အချိန်တွင် သတင်းစကား အမှားများကြောင့် ပဋိပက္ခများ ပြန်လည် ဖြစ်ပွားနိုင်သည့် အတွက် အားလုံးက ယုံကြည်မှု တည်ဆောက်ရေး ဖြစ်စဉ်နှင့် အားလုံးပါဝင်ရေး ဖြစ်စဉ်တွင် ပါဝင်ဆောင်ရွက် နိုင်ပါက အမျိုးသား သဘော တူညီချက်များ၊ ပြည်ထောင်စု ငြိမ်းချမ်းရေး သဘောတူညီချက်များ ရရှိရန် အလှမ်းမဝေးဟု ဦးလှမောင်ရွှေက ဆက်လက် ပြောကြားသည်။\n“အဲဒီယုံကြည်မှု တည်ဆောက်နိုင်တယ် ဆိုရင် ကျန်တဲ့ဟာက တော်တော် လွယ်တယ်။ အချက်တွေရှစ်ချက်၊ ကိုးချက်ဒီထဲမှာ တချို့အချက်တွေက NCA ထဲမှာ ပါတယ်လို့ အစိုးရဘက်၊ တပ်မတော်ဘက်တွေက ထောက်ပြတယ်။ တချို့ အချက်တွေက ရှေ့မှာ ရှစ်ဖွဲ့က လက်မှတ် ထိုးထားတယ်။ သူတို့လိုပဲ ထိုးလိုက်ပါလား။ ဆိုတော့ ယုံကြည်မှုကို တည်ဆောက်ဖို့ ခက်တဲ့ အချိန်လေးမှာ သူတို့နဲ့ ကိုယ်နဲ့ညှိ နေရတာလေးက ကြာတတ်ပါတယ်။ ဒါကြောင့်မို့လို့ ဒီနေ့လို ဆွေးနွေးပွဲတွေ ဖိုရမ်တွေကနေပြီးတော့ ကျွန်တော်တို့လို ဒီနေ့ဖြစ်နေတဲ့ ဟာတွေကိုလည်း မီးမောင်းထိုးပြနိုင်ဖို့ ကျွန်တော်တို့ မျှော်လင့်တယ်” ဟု ဦးလှမောင်ရွှေက ဆိုသည်။\nလက်ရှိ ငြိမ်းချမ်းရေးဖြစ်စဉ်သည်ပင် မယုံကြည်မှု၊ စိုးရိမ်မှု၊ သံသယစိတ်များနှင့် တည်ဆောက် နေရခြင်းဖြစ်ကြောင်း KNU အထွေထွေ အတွင်းရေးမှူး ပဒိုစောကွယ် ထူးဝင်းက ပြောသည်။\n“ကျွန်တော်တို့ရဲ့ ငြိမ်းချမ်းရေး ဖြစ်စဉ်မှာ ပါလာတဲ့ ကာလ အတောအတွင်းမှာ ကျွန်တော်တို့ ငြိမ်းချမ်းရေး အကုန်လုံး လိုချင်ကြတယ်။ သို့သော်လည်း ကျွန်တော်တို့ ငြိမ်းချမ်းရေးကို ကျွန်တော်တို့ မယုံကြည်မှု၊ စိုးရိမ်မှု၊ သံသယရှိမှုတွေနဲ့ တည်ဆောက် နေရတယ်။ လက်တွေ့မှာ။ ကျွန်တော်တို့ အလုပ်မှာ ဒီရှေ့ဆက်သွားနိုင်ဖို့ ညှိနှိုင်းတဲ့ ဒီစကားလုံး တစ်လုံးတည်းနဲ့ တော်တော် ခက်ခက်ခဲခဲ ညှိရတယ်” ဟု ပြောကြားသည်။\nစကားလုံး အသုံးအနှုန်း အသေးစိတ်ကအစ ညှိနှိုင်းနေရခြင်း ဖြစ်သော်လည်း ဆွေးနွေးနိုင်နေခြင်း ကပင် ပိုမို ကောင်းမွန်သော ရလဒ် ရမည်ဟု ၎င်းက မျှော်လင့်ထားသည်။\n“တော်လှန်ရေး ဆိုတဲ့ စကားလုံး သူတို့ (တပ်မတော်) က လက်မခံဘူး။ သို့ပေမယ့် ကျွန်တော်တို့က သုံးတာပဲ။ ပြည်တွင်းစစ် ဆိုတဲ့ စကားလုံးကလည်း မသုံးရဘူးဆိုပြီးရှိတယ်။ နောက်တစ်ခုက ဖက်ဒရယ် ပြည်ထောင်စု။ အခုက သွားရင်းနဲ့ အခက်အခဲက ဖြစ်တယ်။ ဒါပေမယ့် ဒီလို ဆွေးနွေးခြင်းအားဖြင့် ဒီလို ဖလှယ်ခြင်း အားဖြင့် ပိုပြီးတော့ ကောင်းမွန်တဲ့ ပူးပေါင်းပါဝင်မှု ရှိနိုင်မယ်လို့ ထင်တယ်” ဟု ၎င်းက ဆိုသည်။\nငြိမ်းချမ်းရေး လုပ်ငန်းစဉ် အောင်မြင်ရေးအတွက် အဆုံးအဖြတ်ပေးရာတွင် အစိုးရနှင့် တပ်မတော်တွင် လုပ်ပိုင်ခွင့် ရှိသည့် အနေအထားတွင် ရှိကြောင်း၊ အဆိုပါ အခွင့်အာဏာကို အသုံးပြုကာ ယခုထက်ပို၍ စိတ်ရှည် သည်းခံခြင်း၊ သဘောထား ကြီးခြင်းတို့ဖြင့် လက်ရှိ ဖြစ်ပွားနေသည့် အခြေအနေများကို ဆက်လက် ဆောင်ရွက် စေလိုကြောင်း၊ မြန်မာနိုင်ငံ၏ နိုင်ငံရေး ပြဿ နာကို စစ်ရေးအရ မဖြေရှင်းတော့ဘဲ နိုင်ငံရေး နည်းလမ်းဖြင့်သာ ဖြေရှင်းနိုင်သည့် အနေအထားများ ရှိနေသည် ဟုယူဆကြောင်း ငြိမ်းဖောင်ဒေးရှင်း ဒါရိုက်တာ ဒေါ်ဂျာနန်လထော်က ပြောကြားသည်။\n“နှစ်ပေါင်း ၆၀ ကျော် ၇၀ နီးပါး ဒီလက်နက်ကိုင် ပဋိပက္ခ အမွေအနှစ်ဆိုးကို ကျွန်တော်တို့ ခံစားပြီးပြီ။ ဒီလို အမွေဆိုးကို ခံစားနေတဲ့ သူအချင်းချင်း ရန်ပြန်မဖြစ်ဘဲနဲ့ ငါ့ကြောင့်၊ သူ့ကြောင့်ဆိုပြီး အချင်းချင်း အပြစ်မဖို့ဘဲနဲ့ ကျွန်တော်တို့ ဝိုင်းပြီး ဒီပြဿ နာဟာ ကျွန်တော်တို့ အားလုံးရဲ့ ပြဿ နာဖြစ်တယ်။ ကျွန်တော်မပါဘဲနဲ့ ဒီပြဿ နာဖြေရှင်းလို့ မရဘူး။ ခင်ဗျားမပါဘဲနဲ့ ဒီပြဿ နာဖြေရှင်းလို့ မရဘူးဆိုတဲ့ ဒီပြဿ နာကို ဖြေရှင်းဖို့ဆိုတဲ့ ချဉ်းကပ်မှု အတူတကွနဲ့ တပ်မတော် ဘက်က သော်လည်းကောင်း၊ အစိုးရ ဘက်က သော်လည်းကောင်း၊ ကျွန်တော်တို့ တိုင်းရင်းသား လက်နက်ကိုင် အဖွဲ့အစည်း ဘက်က သော်လည်းကောင်း၊ ပြည်သူလူထု တစ်ရပ်လုံးက သော်လည်းကောင်း အတူတကွ ချဉ်းကပ်ပြီးတော့ အတူတကွ ဦးတည်ရာ တစ်ခုတည်းကို အတူတကွ တွန်းမယ်ဆိုရင် ဒီငြိမ်းချမ်းရေးက ကျွန်တော်တို့ အမှန်တကယ် ရရှိနိုင်ပါတယ်” ဟု ဒေါက်တာ ဆလိုင်းလျန်မှုန်းက ဆိုသည်။\nအဆိုပါ ငြိမ်းချမ်းရေး ဖိုရမ်ကို Centre for Development and Ethnic Studies (CDES) မှ ပြုလုပ်ခြင်း ဖြစ်ပြီး ငြိမ်းချမ်းရေး ဖြစ်စဉ်အတွက် မည်သည့်အရာများက အရေးကြီးသည်ကို နားလည် သဘောပေါက်ရန်နှင့် ပူးပေါင်းပါဝင် လုပ်ဆောင်နိုင်ရန် ရည်ရွယ်၍ ကျင်းပခြင်း ဖြစ်ကြောင်း CDES ဒါရိုက်တာဖြစ်သူ ဒေါက်တာ ဆလိုင်းလျန်မှုန်းက ပြောကြားသည်။\nCDES အနေဖြင့် ငြိမ်းချမ်းရေး ဖိုရမ်ကို တိုင်းနှင့်ပြည်နယ် အချို့ရှိ မြို့တော်များတွင် ကျင်းပပြီးစီးပြီး ဖြစ်ကြောင်း ဆက်လက်၍ ရန်ကုန်တိုင်း ဒေသကြီး အပါအဝင် မွန်ပြည်နယ်၊ ကယားပြည်နယ် စသည်တို့တွင် ဆက်လက် ကျင်းပသွားရန် ရှိကြောင်း သိရသည်။\nဦးလှမောင်ရွှေက “၂ဝ၁၇ ဇန်နဝါရီ ၁ ရက်နေ့ ကစပြီး နိုင်ငံတော်၏ အတိုင်ပင်ခံ ပုဂ္ဂိုလ်အနေနဲ့ ပိုမို ဆောင်ရွက် လာတယ်။ နေပြည်တော်မှာ NRPC ရုံးဖွင့် တယ်။ လူငယ်တွေနဲ့ ငြိမ်းချမ်းရေး စကားဝိုင်း လုပ်ပြီး တွေ့ဆုံတယ်။ ကျွန်တော်တို့ ပြောနေတဲ့ အချိန်မှာပဲ ကရင်ပြည်နယ်မှာ အမျိုးသားအဆင့် နိုင်ငံရေး ဆွေးနွေးပွဲ အတွက် ခေါင်းစဉ် ကြီးလေးခုကို ဆွေးနွေးတယ်။ မနေ့က တနင်္သာရီတိုင်း ဒေသကြီးမှာဆို အမျိုးသားအဆင့် နိုင်ငံရေးဆွေးနွေးပွဲတွေ အတွက် ခရိုင်သုံးခုက အကြိုပြင်ဆင်မှုတွေ လုပ်တယ်။ ခရိုင်တစ်ခု ပြီးသွားပါပြီ။ နောက် ကျွန်တော်တို့ ငြိမ်းချမ်းရေး အတွက် ဆွေးနွေး ဆောင်ရွက်ရမယ့် ပုဂ္ဂိုလ်တွေ ရှိပါတယ်။ ငြိမ်းချမ်းရေး ကော်မရှင်က ဆက်သွယ်နေပါတယ်။ မကြာမီမှာ တွေ့ဆုံဆွေးနွေးပွဲတွေ ဆောင်ရွက်နိုင်မယ်။ ယုံကြည်မှု တည်ဆောင်ဖို့ ပြင်နေပါတယ်။ နောက် မူဘောင်ပြင်ဆင် ရေးဆွဲတာ ၈ဝ ရာခိုင်းနှုန်းလောက် ပြီးပြီ။ ၂ဝ ရာခိုင်နှုန်းလောက် ကျန်တာကိုတော့ ဇန်နဝါရီ မကုန် ခင်မှာ မူဘောင်ပြီးစီးဖို့ မျှော်လင့်ပါတယ်။ ဖေဖော်ဝါရီ ထဲမှာတော့ (၂၁) ရာစုပင်လုံ ဒုတိယ အစည်းအဝေး လုပ်ဖို့ ပြန်စပါမယ်။ ဒါကြောင့် ဒီနေ့ ဒီအချိန်မှာ ငြိမ်းချမ်းရေးလုပ်ဖို့ အခြေခံကောင်းတွေ ရှိနေတယ်လို့ ကျွန်တော် ယူဆပါ တယ်” ဟု ပြောသည်။\nအမျိုးသား ပြန်လည် သင့်မြတ်ရေးနှင့် ငြိမ်းချမ်းရေး ဗဟိုဌာန NRPC အဖွဲ့ဝင် ရန်ကုန်တိုင်း ဒေသကြီး လူမှုရေး ဝန်ကြီး ဦးနိုင်ငံလင်းက ပြည်သူလူထု အနေဖြင့် ငြိမ်းချမ်းရေး ဖြစ်စဉ်တွင် ပူးပေါင်းပါဝင်ရန် တိုက်တွန်းသည်။\n“မြန်မာနိုင်ငံရဲ့ ငြိမ်းချမ်းရေးဖြစ်စဉ် အတွက် NCA လို ရေခံမြေခံကောင်းတဲ့ အခြေအနေ ကောင်းတစ်ခု ရှိနေပါပြီ။ အစိုးရ အနေနဲ့လည်း အင်တိုက် အားတိုက် ဆောင်ရွက်နေတဲ့ အပေါ်မှာ ပြည်သူလူထုကလည်း ပူးပေါင်းပါဝင် ဆောင်ရွက်စေလိုပါတယ်” ဟု ၎င်းက ဆိုသည်။\nထို့ပြင် ၎င်းက တစ်နိုင်ငံလုံး အပစ်ရပ် စာချုပ်ကို လက်မှတ်ထိုးရန် ကျန်တိုင်းရင်းသား အဖွဲ့များကို တိုက်တွန်းခဲ့သည်။\n“ငြိမ်းချမ်း ရေးက လက်တစ်ကမ်း အလိုပဲရှိတော့တယ်။ NCA မှာ လက်မှတ် ထိုးလိုက်တာနဲ့ အပစ်အခတ်တွေက အားလုံး ရပ်သွားမှာပါ။ NCA မှာ ပါတဲ့ ပြဋ္ဌာန်းချက်တွေကလည်း လက်မှတ်ရေးထိုး ပြီးတာနဲ့ တစ်ဖက်နဲ့ တစ်ဖက် ပစ်ခတ် တိုက်ခိုက်မှု မရှိတော့ဘဲ အပြန်အလှန် NCA ကို လိုက်နာ ကြရမှာပါ။ ပစ်ခတ်တိုက်ခိုက်မှု ကိုလည်း အပြည့်အဝ စောင့်ကြည့်ရပြီး စိစစ်ခြင်း အဆင့်ဆင့် ခံယူရမယ်။ ပစ်ခတ် တိုက်ခိုက်မှု ဆိုင်ရာ ပူးတွဲစောင့်ကြည့်ရေး ကော်မတီ JMC ရဲ့ စောင့်ကြည့် အဖွဲ့မှာလည်း တပ်မတော် အပါအဝင် လက်မှတ် ရေးထိုးထားတဲ့ EAOs ကိုယ်စားလှယ်တွေ ပါဝင်ပါတယ်။ NCA လက်မှတ်ရေးထိုး လိုက်တာနဲ့ ငြိမ်းချမ်းရေး အတွက် ၅ဝ ရာခိုင်နှုန်း အောင်မြင်ပြီး ဖြစ်ပါတယ်။ ကျန်တဲ့ ၅ဝ ရာခိုင်နှုန်းကို ငြိမ်းချမ်းရေး စားပွဲဝိုင်းမှာ ငြင်းခုံရင်း အဖြေရှာလို့ ရပါတယ်။ ယုံကြည်မှုတွေ ကလည်း ဆွေးနွေးပွဲတွေ လုပ်လာတာနဲ့ အမျှ ရင်းနှီးမှုတွေ ရှိလာမယ် ယုံကြည်လာမှာ ဖြစ်ပါတယ်” ဟု ၎င်းက ဆိုသည်။\nကရင်အမျိုးသား အစည်းအရုံး (KNU) အထွေထွေ အတွင်းရေးမှူး ပဒိုစောကွယ် ထူးဝင်းက မြန်မာနိုင်ငံ၏ ငြိမ်းချမ်းရေး ဖြစ်စဉ် အပေါ် တိုင်းရင်းသား လက်နက်ကိုင် အဖွဲ့၏ ရှုထောင့်မှ ဆွေးနွေးသည်။\nငြိမ်းချမ်းရေးနဲ့ ပတ်သက်ပြီး အစိုးရ၊ တပ်မတော်၊ လွှတ်တော်စတဲ့ အဖွဲ့အစည်း တွေကလည်း ငြိမ်းချမ်းရေးရဖို့ ကြိုးပမ်းနေကြသလို တောထဲ တောင်ထဲမှာ တိုက်ပွဲဝင်နေတဲ့ တိုင်းရင်းသား လက်နက်ကိုင်တွေ ကလည်း ငြိမ်းချမ်းရေး လိုလားနေကြတယ်။ ဒါ့အပြင် ပြည်သူတွေနဲ့ CSOs တွေကလည်း ငြိမ်းချမ်းရေးကို လိုလားနေကြပါတယ်။ ဘာကြောင့် အဲလောက် လိုလားနေကြလဲလို့ မေးရင် မငြိမ်းချမ်းလို့ပါ။ ၁၉၄၉ ခုနှစ်မှာ တိုင်းရင်းသား လက်နက်ကိုင်တွေ အတော်များများ အခြေခံ အခွင့်အရေးတွေ တောင်းဆိုရင်း အမြင် မတူမှုတွေကြောင့် လက်နက် ကိုင်လာကြတယ်။ ဒီနောက်ပိုင်း တိုင်းရင်းသား အတော်များများဟာ လက်နက်ကိုင်နည်း သုံးပြီး အခွင့်အရေး တောင်းလာကြတယ်။ ဒီအပေါ်မှာ မယုံကြည်မှု၊ သံသယရှိမှုတွေ ရှိလာတယ်။ မယုံကြည်မှု ပြဿ နာက အဓိက အကြောင်းအရင်း ဖြစ်လာတယ်” ဟု ၎င်းက ဆိုသည်။\nဖိုရမ်တစ်ခုလုံး၏ ဆွေးနွေးသုံးသပ်ချက်များ အရ ယုံကြည်မှု တည်ဆောက်ရန် ခက်ခဲနေခြင်းသည် ကြီးမားသော အခက်အခဲ တစ်ခုဖြစ်နေကြောင်း မြင်တွေ့ရသည်။\nယုံကြည်မှုတွေ ရချင်ရင် သက်သေ အရင်ပြ ဆိုသည့် How to earn trust. Before you can prove it. အင်္ဂလိပ် ဆိုရိုးဟောင်း တစ်ခုရှိသည်။\nယုံကြည်မှု တည်ဆောက်နေကြောင်း၊ ငြိမ်းချမ်းရေး တည်ဆောက်နေကြောင်း နှစ်ဖက်စလုံးက နှုတ်နှင့်သာ တွင်တွင် ပြောနေသည်။ မည်သူကမျှ သက်သေမပြသေး။ တပ်မတော်ကရော၊ တိုင်းရင်းသား လက်နက်ကိုင်များ ကပါ ယင်းကို သက်သေ မပြနိုင်သေးပေ။\nယုံကြည်မှု တည်ဆောက်နေကြောင်း တစ်ဖက်နှင့် တစ်ဖက် သက်သေပြရန် လိုသကဲ့သို့ ပြည်သူကိုလည်း သက်သေပြရန် လိုနေပေပြီ။ ငြိမ်းချမ်းရေးနှင့် ယုံကြည်မှု တည်ဆောက်ခြင်းကား ဆွေးနွေးပွဲများတွင် လက်ဖက်ရည် သောက်ကောင်းရုံ ပြောဆိုနေခြင်း မဟုတ်ကြောင်း သက်သေပြရန် လိုနေပေပြီ။